આ 8 વર્ષની છોકરી સાથે જે થયું તે જાણીને તમે પણ રડવા લાગશો...\nPosted on 10:36 am May 7, 2019 Author Aryan PatelComments Off on આ 8 વર્ષની છોકરી સાથે જે થયું તે જાણીને તમે પણ રડવા લાગશો…\nએક આઠ વર્ષની નિખાલસ અને ગરીબ બાળકી એક બુક સ્ટોર પર જાય છે અને એક દસ રૂપિયાની નોટ અને એક પેન્સિલ ખરીદે છે અને પછી ત્યાં ઉભી રહીને દુકાનદારને કહે છે કે અંકલ એક કામ તમે કરશો?\nદુકાનદાર અંકલ બોલ્યા કે શું કામ છે?\nઅંકલ તે કલર પેન્સિલનું પેકેટ કેટલાનું છે, તે મારે જોઈએ છે. ડ્રોઈંગ ટીચર મને ખુબ જ મારે છે પણ મારી પાસે એટલા પૈસા નથી અને ન તો મમ્મી-પપ્પાની પાસે પૈસા છે. હું ધીમે ધીમે કરીને પૈસાને ચૂકવી દઈશ. આટલું સાંભળતા જ દુકાનદાર ભાવુક થઇ ગયા અને કહ્યું કે બેટા કોઈ વાંધો નથી. તું આ કલર પેન્સિલનું પેકેટ લઇ જા પણ અન્ય કોઈ દુકાને જઈને આવી વાત ક્યારેય ના કરીશ, લોકો ખુબ જ ખરાબ છે, કોઈના પર ભરોસો ના કરતી. છોકરીએ કહ્યું કે કઈ વાંધો નહીં અને તમારો આભાર. હું તમને જલ્દી જ પૈસા ચૂકવી દઈશ કહીને બાળકી ત્યાંથી નીકળી જાય છે.\nએવામાં શિક્ષકોને વિનંતી છે કે જો કોઈ બાળક અમુક વસ્તુ નથી લાવી શક્તા તો એ જાણવાની કોશિશ કરો કે ક્યાંય તેની ગરીબી તો તેના અડચણમાં નથી આવી રહી ને. અને બની શકે તો આવા માસુમ બાળકોના અભ્યાસને લીધે બધા શિક્ષકો મળીને આવા બાળકોની મદદ કરે. જરા વિચારો હજારો લાખો રૂપિયાના પગારમાંથી અમુક રૂપિયા કોઈના જીવનને સુધારી શકે છે. બેટી બચાઓ બેટી પઢાઓ..\n8 વર્ષની દીકરી ભાઈની તબિયત સુધારવા ચમત્કાર શોધવા દવાની દુકાને ગઈ અને કહ્યું કે મારો ભાઈ ખૂબ જ બીમાર છે.. મારે તેને માટે ચમત્કાર જોઈએ છે\n8 વર્ષની એક દીકરીએ પોતાના માતા પિતાને ભાઈ વિષે વાત કરતા સાંભળ્યા. તેને માત્ર એટલું જ સમજાયું કે ભાઈ બીમાર છે અને તેમની પાસે પૈસા નથી. તેઓ એક ભાડા ના મકાન બાબતે વાત કરી રહ્યા હતા.કારણકે દવાખાના ના મોંઘા બિલ ને ચૂકવવા માટે તેમની પાસે ઘર વેચવા સિવાય કોઈ રસ્તો ન હતો.\nએક અતિશય મોંઘી શસ્ત્ર-ક્રિયા જ ભાઈ ને બચાવી શકે તેમ હતી અને તે માટે કોઈ તેમને ઉછીના પૈસા આપી શકે તેમ ન હતું. પિતા એ જ્યારે તેની માતા ની અશ્રુભીની આંખો માં જોઈ ને કહ્યું કે બસ હવે તો તેણે કોઈ ચમત્કાર જ બચાવી શકે તેમ છે. બહેન દોડી ને પોતાના ખંડ માં ગઈ અને સંતાડી રાખેલો ગલ્લો બહાર કાઢ્યો. દરેક સિક્કા અને નોટ ને ધ્યાન થી ગણવા લાગી.\nથોડા સમય પછી તે પાછલા બારણે થી બહાર નીકળી અને નજીક ની દવાની દુકાને ગઈ. તેણે એક નોટ કાઉન્ટર પર મૂકી અને દુકાનદાર ની સામે જોયું.\nદુકાનદારે પૂછ્યું, “શું જોઈએ છે?”\nબહેને જવાબ આપ્યો,”ચમત્કાર જોઈએ છે.” દુકાનદાર ચોક્યો અને ફરી પૂછ્યું,”શું?” બહેન બોલી,”મારા ભાઈ માટે..તે ખૂબ જ બીમાર છે..મારે તેને માટે ચમત્કાર જોઈએ છે.” દુકાનદારે દુ:ખી પણ સસ્મિત ચહેરે કહ્યું,”બેટા અમે ચમત્કાર વેચતા નથી..સોરી..” બહેન બોલી,”તેના મગજમાં કોઈ બીમારી છે..પપ્પા કહે છે કે તેણે કોઈ ચમત્કાર જ બચાવી શકે તેમ છે. મારી પાસે પૈસા છે.જો એ પૂરતા નથી તો પણ કિંમત તો કહો હું વધારે પ્રયત્ન કરી ને લાવીશ.. ચમત્કાર ની કિંમત શું છે?” બહેન ની આંખો માં જરા સરખો ગુસ્સો વર્તાઈ રહ્યો હતો.\nદુકાનદાર પણ આ નિર્દોષ ગુસ્સો જોઈ ને સ્થિર થઇ ગયો હતો અને મનોમન જવાબ વિચારી રહ્યો હતો. પરંતુ આ સમગ્ર ઘટનાક્રમ નો સાક્ષી હતો દુકાને આવેલો એક બીજો ગ્રાહક. તેણે આ વ્યવસ્થિત ઘર ની લાગતી છોકરી ને જોઈ અને તેની સાથે સંવાદ શરુ કરવા માટે ઘૂંટણભર બેઠો અને પૂછ્યું, ”તારા ભાઈ ને કેવો ચમત્કાર જોઈએ છે??”\nબહેન ગળગળા અવાજે બોલી,”મને નથી ખબર..પણ તે ખૂબ જ બીમાર છે..મમ્મી કહે છે કે તેને શસ્ત્રક્રિયા ની જરૂર છે..પપ્પા પાસે પૂરતા પૈસા નથી એટલે હું મારી બચત લાવી છું. મારે ભાઈ ની સારવાર કાંઈ મફત માં નથી કરાવવી.”\n“ભલે..તારી પાસે કેટલા રૂપિયા છે?” તે બીજા નવયુવાન ગ્રાહકે પૂછ્યું.\n“તેરસો ને પંદર રૂપિયા..પણ હું વધારે માટે મહેનત કરીશ..”માંડ સાંભળી શકાય તેમ તે બોલી..\n“વાહ..શું સંયોગ છે??બસ આટલી જ કિંમત છે તે ચમત્કારની..”અને પોતે પણ હળવું હસી ને દીકરી નું સ્મિત રેલાવવા પ્રયત્ન કર્યો જે સફળ રહ્યો.\nતે વ્યક્તિ એ એક હાથ માં રૂપિયા લીધા અને બીજા હાથ થી તેનો હાથ પકડ્યો અને કહ્યું,”તું ક્યાં રહે છે? મને ત્યાં લઈ જા અને તારા માતા-પિતા સાથે મને મળાવ.મારે તપાસવું તો પડશે ને કે તારા ભાઈ ને કેવા ચમત્કાર ની જરૂર પડશે?”\nશહેરમાં સૌથી નાની વયે ન્યુરોલોજીન્યુરોલોજી માં સુપર-સ્પેશ્યાલિસ્ટ ની પદવી મેળવનાર ડૉ.અદ્રશ્ય તેની સાથે ચાલ્યા.તેના માતા-પિતા ને મળ્યા અને શસ્ત્રક્રિયા અંગે નિશ્ચિંત થવા સલાહ આપીને ઓછી કિંમતે શસ્ત્રક્રિયા કરવા ની સંમતિ આપી.\nશસ્ત્રક્રિયા કરવા માં આવી જે સફળ રહી. શસ્ત્રક્રિયા પછી ભાઈ ઘરે આવી ગયો અને રમતો કૂદતો થઈ ગયો..પરંતુ હજી પણ દાકતર પાસે થી તેમની લેણી રકમ નું બિલ નહતું આવ્યું. દીકરી ની માતા તો આ જોઈ ને ખૂબ જ ખુશ થઇ ગઈ હતી. ડૉ.અદ્રશ્ય ની શસ્ત્રક્રિયા એક ચમત્કાર જ હતી.પરંતુ બીજી મનોમન પતિ પત્ની ચિંતિત રહેતા અને સંવાદ કરતા કે આની કિંમત શું હશે? આ સંવાદ સાંભળતી વખતે દીકરી મલકાઈ ઉઠતી. કારણકે તે જાણતી હતી કે આ ચમત્કારની કિંમત શું છે. આખરે પિતા દ્વારા ચોથી વખત ની વિનવણી પછી ડૉ.અદ્રશ્ય એ બિલ બનાવી આપ્યું.\nસાર: શ્રદ્ધા પૂર્વક માંગેલ કોઈ ચીજ અદ્રશ્ય નથી હોતી.\n12:42 pm June 26, 2021 Niraj Patel Comments Off on જેતપુરમાં એકના એક લાડકવાયા4વર્ષના દીકરાને આ ગાડીએ કચડી નાખ્યો.. પરિવારનો આક્રંદ


આ સ્ટાર્સેએ કર્યા છે 3-4 લગ્ન, આ અભિનેતાએ તો 70 વર્ષની વયે ગર્લફ્રેન્ડને બનાવી પત્ની... - Gujarat Official\nMay 13, 2021 May 13, 2021 adminLeaveaComment on આ સ્ટાર્સેએ કર્યા છે 3-4 લગ્ન, આ અભિનેતાએ તો 70 વર્ષની વયે ગર્લફ્રેન્ડને બનાવી પત્ની…\nબોલિવૂડ સ્ટાર્સ હંમેશા તેમની પ્રોફેશનલ લાઇફની સાથે તેમનું અંગત જીવનને લઈને ચર્ચામાં રહે છે. કેટલાક સ્ટાર્સે તેમના લગ્ન જીવનને લઈને પણ ખૂબ મોટી હેડલાઇન્સ બનાવી છે. બોલિવૂડ એક કે બે લગ્ન કરનાર કેટલાય સ્ટાર્સ છે અને જયારે અમુક સ્ટાર્સ તો એક કે બે નહીં, પરંતુ ત્રણ કે ચાર લગ્ન કર્યા છે. ચાલો આજે અમે તમને એવા જ બોલિવૂડ સ્ટાર્સ વિશે જણાવીએ કે જેમણે બે કરતા વધારે લગ્ન કર્યા છે…\nહિન્દી સિનેમાના સૌથી લોકપ્રિય ગાયકોમાંના એક કિશોર કુમારે કુલ ચાર વાર લગ્ન કર્યા હતા. કિશોર કુમારે પહેલા લગ્ન અભિનેત્રી અને ગાયક રૂમા ગુહા ઠાકુરતા સાથે કર્યા હતા. ત્યાર બાદ, કિશોર કુમારે પ્રખ્યાત અભિનેત્રી મધુબાલા સાથે લગ્ન કર્યા. 1969 માં મધુબાલાનું નિધન થયા બાદ તેણે અભિનેત્રી યોગિતા બાલી સાથે લગ્ન કર્યા. આ સંબંધ બે વર્ષમાં સમાપ્ત થયો. આ પછી, કિશોર કુમારે બોલીવુડ અભિનેત્રી લીના ચંદ્રાવકર સાથે ચોથી વાર લગ્ન કર્યા. 1980 માં બંનેએ સાત ફેરા લીધા હતા.\nહિન્દી સિનેમાના પ્રખ્યાત અભિનેતા કબીર બેદીએ પણ કુલ ચાર લગ્નો કર્યા છે. 2016 માં પરવીન દોસાંઝ સાથે તેણે ચોથા લગ્ન 70 વર્ષની ઉંમરે કર્યા હતા. કબીર બેદી પરવીન કરતા લગભગ 30 વર્ષ ઉંમરમાં મોટા છે. તેણે પહેલા ડાન્સર પ્રોતીમા બેદી સાથે લગ્ન કર્યાં હતાં. ત્યારબાદ, તેણે બ્રિટિશ ફેશન ડિઝાઇનર સુઝાન હમ્ફ્રેસ સાથે લગ્ન કર્યાં. આ પછી, કબીરે તેના ત્રીજા લગ્ન ટીવી અને રેડિયો જોકી નીક્કી સાથે કર્યા, જોકે 2005 માં આ સંબંધ છૂટાછેડા સાથે સમાપ્ત થયો હતો.\nબોલિવૂડના સંજુ બાબા એટલે કે પ્રખ્યાત અભિનેતા સંજય દત્તે કુલ ત્રણ લગ્ન કર્યા છે. સંજયે પહેલા લગ્ન રિચા શર્મા સાથે કર્યાં હતાં. વર્ષ 1996 માં રિચા શર્માનું અવસાન થયું. આ પછી સંજુએ બીજી વાર રીયા પિલ્લૈ સાથે લગ્ન કર્યા. બંનેના 2008 માં છૂટાછેડા થયા હતા. આ પછી સંજય ત્રીજી વખત વરરાજા બન્યો અને તેણે ત્રીજી વખત મન્યાતા દત્ત સાથે લગ્ન કર્યા. બંનેએ વર્ષ 2008 માં સાત ફેરા લીધા હતા.\nસિંગર અને મ્યુઝિક કમ્પોઝર લકી અલીએ પણ ત્રણ લગ્ન કર્યા છે. તેમના પહેલા લગ્ન અભિનેત્રી મેઘન જેન મેક્ક્લ્યુરી સાથે થયા હતા. ત્યાર બાદ, લકીના લગ્ન ઇનાયા નામની પર્શિયન મહિલા સાથે થયા હતા. જો કે, આ સંબંધ લાંબા સમય સુધી ટકી શક્યો નહીં. આ પછી, લકી અલી ફરી એકવાર લગ્નના બંધનમાં બંધાયો. તેણે બ્રિટિશ બ્યુટી ક્વીન કેટ એલિઝાબેથ સાથે લગ્ન કર્યાં હતાં, જોકે આ સંબંધ પણ સમાપ્ત થઇ ગયો છે.\nટીવી અને બોલિવૂડ એક્ટર કરણ સિંહ ગ્રોવરે પણ ત્રણ વાર લગ્ન કર્યા છે. કરણના ત્રીજા લગ્ન વર્ષ 2016 માં બોલિવૂડની બોલ્ડ અભિનેત્રી બિપાશા બાસુ સાથે થયા હતા. આ પહેલા તેણે 2012 માં ટીવી એક્ટ્રેસ જેનિફર વિંગેટ સાથે લગ્ન કર્યા હતા, બંને જલ્દીથી અલગ થઈ ગયા હતા. એ પહેલા, કરણે 2008 માં અભિનેત્રી શ્રદ્ધા નિગમ સાથે લગ્ન કર્યા હતા. આ સંબંધ એક વર્ષ સુધી પણ ટકી શક્યો નહીં.\nબોલિવૂડ ફિલ્મ નિર્માતા સિદ્ધાર્થ રોય કપૂરે પણ ત્રણ વાર લગ્ન કર્યા છે. તેની ત્રીજી પત્ની બોલિવૂડની જાણીતી અભિનેત્રી વિદ્યા બાલન છે. આ બંનેના લગ્ન વર્ષ 2012 માં થયા હતા. જ્યારે તેના બીજા લગ્ન તેની બાળપણની મિત્ર આરતી બજાજ સાથે કર્યા હતા, જ્યારે સિદ્ધાર્થ પહેલા લગ્ન ટીવી નિર્માતા કવિતા સાથે કર્યા હતા.\nબોલિવૂડના પ્રખ્યાત નિર્માતા-દિગ્દર્શક વિધુ વિનોદ ચોપડાએ પણ ત્રણ લગ્ન કર્યા છે. વિધુ વિનોદના છેલ્લા અને ત્રીજા લગ્ન વર્ષ 1990 માં ફિલ્મ ક્રિટિક અનુપમા ચોપરા સાથે થયા હતા. જ્યારે તેના બીજા લગ્ન શબનમ સુખદેવ સાથે કર્યા હતા, ત્યારે વિધુએ પ્રથમ લગ્ન ફિલ્મ સંપાદક રેનુ સલુજાની સાથે કર્યા હતા.\nબોલિવૂડના ઘણા હિટ ગીતોમાં પોતાનો અવાજ આપનાર સિંગર અદનાન સામીએ પણ કુલ ત્રણ લગ્નો કર્યા છે. અદનાનના ત્રીજા લગ્ન 2010 માં જર્મન છોકરી રોયા ફરાયાબી સાથે થયા હતા. બીજા લગ્ન સિંગરે દુબઈની યુવતી સબાહ ગલદારી સાથે લગ્ન કર્યા હતા. 2009 માં તેઓ અલગ થઇ ગયા હતા, તેના પહેલા લગ્ન અભિનેત્રી જેબા બખ્તિયાર સાથે 1993 માં થયા હતા અને બંનેએ 1997 માં છૂટાછેડા લીધા હતા.\nનીલિમા અઝીમના પહેલા લગ્ન પંકજ કપૂર સાથે થયા હતા. બંને પુત્ર અભિનેતા શાહિદ કપૂરના માતા-પિતા છે. લગ્નના થોડા વર્ષો પછી જ બંને અલગ થઈ ગયા. નીલિમાએ બીજા લગ્ન રાજેશ ખટ્ટર સાથે કર્યા. નીલીમા અને રાજેશ પુત્ર ઇશાન ખટ્ટરના માતા-પિતા છે. આ સંબંધ 2001 માં પણ પૂરો થયો હતો. આ પછી, નીલિમાએ ત્રીજી વખત તેના બાળપણના મિત્ર ઉસ્તાદ રઝા અલી ખાન સાથે લગ્ન કર્યા છે.


કેરોન પોલાર્ડની જેમ આ સેલિબ્રિટીઓએ પણ પોતાના મોં પર ટેપ લગાવવી જોઈએ\nHome / મનોરંજન / કેરોન પોલાર્ડની જેમ આ સેલિબ્રિટીઓએ પણ પોતાના મોં પર ટેપ લગાવવી જોઈએ\nPosted on October 16, 2015 by JanvaJevu in મનોરંજન with0Comments\nમુંબઇ ઇન્ડિયન્સ અને રોયલ ચેલેન્જર્સ બેંગલોરની મેચ દરમિયાન એક ટ્વીસ્ટ આવ્યો ત્યારે કેરોન પોલાર્ડ અને ક્રિસ ગેઈલની વચ્ચે ઝગડો થયો અને અમ્પાયરે કેરોન પોલાર્ડને ચુપ રહેવા કહી દીધું. જો કે કેરોન પોલાર્ડ ચૂપચાપ રહે તેવો તો નથી, એટલે જયારે ફિલ્ડીંગનો વારો આવ્યો ત્યારે પોલાર્ડ પોતાના મોં પર ટેપ લગાવીને આવ્યો.\nઆ તો પોલાર્ડને બળવો બતાવવાનો માર્ગ હતો, પરંતુ હિન્દુસ્તાનમાં કેટલાક એવા મહાનુભાવો છે. જેમણે પોલાર્ડની જેમ પોતાના મોં પર ટેપ લગાવી દેવી જોઈએ. બળવો બતાવવા નહિ, પણ પોતાનો બકવાસ બંધ કરવા માટે.\nરાખી સાવંતની તો વાત જ શું કરવી. જયારે પણ પોતાનું મોં ખોલે ત્યારે કચરા જેવું જ બોલતી હોય. જેમકે હાલમાં જ રાખી સાવંતે કહ્યું હતું કે સની લિયોનને પોતાના દેશમાં મોકલી દેવી જોઈએ અને પોતાની તુલના જેનિફર લોપેઝ સાથે કરવા માંડી. તેથી રાખીએ મહેરબાની કરીને પોતાના મોં પર ટેપ લગાવી દેવી જોઈએ.\nKRK ઉર્ફ કમલ આર ખાન\nઆ ભાઈ તો અજૂબા જેવો છે. દેશદ્રોહી જેવી વાહિયાત ફિલ્મ બનાવીને તે હવે બીજાના ફિલ્મની સમીક્ષા કરે છે અને ટ્વીટર પર જે ગંદકી ફેલાવી છે તે તો મગજનું દહીં કરી દે. પોતાનું તો કઈ સ્ટેટસ નથી અને બીજા લોકોને #2RupeesPeople કહે છે. આના મોં પર તો મોટી ટેપ લગાવવી જોઈએ.\nરાહુલ ગાંધી દેશનિકાલથી પાછા આવી ગયા છે. આટલા દિવસોથી તે બેંગકોક માં ‘યોગ’ કરતા હતા. પહેલી વાત તો એ કે યોગ કરવા માટે કોઈ બેંગકોક જાય? રાહુલ ગાંધીએ પોતાના ભાષાણોથી ટીવી ઇન્ટરવ્યૂમાં અને સભાઓમાં ખુબજ કચરો ફેલાવી દીધો હતો. તેથી રાહુલ ગાંધીએ મોં પર ટેપ લગાવવી જોઈએ.\nમ્યુઝિક ઇન્ડસ્ટ્રીઝમાં ‘બેડ બોય’ મીકાએ ફક્ત પોતાના મોં પર જ નહિ, હાથો પર પણ ટેપ લગાવી દેવી જોઈએ. મોં પર તો કેમ એ તમે જાણો જ છો પણ હાથોમાં એટલા માટે કે તેમણે એક સ્ટેજ શો દરમિયાન એક ડોક્ટરને તમાચો માર્યો હતો. હવે ડોક્ટરની સારવાર કોણ કરશે?\nબોલિવૂડ અભિનેત્રી સોનમ કપૂરને ‘સ્ટાઇલ ડીવા’ કહેવામાં આવે છે. પણ, આના શબ્દોમાં સ્ટાઇલની થોડી કમી છે. ‘કોફી વિથ કરન’ ના એક એપિસોડમાં તેણે કહ્યું હતું કે તે ૨૦ વર્ષની ઉમરમાં જ આઇકોન બની ગઈ છે, બાકીના ૪૦ વર્ષ પછી આઇકોન બનશે કે મર્યા પછી. ખૂબસૂરત, I Hate Love Story, મોસમ, આયેશા, પ્લેયર્સ અને ઘણી બધી ફ્લોપ ફિલ્મ્સ આપ્યા પછી પણ સોનમ પોતાની જાતને આઇકોન માનતી હોય તો આના મોં પર ટેપ લગાવી જ જોઈએ.\n‘કોફી વિથ કરન’ શો માં આલિયાને પૂછવામાં આવ્યું કે ભારતના રાષ્ટ્રપતિ કોણ છે, ત્યારે તેણે કહ્યું કે પૃથ્વીરાજ ચૌહાણ. હવે, આની આગળ શું કહેવું?\nદીપિકાની ખૂબસૂરતી અને અભિનયમાં કોઈ શક નથી. પરંતુ હાલમાં જ આવેલ તેનો વીડીઓ #MyChoice માં તેમણે કઈ ખુબજ બકવાસ કર્યો હતો. જેના કારણે તેમના મોં પર ટેપ લગાવવી જરૂરી છે.\nશું તમારી ગર્લફ્રેન્ડ પાસે આ બધુ છે????\nશું તમારી ગર્લફ્રેન્ડ પાસે આ બધુ છે???? હોટ બદન નશીલી...


વાંધાજનક બનાવટી વીડિયો ધરાવતી ત્રણ વેબસાઇટને બ્લોક કરાઈ\nછથી દસ મિનિટની આ ક્લીપ એમએમએસ સ્વરૃપે મુંબઈમાં થયેલી હિંસા પહેલાં દસ રૃપિયામાં વેચવામાં આવી હતી\nમુંબઈ તા. ૧૯\nમ્યાનમારમાં મુસ્લિમ ધર્મના લોકો પર થતી હિંસાના ઉશ્કેરણીજનક વિડિયો ધરાવતી ત્રણ વેબસાઇટને શહેરના સાઇબર ક્રાઇમ ઇન્વેસ્ટિગેશન સેલ દ્વારા બ્લોક કરવામાં આવી છે. વધુમાં પોલીસે આસામ અને મ્યાનમારમાં મુસલમાનોની હત્યાને બતાવતા અલગ-અલગ વેબસાઇટના પચીસ વિડિયોને પણ શોધી કાઢ્યા છે. આ તમામ વિડિયો છથી દસ મિનિટ લાંબા છે અને આ કેસમાં તપાસ કરી રહેલા અધિકારીઓના કહેવા પ્રમાણે આ વિડિયોથી થયેલી ઉશ્કેરણી જ ૧૧ ઓગસ્ટે આઝાદ મેદાનમાં થયેલી હિંસા માટે કારણભૂત છે.\nપોલીસના કહેવા પ્રમાણે વિડિયો જોતાં તેમણે નિષ્કર્ષ કાઢ્યો છે કે તમામ વિડિયોમાં ચેડાં કરવામાં આવ્યા છે અને એને બનાવવા માટે પણ કમ્પ્યુટરની ટેક્નિકનો ઉપયોગ થયો છે. એક વિડિયો બાબતે પોલીસે કહ્યું છે કે મ્યાનમારમાં મુસ્લિમોને બાળી નાખવામાં આવી રહ્યા છે એ ટાઇટલ હેઠળના વિડિયોમાં આત્મદાહ કરનારા તિબેટના ચળવળકારીની ક્લીપ મૂકવામાં આવી છે.\nક્રાઇમ બ્રાન્ચના એક ઓફિસરના કહેવા મુજબ આ ક્લીપ એમએમએસ સ્વરૃપે હિંસાના થોડા દિવસ પહેલાં દસ રૃપિયામાં વેચવામાં આવી હતી. આ ઉપરાંત મોબાઇલ મેમરી કાર્ડના અમુક વિક્રેતા પણ પોલીસના ધ્યાનમાં છે જેમણે મેમરી કાર્ડમાં વિડિયો અપલોડ કરી એને વધુ લોકો સુધી પહોંચાડયા હતા.\nપોલીસે આ બાબતે ચર્ચા અને દલીલો કરી રહેલા ઘણા બ્લોગને પણ બંધ કર્યા છે. પોલીસે આ તમામ ઉશ્કેરણીજનક વિડિયો કોણે અપલોડ કર્યા છે એ માટેની તપાસ પણ શરૃ કરી છે અને જે વેબસાઇટ પરથી એને અપલોડ કરવામાં આવ્યા હોય એના ઇન્ટરનેટ પ્રોટોકોલ એડ્રેસ મેળવવાનું સૂચન કર્યું છે. પોલીસના કહેવા પ્રમાણે જ્યાં સુધી આ એડ્રેસ નહીં મળે ત્યાં સુધી ક્યાંથી એ અપલોડ થયા હતા એ જાણી શકવું ઘણું અઘરું છે.


આ શિયાળામાં રોગોથી દૂર રહેવા માટે આ હર્બલ ટી વડે મજબૂત કરો રોગપ્રતિકારક શક્તિ - SATYA DAY\nઆ શિયાળામાં રોગોથી દૂર રહેવા માટે આ હર્બલ ટી વડે મજબૂત કરો રોગપ્રતિકારક શક્તિ\nશિયાળામાં આપણું શરીર ઘણીવાર અનેક બીમારીઓથી ઘેરાયેલું રહે છે. આવી સ્થિતિમાં, શિયાળામાં આપણા શરીરને સ્વસ્થ અને મજબૂત રાખવું ખૂબ જ મહત્વપૂર્ણ છે, તેથી તે એક પડકાર બની શકે છે. ઘણીવાર ધ્યાન પણ લેવામાં આવતું નથી. ઠંડીની ઋતુમાં ગળામાં દુખાવો, શરદી, ઉધરસ, શરીરમાં દુખાવો થવો સામાન્ય બાબત છે.\nઆવી સ્થિતિમાં, ઘણી વખત આપણે આ રોગોથી એટલા પરેશાન થઈ જઈએ છીએ કે આપણે પથારી પણ પકડી લઈએ છીએ. આવી સ્થિતિમાં, આ રોગોથી દૂર રહેવા માટે, તમારે હર્બલ ચાનું સેવન કરવું જોઈએ. જેનો તમે તમારી જરૂરિયાત મુજબ ઉપયોગ કરી શકો છો. હર્બલ ટી સ્વાસ્થ્ય માટે ખૂબ જ જરૂરી છે. આવી સ્થિતિમાં આજે અમે તમને કેટલીક ખાસ હર્બલ ટી વિશે જણાવીશું.\nહળદર સ્વાસ્થ્ય માટે ખૂબ જ ફાયદાકારક છે. જોકે હળદર ખાવાથી થોડી કડવી લાગે છે. તમે ઉકાળેલા પાણીમાં અડધી ચમચી હળદર ઉમેરી શકો છો અને તેને ઉકાળ્યા પછી પી શકો છો.હળદરમાં એન્ટીઓક્સીડેન્ટ ભરપૂર હોય છે, જે શરીરને ફ્રી રેડિકલથી બચાવે છે અને રોગપ્રતિકારક શક્તિને મજબૂત બનાવે છે, તે ફ્લૂ અને શરદી સામે અસરકારક છે. તમે લીંબુનો રસ અને મધ મિક્સ કરીને હળદરની ચા પણ પી શકો છો.\n2. આદુની ચા\nઆદુમાં એન્ટિમાઇક્રોબાયલ ગુણધર્મો પણ છે જે ઘણા રોગો સામે લડવામાં મદદ કરે છે. આદુ ચાના મિશ્રણને થોડો મીઠો, થોડો મસાલેદાર સ્વાદ આપે છે અને તે કેફીનયુક્ત અને હર્બલ ચા બંનેમાં લોકપ્રિય ઘટક છે.\n3. લિકરિસ રુટ ટી\nલીકોરીસ રુટ કોઈપણ ચાને સૂક્ષ્મ મીઠાશ આપવા માટે છે. તે તમને બીમાર થવાથી બચાવવામાં મદદ કરી શકે છે. તમારે તમારી જાતને દરરોજ એક કે બે કપ લિકરિસ રુટ ચા સુધી મર્યાદિત કરવી જોઈએ.\n4. મિન્ટ ટી\nપેપરમિન્ટ બીજી લોકપ્રિય હર્બલ ચા છે. જેનું સેવન એકલા અથવા કેફીનયુક્ત અને હર્બલ મિશ્રણમાં એક ઘટક તરીકે કરી શકાય છે, તેમાં એન્ટિમાઇક્રોબાયલ અને એન્ટિવાયરલ ગુણધર્મો છે, જે તમને ઘણા રોગોથી બચાવે છે.\n5. લેમનગ્રાસ ટી\nલેમનગ્રાસ ચા સ્વાસ્થ્ય માટે પણ ખૂબ જ ફાયદાકારક છે.લેમનગ્રાસમાં એન્ટીબેક્ટેરિયલ ગુણ હોય છે જે શરીરને રોગથી બચાવવામાં મદદ કરે છે. લેમનગ્રાસ એન્ટીઑકિસડન્ટથી પણ ભરપૂર છે અને બળતરા વગેરેમાં રાહત આપે છે.\n6. હિબિસ્કસ ટી\nહિબિસ્કસ ચામાં એન્ટિબેક્ટેરિયલ અને એન્ટિમાઇક્રોબાયલ ગુણ હોય છે જે રોગને દૂર કરવામાં મદદ કરે છે.તેમાં આયર્ન, એન્ટિઓક્સિડન્ટ્સ અને વિટામિન સીના ઉચ્ચ સ્તર સહિત અન્ય ઘણા સ્વાસ્થ્ય લાભો પણ છે.\n7. બ્લેક ટી\nસામાન્ય રીતે લોકો બ્લેક ટીનું સેવન કરતા હોય છે. તેમાં એન્ટિવાયરલ પ્રોપર્ટીઝ સાથે કેટેચિન હોય છે, જે શરીરને બીમાર થવાથી બચાવે છે. કેમેલિયા સિનેન્સિસ પ્લાન્ટમાંથી બનેલી અન્ય પ્રકારની ચાની જેમ, કાળી ચામાં એન્ટિઓક્સિડન્ટ્સ વધુ હોય છે જે હૃદય માટે પણ સારી હોય છે.\nPrevious articleગુજરાતમાં કોરોના કેસમાં થયો વધારો, 24 કલાકમાં 70 નવા પોઝિટિવ કેસ\nNext articleઇરાકમાં થયો ભીષણ વિસ્ફોટ, 11 લોકોના ઘટનાસ્થળે જ મોત


જાણો વિશ્વના સૌથી અનોખા તહેવારો વિશે.. જે વિવિધ સંસ્કૃતિઓની પરંપરાઓ વ્યક્ત કરે છે.. - Gujju Media\nજાણો વિશ્વના સૌથી અનોખા તહેવારો વિશે.. જે વિવિધ સંસ્કૃતિઓની પરંપરાઓ વ્યક્ત કરે છે..\nPublished on January 2, 2020 January 2, 2020 By Nandini Mistry\nવિવિધ તહેવારો વિશ્વભરમાં ઉજવવામાં આવે છે. તહેવારોમાં લોકો વિશ્વભરની વિવિધ સંસ્કૃતિઓની પરંપરાઓ વ્યક્ત કરી શકે છે અને ઉજવણી કરી શકે છે. ભલે તે મનોરંજનના હેતુ માટે હોય, અથવા માન્યતાઓ અને પરંપરાઓનું સન્માન કરવા માટે, તહેવારો વિશ્વભરના લોકો સાથે ઉજવવામાં આવે છે..\nરિયો કાર્નિવલ, બ્રાઝિલ (Rio Carnival, Brazil)\nબ્રાઝિલનો રિયો કાર્નિવલ એ દુનિયાનો સૌથી મોટો કાર્નિવલ છે. દર વર્ષે ઈસ્ટરના ચાલીસ દિવસ પહેલા યોજાતા આ પાંચ દિવસના કાર્નિવલને જોવા દેશ-વિદેશમાંથી વીસ લાખ લોકો રિયો દિ જાનેરોની શેરીઓમાં ઉભરાય છે! આ કાર્નિવલ એ ખરા અર્થમાં બ્રાઝિલની સંસ્કૃતિને ઉજાગર કરે છે. બ્રાઝિલનો સામ્બા ડાન્સ જગમશહૂર છે. રિયો કાર્નિવલનું એક મહત્ત્વનું આકર્ષણ સામ્બા પરેડ છે, જેમાં 200 જેટલી સામ્બા સ્કૂલ્સ ભાગ લે છે.સામ્બા પરેડમાં ભાગ લેતા ડાન્સર્સ કોઈ સ્પેસીફીક થીમ, મ્યુઝિક, ગીત અને કોસ્ચ્યુમની પસંદગી કરીને ડાન્સ કરે છે. દરેક ગ્રુપ એ એક નિયત ઓર્ડરને ફોલો કરે છે અને ફેન્સી કોસ્ચ્યૂમ્સમાં ખૂબ જ સુંદર રીતે કોરિયોગ્રાફ કરેલા ડાન્સની પ્રસ્તુતિ કરે છે. અત્યંત ભવ્ય, રંગીન અને આકર્ષક વેશભૂષામાં સજ્જ આ ડાન્સર્સને કાર્નિવલમાં સામ્બા ડાન્સ કરતાં જોવા એ જીવનનો અવિસ્મરણીય અનુભવ બની રહે છે.\nલેન્ટર્ન ફેસ્ટિવલ, તાઈવાન (Lantern Festival Taiwan)\nકલ્પના કરો કે આખું આકાશ હજારો પેપર લેન્ટર્નથી રાત્રે છવાઈ ગયું હોય એ દૃશ્ય કેવું લાગે ? તાઈવાનના પિંગ્કસી પ્રાંતમાં યોજાતો લેન્ટર્ન ફેસ્ટિવલ એ દુનિયાના સૌથી આઈકોનિક ફેસ્ટિવલ્સમાંનો એક છે. ચાઈનીઝ લ્યુનાર યરના છેલ્લા દિવસે યોજાતો આ ફેસ્ટિવલ દુનિયાભરમાં જાણીતો છે અને સમગ્ર વિશ્વમાંથી આ ફેસ્ટિવલને નિહાળવા લોકો તાઈવાન આવે છે. જે ટાઉનમાં આ ફેસ્ટિવલ ઉજવાય છે તે ટાઉનને આ દિવસે વિવિધ રંગોથી રંગી દેવામાં આવે છે. ચાઈનીઝ લ્યુનાર વર્ષની અંતિમ રાત્રીએ તે ટાઉનનું આકાશ હજારો ઝળહળતી લેન્ટર્નથી છવાઈ જાય છે. પ્રાચીન સમયમાં ગામના લોકો આકાશમાં પ્રજ્વલિત લેન્ટર્ન છોડીને એવો સંદેશો આપતા હતા કે ગામ સલામત છે. હવે નવાં વર્ષના સ્વાગત માટે આવી લેન્ટર્ન્સ પ્રગટાવીને આકાશમાં છોડવામાં આવે છે. લોકો આ પેપર લેન્ટર્ન પર પોતાની ઈચ્છાઓ આલેખે છે અને આશા કરે છે કે તેમના પૂર્વજો તેમની આ ઈચ્છાઓને પૂર્ણ કરશે.\nદિયા દે લોસ મ્યુર્ટોસ – મેક્સિકો (Dia De Los Muertos – Mexico)\nદિયા દે લોસ મ્યુર્ટોસને ડેડ લોકોનો દિવસ ગણવામાં આવે છે.. આ તહેવાર મેક્સિકન લોકોનો તહેવાર છે અને પ્રથમ નવેમ્બરના રોજ ઉજવવામાં આવે છે. તેઓ ડેડ લોકોના દિવસને આનંદની વસ્તુઓથી ઉજવે છે.3દિવસની ઉજવણી દરમિયાન, પરિવારો ફ્લોર ડી મ્યુર્ટો (મૃતકોના ફૂલ) સાથે તેમના પ્રિય લોકોની કબરોને સાફ કરી તેની સજાવટ કરે છે. તેઓ મૃત બાળકો માટે રમકડા લાવે છે અને પુખ્ત વયના લોકો માટે ટકીલા મેસ્કલ અથવા પલ્ક. મેક્સીકન માન્યતાઓ અનુસાર, મૃતકો કાયમ માટે આપણને છોડીને જતા નથી, પરંતુ પછીના જીવનમાં જીવતા રહે છે, જેને મિકટલાન કહેવામાં આવે છે. તેથી, તેમના માટે મૃત્યુ એ જન્મની જેમ જ છે. હકીકતમાં, તે જન્મ છે, પરંતુ એક અલગ વેશમાં. મેક્સિકન લોકો માને છે કે વર્ષમાં એકવાર મૃતક તેમના સંબંધીઓની મુલાકાત લેવા, તેમની મનપસંદ વસ્તુઓ કરવા અને જીવનનું આકર્ષણ અનુભવવા માટે તેમના ઘરે આવે છે…\nલોઇ ક્રાથોંગ થાઇલેંડ (Loi Krathong – Thailand)\nલોઈ ક્રાથોંગ એ દક્ષિણપશ્ચિમની તાઈ સંસ્કૃતિઓમાં દર વર્ષે ઉજવવામાં આવે છે. આ ઉત્સવમાં લોકો નદીઓ અથવા તળાવોની આસપાસ ભેગા થાય છે અને પાણીની દેવીને માન આપવા માટે કમળ આકારના રાફ્ટ્સ પાણીમાં તરાવે છે. રાફ્સને સામાન્ય રીતે મીણબત્તીઓ, ધૂપ અને ફૂલોથી શણગારવામાં આવે છે. આ તહેવાર પાછળનું કારણ ચોખાની સીઝન તથા જળદેવીનો આભાર માનવો છે અને પાણીને પ્રદૂષિત કરવા બદલ માફી માંગવી તે છે. આ ઉત્સવ વાર્ષિક ધોરણે થાઇલેન્ડ, લાઓસ, શાન વગેરે કેટલાક શહેરોમાં ઉજવવામાં આવે છે. આ ઉજવણી 12 મા મહિનાની પૂર્ણિમાની સાંજે થાય છે. તે વિશ્વભરના 10 શ્રેષ્ઠ તહેવારોમાંથી એક છે.\nલા ટોમેટિના ફેસ્ટિવલ, સ્પેન (La Tomatina – Spain)\nઝિંદગી ના મિલેગી દોબારા ફિલ્મમાં સ્પેનના પ્રખ્યાત લા ટોમેટિના ફેસ્ટિવલને જોઈને અનેક ભારતીયોના વિશ લિસ્ટમાં આ ફેસ્ટીવલનો સમાવેશ થઈ ગયો છે. લા ટોમેટિના ફેસ્ટિવલ સ્પેનના બુનોલ નામના ટાઉનમાં દર વર્ષે ઓગસ્ટ મહિનાના છેલ્લા બુધવારે આયોજિત થાય છે. આ ફેસ્ટિવલમાં લોકો એકબીજા ઉપર ટામેટાં ફેંકે છે અને પછી ટાઉનની શેરીઓમાં ટામેટાંના જ્યુસની નદીઓ વહેવા માંડે છે ! દર વર્ષે આ તહેવારમાં સો મેટ્રિક ટન જેટલાં ટામેટાં ફેંકવામાં આવે છે. શેરીના દરેક કોર્નર પર ટ્રકોમાંથી પાણીના ફુવારા છોડવામાં આવે છે. આ તહેવારમાં લોકોની મસ્તી, જોશ, એનર્જીને જોવા જેવાં હોય છે. લોકોની સલામતી ખાતર સિટી કાઉન્સીલ દ્વારા કેટલાક નિયમો બનાવવામાં આવ્યા છે જેમકે, આંખોના રક્ષણ માટે ગોગલ્સ પહેરવા, એકબીજા પર માત્ર છુંદાયેલા ટામેટાં જ ફેંકવા જેથી ઈજા ના થાય વગેરે.એક સપ્તાહ સુધી ચાલતા આ ફેસ્ટિવલમાં મ્યુઝિક, ડાન્સ, પરેડ અને ફાયરવર્કસ જેવાં અન્ય આકર્ષણો પણ હોય છે.\nઆઈસ એન્ડ સ્નો ફેસ્ટિવલ, ચાઈના (Ice and Snow Festival)\nજો તમે કડકડતી ઠંડીને સહન કરવાની ક્ષમતા ધરાવતા હોવ તો ચાઈનામાં યોજાતો હર્બિન ઈન્ટરનેશનલ આઈસ એન્ડ સ્નો સ્કલ્પચર ફેસ્ટિવલ વિશ્વના ખુબ જ ફેમસ ફેસ્ટીવલમાનો એક છે. ઉત્તર ચાઈનાના હેલોંગજિયાંગ પ્રાંતમાં યોજાતો આ ફેસ્ટિવલ દુનિયાનો સૌથી મોટો સ્નો એન્ડ આઈસ ફેસ્ટિવલ છે, જેમાં આઈસના કદાવર બ્લોક્સમાંથી તોતિંગ ઈમારતો, કિલ્લાઓ અને 20 ફૂટ ઊંચા મિનારાઓનું ભવ્ય ઈન્સ્ટોલેશન કરવામાં આવે છે. રાત્રે જ્યારે સ્નો અને આઈસમાંથી બનેલી આ ફૂલ સાઈઝ ઈમારતોમાં વિવિધ કલરની લાઈટિંગ કરવામાં આવે છે, ત્યારે તમે જાણે કોઈ પરીકથાની નગરીમાં આવી ચડ્યા હોવ તેવો અનુભવ થાય છે. આ વાર્ષિક ઉત્સવ દર વર્ષે5જાન્યુઆરીથી5ફેબ્રુઆરી સુધી ચાલે છે, પણ તેમાંના કેટલાંક આકર્ષણોને વિઝિટર્સ માટે ઓપનિંગ સેરેમની સાથે ખુલ્લા મૂકવામાં આવે છે, જેમાંનું સૌથી પોપ્યુલર આકર્ષણ છે ‘ધ હર્બિન આઈસ એન્ડ સ્નો વર્લ્ડ’, જે નજીકની સોંધુઆ નદીના આઈસ બ્લોકમાંથી બનાવવામાં આવે છે.\nનોટિંગ હિલ કાર્નિવલ – યુનાઇટેડ કિંગડમ\n(Notting Hill Carnival – United Kingdom)\nલંડનમાં ઉજવાતો આ ફેસ્ટીવલ વિશ્વના સૌથી ફેમસ ફેસ્ટીવલમાનો એક છે..નોટિંગ હિલ કાર્નિવલ એ કેરેબિયન સમુદાયો, તેમની સંસ્કૃતિ અને પરંપરાઓને ઉજવવા માટેનો વાર્ષિક ફેસ્ટીવલ છે. આ કાર્યક્રમ નોટિંગ હિલ, લેબ્રોક ગ્રોવ અને વેસ્ટબોર્ન પાર્કના ક્ષેત્રમાં યોજવામાં આવે છે અને આ ફેસ્ટીવલમાં વાર્ષિક આશરે એક મિલિયનથી વધુ લોકો ભાગ લે છે. આ ઉજવણીમાં 37 સાઉન્ડ સિસ્ટમ, સોકા ફ્લોટ્સ અને સ્ટીલ બેન્ડ્સજોવા મળે છે. નોટિંગ હિલ કાર્નિવલ બ્રિટીશ સંસ્કૃતિનો ખુબ જ મહત્વનો ફેસ્ટીવલ છે વિશ્વભરના 10 શ્રેષ્ઠ તહેવારોમાંથી એક હોવાથી, તે વાર્ષિક 10 મિલિયનથી વધુ લોકોને આકર્ષે છે. આ ફેસ્ટીવલ વિશ્વનો સૌથી મોટો મોટો સ્ટ્રીટ ફેસ્ટીવલ છે.\nહોળી – ભારત, નેપાળ (Holi – India,Nepal)\nહોળી, જે રંગોનો તહેવાર છે, તે ભારત, યુનાઇટેડ કિંગડમ અને નેપાળમાં ભારે લોકચાહના ધરાવતો હિંદુ તહેવાર છે. તેને ‘દોલયાત્રા’ કે ‘વસંતોત્સવ’ તરીકે પણ ઓળખવામાં આવે છે. આ તહેવારનો પ્રથમ દિવસ હોળી અને બીજો દિવસ ધુળેટી તરીકે ઓળખાય છે. હોળીનાં બિજા દિવસે ધુળેટી મનાવાય છે. આ તહેવાર ‘રંગોનો તહેવાર’ એટલેજ કહેવાય છે કે આ દિવસે સવારથી સૌ કોઇ નાના મોટા એકબિજા પર અબિલ, ગુલાલ તેમજ કેસુડાનાં રંગો છાંટી પોતાનો ઉત્સાહ અને આનંદ વ્યક્ત કરે છે..\nહૅરો વાઇન ફેસ્ટિવલ, સ્પેન ( Haro Wine Festival – Spain)\nસ્પેનના લા રિઓજા પ્રાંતમાં આવેલા હૅરો ગામમાં વિશ્વવિખ્યાત વાઇનનો ઉત્સવ થાય છે. ગરમીના દિવસોમાં યોજાતા આ ઉત્સવમાં હજારો લિટર વાઇન બને છે અને બેસ્ટ વાઇન બનાવવાની સ્પર્ધા પણ થાય છે. જોકે વાઇન ફેસ્ટિવલની શરૂઆત એકદમ ધાર્મિક રીતે થાય છે. આપણે ત્યાં જેમ માતાજીનો વરઘોડો નીકળે એમ વાઇનનો વરઘોડો નીકળે છે; જેમાં સૌ પોતપોતાને ત્યાંથી વાઇન ભરેલા જગ, બૉટલો કે બાલદીઓ ભરીભરીને એમાં જોડાય છે. આ વરઘોડો ચાલતો હોય ત્યારે એકદમ ગંભીર વાતાવરણ હોય, પણ જેવું આ સરઘસ નિયત જગ્યાએ પહોંચી જાય એટલે ટોળાનો મૂડ એકદમ ચેન્જ થઈ જાય અને સાથે ભરીને લાવેલા વાઇનની બૉટલો, બાલદીઓ અને કટોરા એકબીજાના માથે ઢોળાવા શરૂ થાય છે. બીજાને વાઇનથી નવડાવનારને સુખસમૃદ્ધિ મળે છે એવી માન્યતાને કારણે છૂટથી વાઇનની રેલમછેલ થાય છે.\nમડ ફેસ્ટિવલ (Mud Festival)\nકાદવથી રમવાના ઉત્સવો કોઈ એક જ જગ્યાએ નહીં, અનેક જગ્યાએ ઊજવાય છે. સ્પેન, સાઉથ કોરિયા અને અમેરિકાના સૅન ઍન્ટોનિયોના કાદવ ઉછાળવાના ફેસ્ટિવલ્સ જાણીતા છે. સાઉથ કોરિયામાં સૉલ ગામથી ૨૦૦ કિલોમીટર દૂર આવેલા બીચ પર ખેલાતા મડ ફેસ્ટિવલમાં ખાસ ચીકણી માટી વપરાય છે. બીચ પર બહારથી ભીની ચીકણી માટીનો ખડકલો કરાય છે ને પછી જુવાનિયાઓ મન મૂકીને મંડી પડે છે. અમેરિકાના સૅન ઍન્ટોનિયોમાં દર જાન્યુઆરી મહિનામાં એક સૂકાઈ રહેલી નદીના કીચડમાં ખાસ રિવરવૉક થાય છે. આ કાદવ-કીચડથી ભરપૂર નદીને ચાલીને જે લોકો પાર કરી જાય તેઓ લકી ગણાય છે. બીજા બધા ફેસ્ટિવલની જેમ સ્પેનનો મડ ફેસ્ટિવલ પણ અનોખો છે. અહીં રીતસર મધમાખીની જેમ કીડીઉછેર કરવામાં આવે છે અને એને સતત ઍક્ટિવ રાખવા માટે વિનેગરમાં રાખી મૂકવામાં આવે છે. આ કીડીઓને માટીવાળાં કપડાંમાં ભરીને એકબીજા પર ફેંકવામાં આવે છે.\nTagged with: Brazil, festival of mexico, festival of spain, great festivals, holi, Ice and Snow Festival, india festival, La Tomatina, Lantern Festival Taiwan, Mexico, Most Amazing Festivals Around The World, mud festival, Notting Hill Carnival, Rio Carnival, Thailand, United Kingdom, wine festival\nPrevious storyજાન્યુઆરીના બદલે આ મહિનાથી લો ન્યુ યર રિઝોલ્યુશન.. વધુ સફળતા કરી શકશો પ્રાપ્ત..\nNext story2020માં વન પ્લસ અને સેમસંગના આવી રહ્યા છે આ સ્માર્ટફોન.. 2020માં લોન્ચ થતા ટોપ 11 સ્માર્ટફોન..


સુરતમાં ભયની અસર, લોકો ઊંઘમાંથી ઝબકીને ભાગ્યા | સુરતમાં ભયની અસર, લોકો ઊંઘમાંથી ઝબકીને ભાગ્યા - Divya Bhaskar\nસુરતમાં ભયની અસર, લોકો ઊંઘમાંથી ઝબકીને ભાગ્યા\nરવિવારેવહેલી સવારે 9.24 વાગ્યાના અરસામાં ત્રણેક સેકન્ડ સુધી શહેરમાં ભૂકંપના આંચકા અનુભવાતાં લોકોના જીવ તાળવે ચોંટી ગયા હતા અને ગણતરીની મિનિટોમાં મોટા ભાગના વિસ્તારોમાં લોકો માર્ગ પર ઉતરી આવ્યા હતા. રજાનો દિવસ હોવાથી ઘણાં લોકો ઊંઘમાંથી ઉઠીને બહાર દોડવા લાગ્યા હતા. રિક્ટર સ્કેલ પર ભૂકંપની તીવ્રતા 4.6 મેગ્નિટ્યૂડ નોંધાઈ હતી તો એપી સેન્ટર કામરેજ પાસે ભાદા ગામે નોંધાયું હતું.\nભૂકંપના આંચકા આખા દક્ષિણ ગુજરાતમાં અનુભવાયા હતા. જેમાં હાઇરાઇઝ્ડ બિલ્ડિંગોમાં રહેનારાઓને તીવ્ર અસર અનુભવાઇ હતી. શહેરના સિટીલાઇટ, ઘોડદોડ, પીપલોદ, પાલ, અડાજણ, અમરોલી, વરાછા, કતારગામ વગેરે વિસ્તારોના એપાર્ટમેન્ટોના ઘણા લોકો કામ પડતું મુકીને જીવ બચાવવા સડસડાટ નીચે આવી ગયા હતા.\nહાલની બંને ફોલ્ટલાઇન વર્ષોથી નિષ્ક્રિય છે\nભૂકંપનું એપી સેન્ટર કામરેજ તાલુકાનું ભાદા ગામ હોવાનું જિલ્લા કંટ્રોલ રૂમમાંથી જાણકારી મળતાં ભાદા ગામે નાયબ મામલતદાર, સર્કલ ઓફિસર, તલાટી, સર્કલ ઇન્સપેક્ટરનો સ્ટાફ પહોંચી ગયો હતો. જ્યાં ગામના જુદા જુદા ફળિયામાં રહેતા લોકોનો સંપર્ક કરી મુલાકાત લઈ ગામ લોકોને પૂછપરછ કરી હતી. જો કે, નવાઈની વાત છે કે ભાદા ગામે ભૂકંપની કોઈ ખાસ અસર થઈ નથી. ગામમાં કોઈએ આંચકા પણ અનુભવ્યા હોવાનું લોકોએ જણાવ્યું હતું. ભાદા ગામ પાસેનું એપી સેન્ટર સુરતથી 14 કિમી દૂર હોવાનું સ્ટેટ ઇમરજન્સી ઓપરેશન સેન્ટર, ઇન્ડિયન સિસ્મોલોજિકલ રિસર્ચ સેન્ટરે જણાવ્યું હતું.\n^ હું મિત્રો સાથે બહાર નાસ્તો કરવા ગયો હતો ત્યારે ઘણા લોકો બિલ્ડિંગમાંથી નીચે આવવા લાગ્યા ત્યારે જાણ થઇ કે ભૂકંપ છે. > કુશઅગ્રવાલ, ઉમાભવન, ભટાર\n^ સવારે અચાનક પલંગ પર હાલવા લાગ્યો. મને એમ કે ચક્કર આવતા હશે, પરંતુ ઉઠીને પૂછયું તો ખબર પડી કે ભૂકંપન હતો. >અજીત પાંડે,ભટાર\nએપી સેન્ટર હોવા છતાં ભાદા ગામમાં કોઈને ભૂકંપ આવ્યાની ખબર પણ પડી!\n^ આપણે ત્યાં ભૂકંપની બે ફોલ્ટ લાઇન છે, જે હાલ નિષ્ક્રિય છે. સુરતની જે ફોલ્ટ લાઇન છે તે વલસાડ, બીલીમોરાથી સાપુતારા સુધી જાય છે અને બીજી ફોલ્ટલાઇનનો છેડો ઓલપાડથી ૩૫ કિ.મી. દૂર દરિયામાં છે. જો કે, હાલમાં બંને ફોલ્ટ લાઇન નિષ્ક્રીય છે. ભાદા ગામે નવી ફોલ્ટ લાઈન હોઈ શકે છે, જે મુદ્દે રિસર્ચ સેન્ટર વધુ તપાસ કરશે. સરપંચથી લઈ ઘણા લોકો સાથે વાતચીત થઈ છે. ગામમાં ક્યાંય પણ કોઈ નુકસાન નથી. અંગે સ્થળ તપાસ કરી કલેક્ટરને પણ રિપોર્ટ મોકલી આપ્યો છે. > વાય.બી.ઝાલા, પ્રાંતઅધિકારી, કામરેજ\n2001ની યાદ તાજી થઈ\nરવિવારેશહેરીજનોને 26 જાન્યુઆરી 2001ના દિવસે આવેલા ભયાનક ભૂકંપની યાદ તાજી થઇ ગઇ હતી. લોકોએ પોતાના સ્વજનોના સમાચાર પૂછવા માટે ફોનનો મારો શરૂ કરી દીધો હતો. રસ્તા પર આવતાં જતાં અને રવિવાર હોવાથી સવારમાં નાસ્તો કરવા નિકળેલા લોકો એક વાત કરી રહ્યા હતા કે 2001માં પણ વહેલી સવારે ભૂકંપ આવ્યો હતો. જો કે, તેની તીવ્રતા ભયાનક હતી.\nસુરતમાં નુકસાન નથી\n^કામરેજ તાલુકાનું ભાદા ગામ એપી સેન્ટર હોવાનું જાણવા મળ્યુ હતું. તેની સાથે પ્રાંત અને મામલતદારને ગામમાં અને આસપાસના વિસ્તારોમાં તપાસ કરવા માટે સૂચના આપી હતી. શહેરમાં ક્યાંય પણ કોઈ નુકસાન થયું નથી કે કોઈ પણ પ્રકારની જાનહાનિ નોંધાઈ નથી. > મહેન્દ્રપટેલ, કલેક્ટર,સુરત\nજિલ્લા કંટ્રોલ રૂમમાંથી જાણકારી મળતાં ભાદા ગામે નાયબ મામલતદાર, સર્કલ ઓફિસર, તલાટી, સર્કલ ઇન્સપેક્ટરનો સ્ટાફ પહોંચી ગયો હતો અને સ્થાનિક રહેવાસીઓનો સંપર્ક કરી માહિતી મેળવી હતી. જો કે, ગામમાં કોઈએ આંચકા પણ અનુભવ્યા હોવાનું લોકોએ જણાવ્યું હતું.\nગભરાયેલા ઘણા લોકો ખબરઅંતર પૂછવા સગાસંબંધીઓને કોલ કરવા લાગ્યા, ફાયરબ્રિગેડ પર પણ કોલનો મારો, સોશિયલ મીડિયામાં પણ ગરમાટો\nકામરેજના ભાદા ગામે એપી સેન્ટર, ભૂકંપથી હાઇરાઇઝ્ડ બિલ્ડિંગોમાંથી લોકો નીચે દોડી આવ્યા, ત્રણેક સેકન્ડ સુધી કંપનનો અનુભવ


ટૉપલેસ થઇ સની લિયોની સહિત આ2હૉટ એક્ટ્રેસ, સોશિયલ મીડિયા પર સનસની મચાવી રહ્યાં છે આ Photos - GSTV\nટૉપલેસ થઇ સની લિયોની સહિત આ2હૉટ એક્ટ્રેસ, સોશિયલ મીડિયા પર સનસની મચાવી રહ્યાં છે આ Photos\nLast Updated on February 19, 2020 by Bansari\nબોલીવુડ સ્ટાર્સ પોતાના ફેન્સને સરપ્રાઇઝ આપવાની કોઇ તક જતી નથી કરતા. સાથે જ તાજેતરમાં જ ત્રણ એક્ટ્રેસીસે પોતાના નવા ફોટોશૂટથી તહેલકો મચાવી દીધો છે. જેમાં પોતાની બોલ્ડનેસથી પોતાની આગવી ઓળખ ઉભી કરનારી એક્ટ્રેસ સની લિયોની પણ સામેલ છે. આ ત્રણેય એક્ટ્રેસે ટૉપલેસ થઇને ખૂબ જ બોલ્ડ ફોટોશૂટ કરાવ્યું છે.\nઆ ફોટોશૂટ ડબ્બૂ રત્નાનીના 2020 કેલેન્ડર માટે છે. જેવું કે જાહેર છે આ કેલેન્ડર માટે કોઇને કોઇ એક્ટ્રેસ પોતાની બોલ્ડનેસથી ફેન્સને ચોંકાવી દે છે. તેવું જ આ વખતે પણ બન્યું છે. 2020ના કેલેન્ડરમાં આ વખતે ત્રણ-ત્રણ એક્ટ્રેસે ટૉપલેસ થઇને ધડાકો જ કરી દીધો.\nઆપણે જે એક્ટ્રેસીસની વાત કરી રહ્યાં છીએ, તેમાં સની લિયોની સાથે ભૂમિ પેડનેકર અને કિયારા અડવાણીનું નામ સામેલ છે. જ્યાં એક તરફ સનીને કોસ્ચ્યુમ તરીકે ફક્ત એક બુક મળી છે તો ભૂમિએ બાથટબમાં ટૉપલેસ થઇને પોઝ આપ્યાં છે. આ ઉપરાંત કિયારાએ એક વૃક્ષના પાનને જ પોતાનુ કોસ્ચ્યુમ બનાવી લીધું છે.\nજો કે આ ત્રણેય હસીનાઓના આ બોલ્ડ લુક માટે ખૂબ જ વખાણ થઇ રહ્યાં છે. જણાવી દઇએ કે આ પહેલીવાર છે કે કિયારા અને ભૂમિ ટૉપલેસ થઇને ફોટોશૂટ કરાવતી નજરે આવી છે. કદાચ આ જ કારણ છે કે આ તસવીરોએ સોશિયલ મીડિયા પર આવતા જ તહેલકો મચાવી દીધો છે.\nઆ ઉપરાંત અનન્યા પાંડે, કૃતિ સેનન, વિદ્યા બાલન, જેક્લીન ફર્નાન્ડીઝ, પરિણીત ચોપરા અને અનુષ્કા શર્મા જેવી એક્ટ્રેસીસે પણ ડબ્બૂ રત્નાનીના 2020 કેલેન્ડરમાં સ્થાન મેળવ્યું છે. આ કેલેન્ડર અને આ વર્ષનું ફોટોશૂટ એટલા માટે ખાસ છે કારણ કે ડબ્બૂ રત્નાનીએ ઇન્ડસ્ટ્રીમાં સિલ્વ જૂબલી પૂરી કરી છે એટલે કે આ વખતે ડબ્બૂને ઇન્ડસ્ટ્રીમાં 25 વર્ષ પૂર્ણ થયા છે. ફોટોશૂટમાં નજરે આવેલા તમામ સ્ટાર્સે ડબ્બૂને શુભેચ્છા પાઠવી છે.\nઆ વખતનું કેલેન્ડર એક્ટ્રેસીસની બોલ્ડનેસ સાથે સાથે મેલ એક્ટર્સના કારણે પણ ખૂબ ચર્ચામાં છે. આ કેલેન્ડર માટે જૉહ અબ્રાહમે પણ ખૂબજ બોલ્ડ અને ગ્લેમરસ અંદાજ જોવા મળ્યો છે. ડબ્બૂ રતનાની માટે જૉન શર્ટલેસ નજરે આવ્યો. તેણે પોતાના દોસ્તાના અંદાજમાં પોઝ આપ્યા. આ ઉપરાંત વિક્કી કૌશલ, અભિષેક બચ્ચન, ટાઇગર શ્રોફ, સૈફ અલી ખાન, કાર્તિક આર્યન, અક્ષય કુમાર, વરુણ ધવન અને ઋતિક રોશન પણ અલગ અવતારમાં નજરે આવશે.\nવિધાનસભા સત્ર પહેલા મળી, ધારાસભ્ય દળની બેઠક, જોવા મળ્યા તમામ નવા મંત્રીઓ\nBhumi Pednekarbreaking news gujaratidaboo ratnani calendar 2020Gujarat samachargujarati newsgujarati news liveKiara AdvaniLatest News in Gujaratilive gujarati newsnews in gujarationline news gujarati liveSunny Leone\nટ્રમ્પના આગમનને લઈ એરપોર્ટ પર અમેરિકન સિક્રેટ એજન્સીના અધિકારીઓ પહોંચ્યા\nકેવડિયા કોલોની ખાતે ઝુલોજીકલ પાર્કનો પ્રારંભ, ઓનલાઈન બુકિંગ થાય છે આ વેબસાઈટ પરથી


ઇન્ડિયામાં ડિઝાઇનર બેબી : તૈમુર જેવો ફોટોજેનિક ફેસ સો ટકા ગેરન્ટીથી મળશે !\nગુરુવાર, એપ્રિલ 25 2019, 09:16 Hrs(IST)\nનવગુજરાત સમય | Publish Date: Dec62018 4:07PM Author Name : હિરેન અંતાણી\nચીનના એક વૈજ્ઞાનિકે ‘ડિઝાઇનર બેબી’ બનાવી છે તેના કારણે દુનિયાભરમાં ઉહાપોહ મચી ગયો છે એવી ખબર પડતાં તકુભાઇ બોલી ઉઠ્યા, ‘‘લે ! એમાં શું ધાડ મારી ? અમારા એક ફ્રેન્ડએ પણ તેની બેબીને ફેશન ડિઝાઇનિંગનું ભણવા મોકલી હતી તો એ ય ભણીને હવે ‘ડિઝાઇનર બેબી’ થઇ ગઇ છે ને પોતાનું બુટિક ખોલવાની છે. ’’ કોઇએ પછી સમજાવ્યું કે આ ચીનના હિ જીઆનકૂઇ નામના વિજ્ઞાનીએ ડિઝાઇનર બેબીના પ્રયોગો સફળ કર્યા છે એ ફેશન ડિઝાઇનર કે ઇન્ટિરિયર ડિઝાઇનર નહીં પણ એવાં બાળકની વાત છે જેના જન્મ પહેલાં જ તે કાળું જન્મશે કે ગોરું, લંબાઇ કેટલી હશે, આંખો કથ્થઇ હશે કે કાળી, તેનું નાક ચપટું હશે કે લાંબું , તેના હાથ સ્પોર્ટસ પર્સન જેવા ખડતલ બનશે કે કલાકાર જેવા સુકોમળ વગેરે વગેરે પહેલેથી નક્કી કરી શકાશે. મતલબ કે માં-બાપ પોતાને કેવા શારિરીક દેખાવ, રંગ રૂપ , ખાસિયતો , રોગો સામે પ્રતિકારશક્તિ વગેરે ધરાવતું બાળક જન્મે તેનો અગાઉથી ઓર્ડર આપી શકશે.\nતકુભાઇએ ડહાપણ ડહોળ્યું, ‘‘બીજી બધી વાત સાચી. પણ આ વૈજ્ઞાનિકો મોં-માગ્યા પૈસા લઇ ઓર્ડરો સ્વીકારશે એ વાત ખોટી. એ કામ તો પછી ડોક્ટરો જ કરવાના છે ને. વૈજ્ઞાનિકો તો સંશોધન કર્યા પછી રિસર્ચ ગ્રાન્ટ ક્યારે છૂટી થઇને આવે છે એની રાહ જોયા કરે. ’’\nપેલા ભાઇ પણ માથું ખંજવાળવા માંડ્યા. તકુભાઇની વાત એટલા પુરતી તો સાચી હતી. ભલભલાં શોધસંશોધનોમાં વૈજ્ઞાનિકો નથી કમાતા. એ તો બિચારા લેબોરેટરીઓમાં પ્રયોગો કરતા જ રહી જાય છે. પછી અસલી કમાણી તો ડોક્ટરો ને કંપનીઓ જ કરે છે. ભારતમાં ગાયનેક ઇન્ડસ્ટ્રીએ હજુ તો સિઝેરિયન બેબીમાંથી ટેસ્ટટ્યૂબ બેબી સુધીની જ પ્રગતિ કરી છે ત્યાં ચાઇનાવાળા ડિઝાઇનર બેબી લાવ્યા છે.\nપણ, હવેના જમાનામાં આઇ ફોન અમેરિકા ડેવલપ કરે પણ પછી તેને બનાવે ચાઇનાવાળા ને પછી એપલવાળા કે ચાઇનાવાળાએ પણ કલ્પના ના કરી હોય તેવી રીતે મચડે ઇન્ડિયાવાળા એવો એક નિયમ બની ગયો છે. આ ડિઝાઇનર બેબીના કિસ્સામાં પણ એવું જ થવાનું છે. ભલે ગમે તેણે સંશોધનો કર્યાં ને ગમે તે ડેવલપ કર્યું પણ ડિઝાઇનર બેબી બનાવનારાઓને અસલ ચેલેન્જ તો ભારતમાંથી જ મળવાની છે.\nજેમકે કોઇ માં-બાપ બેબી ડિઝાઇનરને ત્યાં જઇને ઓર્ડર આપશે કે ‘‘અમારા બાબાનું નામ અમારે ‘રાજા’ રાખવાનું છે તો જો જો પછી એના ગાલ બેસી ગયેલા ના હોય, બાંધો પાતળો ના હોય, કાંડું દિવાસળી જેવું ના હોય અને ચહેરો એર ઇન્ડિયાના લોગોવાળા મહારાજા જેવો તો બિલકૂલ ના હોય. પછી એવું ના થાય કે એનું નામ ‘રાજા ’ છે એ ખબર પડે એટલે બધા હસી પડે. ’’ આ રીતે ‘કોમલ’ નામની બેબીનું ફિગર ફાઇન રહે કે ‘રૂષિ’ નામનો છોકરો ભણવામાં સાવ ‘ ઢ’ ના નીકળે એવા ઓર્ડરો પણ આવશે.\nકોઇ માં-બાપ કદાચ એવો ઓર્ડર આપે, ‘‘અમારે આલિયા જેવી ક્યૂટ બેબી જોઇએ છીએ પણ પછી બ્રેઇન પણ આલિયા જેવું ના આપશો. તમારી પાસે ટ્વિંકલ ખન્ના જેવું બ્રેઇન છે હોય તો એ જ કરી આપજો. આ તો શું છે કે પછી ફિલ્મો-બિલ્મો ના મળે તો પછી એ બૂક્સ પણ લખી શકે ને એટલે. ’’\nએક સમયે આખા ભારતમાં માંડ બે-ચાર જગ્યાએ ટેસ્ટ ટ્યૂબ બેબી સેન્ટર હતાં. હવે તો જેટલા ગાયનેકોલોજિસ્ટ એટલા ટેસ્ટ ટ્યૂબ બેબીવાળા થઇ ગયા છે. એ જ રીતે ભવિષ્યમાં આવી ‘ડિઝાઇનર બેબી ’ બનાવનારા પણ ગલીએ ગલીએ આવી ગયા હશે. ત્યારે જોવા જેવાં દૃશ્યો સર્જાશે.\n‘‘સાંભળ્યું છે કે તમે મેથ્સમાં બહુ એક્ષ્પર્ટ હોય એવી ડિઝાઇનર બેબી બનાવી આપો છો. જુઓને અમારો તો ચિંટુ ને ચિંટુના બાપા બેયએ 10મામાં મેથ્સમાં જ ત્રણ-ત્રણ ટ્રાયલ મારેલી છે. અમારે તો આખાં ફેમેલીને મેથ્સ સાથે ખાનદાની દુશ્મની છે. મારા સાસરી પક્ષે પણ બધાની મેથ્સમાં જ ગિલ્લીઓ ઉડેલી છે. પણ અમારા ચિંટુનો બાબો જરા મેથ્સમાં એ ગ્રેડ લાવે એવું મગજ બનાવી દો ને. એ જન્મે પછી મેથ્સના સરને ટ્યુશનના પૈસા આપીએ કે અત્યારથી તમને જ પૈસા આપી દઇએ. બધું સરખું જ છે ને. ’’\nકોઇ સ્માર્ટ મમ્મી-પપ્પા આવાં ડિઝાઇનર બેબી સેન્ટરમાં કસ્ટમાઇઝ્ડ બેબીનું બ્રોશર ઉથલાવતાં ઉથલાવતાં માર્કેટિંગ એક્ઝિક્યુટિવ બેબી સાથે વાત કરતાં હશે. ‘‘ આ તમારાં સિલ્વર પેકેજમાં બેબીને સિતાર વગાડતાં પણ આવડશે, કથ્થક પણ સારું હશે ને ટેનિસ પણ સારું રમશે એવું લખ્યું છે એમાં થોડા એક્સ્ટ્રા પૈસા લઇને બોક્સિંગ એડ કરી દો ને. પછી શું કે દેશને બીજી મેરી કોમ પણ જોઇશે ને. ’’\nએકાદ મમ્મી-પપ્પા તો ઝઘડો પણ કરશે, ‘‘હવે તમારું ગોલ્ડન પેકેજ લઇ જ રહ્યા છીએ તો તમે બેબીનો વોઇસ નેહા કક્કરનો આપો ને ફેસ કવિતા કૃષ્ણમૂર્તિનો આપો એ ના ચાલે, શ્રેયા ઘોષાલનો ફેસ તો તમારે આ પેકેજમાં કરી જ આપવો પડે. આ તમારી જ બિલ્ડિંગમાં થર્ડ ફ્લોરવાળા તો આનાથીય ઓછા ભાવમાં શ્રેયા ઘોષાલનો ફેસ અને વોઇસ બંને આપે છે બોલો. આ તો તમે ફિટનેસ શિલ્પા શેટ્ટી જેવી આપો છો એવું સાંભળ્યું હતું એટલે અહીં આવ્યા. ’’\nએકાદ ખાપ પંચાયત છાપ દાદા તો પેલા સેન્ટરવાળાનો કાઠલો જ ઝાલી લેશે. ‘‘સાંભળી લે ડોક્ટર, મારી દસ પેઢીમાં કોઇએ લવ મેરેજ કર્યાં નથી. આ તારી પાસે આવ્યા છીએ તો તું કે એ પૈસા આલીએ પણ જો પછી છોકરો મોટો થઇને લવમેરેજના રવાડે ચઢ્યો છે તો તારું ક્લિનિક જ્યાં હશે ત્યાં આવીને ટેબલના ભૂક્કેભૂક્કા બોલાવી દઇશ. એના દિલમાં ને દિમાગમાં જે રસાયણ નાખવાં હોય તે નાખ પણ એને લવ મેરેજનો વિચાર ના આવવો જોઇએ. પણ જોજે છોકરો તો પાછો અમારે હિરો જેવો જ જોઇએ. એકદમ રણવીરસિંઘ જેવો. સાવ પછી બધી છોકરીઓ જોઇને ના જ પાડી દે એવો રાજવીર યાદવ નહીં ચાલે.’’\nએવી જાહેરખબરોનો મારો પણ ચાલશે. ‘‘એક્ઝેટ તૈમુર જેવો ફોટોજેનિક ફેસવાળો બાબો. અમારે ત્યાં સો ટકા ગેરંટીથી તૈયાર કરી આપવામાં આવશે. જો બાબાના ફોટા તૈમુર જેવા સારા ના આવે તો સેકન્ડ ચાઇલ્ડનું ડિઝાઇનિંગ ફ્રી માં. ’’\nક્યાંક કોમ્બો પેકેજ પણ મળશે, ‘પટેલ જેવો પાણીદાર, બાપુ જેવો શૂરવીર, બ્રાહ્મણ જેવો ભણેશરી ’ થ્રી ઇન વન બાબો માત્ર અમારે ત્યાં ડિઝાઇન કરી દેશું. પહેલા દસ ઘરાકના બાબાને વણિક જેવી વેપારી બુદ્ધિ તદ્દન ફ્રી’\nઆપણા દેશમાં તો છેવટે જે બેબી માર્કેટિંગ એક્ષ્પર્ટ તરીકે ડિઝાઇન થશે એનું જ ફ્યૂચર બ્રાઇટ રહેવાનું એ નક્કી !


Fr. Varghese Paul, S.J. | ફાધર પરીઝા – મારા આદર્શ, પારદર્શક મિશનરી\nYou are here: Home / Gujarati Articles / ફાધર પરીઝા – મારા આદર્શ, પારદર્શક મિશનરી...\nફાધર પરીઝા – મારા આદર્શ, પારદર્શક મિશનરી\nJuly 2, 2019 /in Gujarati Articles /by Fr. Varghese Paul, S.J\nઈસુસંઘી પીઢ મિશનરી ફાધર પરીઝા પરમ સુખ અને શાશ્વત શાંતિ માટે ૨૦૧૯ જૂનની ૨૦મીએ ૧૦૨ વર્ષની ઉંમરે પોતાના સર્જક પાસે પહોંચી ગયા છે. લોકો એમને પવિત્ર પરીઝાના હુલામણા નામથી ઓળખાવે છે. હું મારી જાતને સદ્દભાગી ગણું છું કે, મને ફાધર પરીઝા સાથે આમોદ અને ગોઠડા ખાતે કામ કરવાની ઘણી તક મળી છે.\nલન્ડનમાં પત્રકારત્વનો અભ્યાસ અને રોમ ખાતે ગ્રિગોરિયન યુનિવર્સિટીમાં ઈશ્વરવિદ્યા ને બાઇબલનો અભ્યાસ અને પુરોહિત દીક્ષા પછી હું ગુજરાતમાં પરત આવ્યો ત્યારે ૧૯૭૭માં મને ‘દૂત’ના તંત્રી તરીકે નિમણૂક મળી. તે વખતે ફાધર પરીઝા આમોદ મિશન તાબામાં સભા પુરોહિત હતા. તેમણે મને ડિસેમ્બર ૧૯૭૭માં નાતાલની ઉપાસનાવિધિઓમાં મદદ કરવા આમંત્રણ આપ્યું.\nઆમોદ મિશન ગુજરાત ખાતે ૧૯૧૨માં શરૂ કરેલું છઠ્ઠું મિશન મથક છે. ફાધર પરીઝાને ત્યાં ૧૯૬૯થી ૧૯૮૩સુધી બીજી વાર સભા પુરોહિત તરીકે નિમણૂક કરવામાં આવ્યા હતા. તે વખતે આમોદ જવા માટે પેટલાદથી બળદગાડીનો આડોઅવળો રસ્તો હતો. પણ મારી મોટરસાઇકલ પર ૧૯૭૭ની નાતાલની ઉજવણી માટે હું પહેલી વાર આમોદ પહોંચી ગયો. હું એક બિનઅનુભવી યુવાન પુરોહિત હોવા છતાં ફાધર પરીઝાએ મને નાતાલની બધી ઉપાસનાવિધિ સોંપી. તેઓ ચર્ચમાં લોકો હોય ત્યારે આખો વખત લોકોનું પ્રાયશ્ચિત (પાપનો એકરાર) સાંભળવામાં અને લોકોને ખ્રિસ્તી જીવનનું માર્ગદર્શન આપવામાં વ્યસ્ત રહ્યા. હું પરમપૂજા ચઢાવવા, ધર્મબોધ આપવા અને બાળકોને તથા કોઈક વાર પુખ્ત વયના લોકોને પણ સ્નાનસંસ્કાર કરાવવા તેમ જ લગ્નનો આશીર્વાદ આપવા જેવાં વિધિવિધાનમાં વ્યસ્ત રહ્યો.\nમને નાતાલની બધી ઉપાસનાવિધિ કરવામાં તેમ જ ફાધર પરીઝા સાથે લોકોના ઘરે એમની મુલાકાત લેવામાં ખૂબ આનંદ થતો કે, દર નાતાલે અને પાસ્ખાના પવિત્ર અઠવાડિયામાં મદદે જવાની મેં ફાધર પરીઝાને વાત કરી.\nઆમોદ તાબાની એક સદી ૨૦૧૨માં ઉજવવાની તૈયારી કરતાં તે વખતના સભાપુરોહિતે મને ફોન કરીને પૂછ્યું, “ફાધર, તમે કયા વર્ષે અહીં સભાપુરોહિત હતાં. હું જોઉં છું કે, બાપ્તિસ્મા રજિસ્ટરમાં પાંચ-છ વર્ષ દરમિયાન તમારા નામની સહી છે!” ખરી વાત છે. ફાધર પરીઝા દર વર્ષે નાતાલ અને પાસ્ખાપર્વ (Christmas & Easter) વખતે કુટુંબોને તેમનાં નાનાં બાળકોના તેમ જ કેટલાક પુખ્ત વયની વ્યક્તિઓના સ્નાનસંસ્કાર આપવાની વિધિ મને સોંપતા. જ્યારે ફાધર પરીઝા પોતે લોકોને પ્રાયશ્ચિત સંસ્કાર કે મનમેળ સંસ્કાર કરાવવા અને ખ્રિસ્તી જીવન માટે અનુરૂપ માર્ગદર્શન આપતા. એટલે બાળકોને સ્નાનસંસ્કાર આપ્યા પછી હું બાપ્તિસ્મા રજિસ્ટરમાં સહી કરતો.\nદેવળમાં પરમપૂજા ચઢાવવા, ધર્મબોધ આપવા અને સ્નાનસંસ્કાર કરાવવા જેવી ઉપાસનાવિધિઓ ચલાવવામાં મને ખાસ ગમતું હતું. વળી, ફાધર પરીઝા સાથે લોકોના ઘરની મુલાકાત લેવામાં પણ મને આનંદ હતો. હું જોતો હતો કે, ફાધર પરીઝા લોકોની વાત સાંભળવામાં અને તેમને યોગ્ય માર્ગદર્શન આપવામાં ખૂબ ડાહ્યા હતા. કુટુંબની મુલાકાત દરમિયાન ફાધર પરીઝા ફક્ત ઘરના બધા લોકોની ક્ષેમકુશળ પૂછવા સાથે ઘરથી દૂર ગયેલાં સગાંસંબંધીઓ અંગે પણ યાદ કરીને પૂછતા હતા! સંઘર્ષમાં આવેલાં યુગલો તેમ જ છૂટાછેડાના આરે આવેલાં પતિપત્નિઓને યોગ્ય માર્ગદર્શન આપી ખ્રિસ્તી જીવનમાં મક્કમ બનાવવામાં સફળ પ્રયત્ન કરતા હતા.\nએક મિશનરી તરીકે અંગત રીતે ફાધર પરીઝા ખૂબ નમ્ર અને સાદગીભર્યું જીવન ગાળતા. તેમના પ્રાર્થના અને ત્યાગમય જીવન લોકોની સેવામાં સમર્પિત હતું. તેમની જરૂરિયાતો ખૂબ મર્યાદિત હતી. તેમની આરપાર જોઈ શકાય એવા જીવનની જેમ એમનું આમોદ મિશનમથક પણ બધાને માટે ખૂલ્લું હતું. કોઈ ચોર ઘરમાં પેસી જાય તો પણ એને ઉપાડી લેવા જેવી વસ્તુ ઘરમાં નહોય! મિશનમથકની સંભાળ રાખનાર ફાધર પરીઝાના એક મિસ્ત્રી હતા. છતાં ફાધર માટે કોઈ વિશેષ વાનગી નથી પણ છાત્રાલયનાં બાળકોના રસોડામાં જે બનાવે તે જ ખોરાક ફાધરને પણ જમવા મળતો.\nઆમોદ તાબા હેઠળ આમોદમાં તેમ જ બીજાં બે-ત્રણ ગામોમાં પણ પ્રાથમિક શાળાઓ હતી. જ્યારે આમોદ મિશનની સુવર્ણ જ્યુબિલી ૧૯૬૨માં ઉજવવામાં આવી ત્યારે ફાધરને મળેલી ભેટો અને દાનોમાંથી ફાધર પરીઝાએ આમોદ ખાતે પ્રાથમિક શાળાનું પાકું નવું મકાન બંધાવડાવ્યું.\nઆમોદ તાબા નીચેના પેટલાદ મિશન કેન્દ્રમાં ૧૯૨૮થી એક પ્રાથમિક શાળા હતી. જ્યારે એક તાલુકા મથક તરીકે પેટલાદનો વિકાસ થવા માંડ્યો, નવી નવી શરૂ થયેલી કાપડની મિલોમાં નોકરીની તક હતી. વળી પાક્કા રસ્તાઓ અને અન્ય સંદેશાવ્યવહારનાં માધ્યમોની સારી સગવડ હતી. શહેરના વિકાસ સાથે પેટલાદ મિશનકેન્દ્રનો પણ વિકાસ થતો રહ્યો. આમોદ તાબામાંથી લોકો પેટલાદમાં નોકરી માટે સ્થળાંતર કરતા હતા. એટલે પેટલાદની પ્રાથમિક શાળા સાથે ૧૯૬૦માં હાઇસ્કૂલ અને ૧૯૮૭માં હાયર સેકન્ડરી સ્કૂલની પણ શરૂઆત થઈ. જેમ પેટલાદ મિશન તાબાનો વિકાસ થતો રહ્યો તેમ આમોદ તાબાનો વિકાસ સ્થગિત રહ્યો. પણ જ્યારે ૧૯૯૧માં સંત ઉરસૂલાઈન સાધ્વીસંઘનાં સિસ્ટરો આવ્યાં અને તેમણે છોકરીઓ માટે હોસ્ટેલ અને દવાખાનું શરૂ કર્યું ત્યારે આમોદ મિશન તાબો ફરી વધુ જીવંત બની રહ્યો.\nફાધર પરીઝાના સમયના આમોદ પર પરત આવીએ. આમોદ મિશન તાબામાં ફાધર પરીઝા ઈસુસંઘમાં જોડાયાની સુવર્ણ જયંતી ૧૯૮૩માં ઉજવવામાં આવી અને એ જ વર્ષે એમની બદલી ગોઠડા (સાવલી) ખાતે ફાતિમા મરિયમ ધામમાં સભાપુરોહિત તરીકે થઈ. ફાધર પરીઝાનો જન્મ સ્પેનના બિલ્બાવ ખાતે ૧૯૧૭ મે ૧૩મી રોજ થયો હતો. એ જ દિવસે પોર્ટુગલ ફાતિમા ધામે માતા મરિયમે ત્રણ બાળકોને – ફ્રાન્સિસ્કો, જાસીન્તા અને લુસિયાને – દર્શન દીધાં હતાં.\nએક અગ્રગણ્ય પહેલ કરનાર મિશનરી તરીકે ફાધર પરીઝાએ ગોઠડામાં ફાતિમા ઉત્તર બુનિયાદી શાળા શરૂ કરી હતી. જે સમય જતાં સામાન્ય હાઇસ્કૂલ અને હાયર સેકેન્ડરી સ્કૂલ પણ બની રહી. તેમણે ફાતિમા છાત્રાલય માટે નવું મકાન પણ બંધાવ્યું. દેખીતી રીતે ફાધર પરીઝા હમેશાં બાળકોના શિક્ષણને ખૂબ મહત્વ આપતા હતા. આમોદ તાબાના લોકોની જેમ ગોઠડા તાબાના ખ્રિસ્તી લોકોએ પણ ફાધર પરીઝા ઈસુસંઘમાં જોડાયાની સુવર્ણ જયંતી ૧૯૮૩માં ઊજવી હતી. ટૂંક સમયમાં એટલે ૧૯૮૭થી ફાધર પરીઝાએ ગોઠડા ખાતે સરકારી મદદવાળી (aided) હાઇસ્કૂલ પણ શરૂ કરી હતી. વળી તેમણે વાઘોડિયા તાલુકામાં વેજલપુર ખાતે ૧૫ વીઘાં જમીન પણ ખરીદીને નવું ઉપમિશન કેન્દ્ર પણ શરૂ કર્યું હતું. પણ જમીન ખરીદવા અને મકાનો બાંધવા કરતાં ફાધર પરીઝા હમેશાં ખ્રિસ્તી કુટુંબો અને સમાજ સદ્ધર કરવાના સેવાકામને અગ્રિમતા આપતા હતા.\nલોકોને એમનાં કુટુંબમાં અને ગામમાં જઈને મળવામાં અને એમની સાથે પ્રાર્થના અને પરમપૂજા કરવામાં તેઓ પોતાનો સમય આપતા હતા. નજીકનાં ગામોમાં તેઓ સાઇકલ પર જતા હતા તો દૂરનાં ગામોમાં જવા માટે તેઓ મોટરસાઇકલ વાપરતા હતા. લોકોની ધાર્મિક સેવામાં પોતાની જાતને ન્યોછાવર કરવામાં ફાધર પરીઝા માનતા હતા. ગોઠડાના ખ્રિસ્તીજનોએ ૧૯૯૨ મેની ૧૩મીએ ફાધર પરીઝાના આયુષ્યના ૭૫ વર્ષની ઉજવણી ખૂબ ધામધૂમથી કરી હતી.\nએના બે વર્ષ પછી ૧૯૯૪માં ફાધર પરીઝાની બદલી આણંદ ખાતે સેન્ટ ઝેવિયર્સ તાબામાં મદદનીશ પુરોહિત તરીકે થઈ. ત્યાં ફાધર પરીઝા ૧૯૬૩થી ૧૯૬૯ સુધી સભાપુરોહિત રહી ચૂક્યા હતા. પણ ફરી વાર આણંદ પરત આવ્યા ત્યારે આણંદ તાબો ઘણીબધી રીતે બદલાઈ ગયો હતો. આણંદ તાબામાંથી બીજા બે નવા તાબાઓ બન્યા; એટલું જ નહિ, પણ ચર્ચ પાસે ઘણી બધી ખ્રિસ્તી હાઉસિંગ સોસાયટીઓ આવવાથી ચર્ચમાં ઉપાસનાવિધિઓમાં આવનાર ખ્રિસ્તીઓની સંખ્યા વધી હતી અને નવું દેવળ પણ બંધાયું હતું. ફાધર પરીઝા દેવળમાં રોજ સૌથી પહેલી પરમપૂજા અર્પણ કરતા અને સવાર-સાંજ સાઇકલ પર લોકોની મુલાકાત લેતા હતા.\nઆણંદ તાબાના લોકોએ અને ઈસુસંઘે ફાધર પરીઝાના સો વર્ષ પૂર્ણ કર્યાની ઉજવણી ૨૦૧૭માં ભવ્ય રીતે કરી હતી. એ પ્રસંગે અનેક લોકોની શુભેચ્છા અને અન્ય લખાણો અને જાહેરાતો સાથે એક રંગીન સ્મરણિકા પણ બહાર પાડી હતી. સો વર્ષની ઊંમરે પણ ફાધર પરીઝા સાઇકલ પર સવાર થઈને લોકોની મુલાકાતે જતા હતા. જ્યારે સાઇકલ પર જવાની એમને તકલીફ પડવા લાગી ત્યારે આણંદના સભાપુરોહિતે એમને રોજ સવારે ને સાંજે લોકોની મુલાકાતે જવા માટે એક ઓટોરિક્ષાની વ્યવસ્થા કરી આપી હતી. જ્યારે ૧૦૧ની વયે દૈનિક ક્રિયાઓ માટે બીજાની મદદની જરૂર પડવા લાગી ત્યારે ફાધર પરીઝાને વડોદરા ખાતે ‘જીવનદર્શન’માં એટલે નિવૃત્તિ અને માંદા ઈસુસંઘીઓના ઘરમાં મોકલવામાં આવ્યા. ત્યાં એકાદ વર્ષથી પણ ઓછા સમયમાં ફાધર પરીઝાનું મૃત્યુ થયું.\nપણ જુદાજુદા સમયે પોતાના આયુષ્યનાં ત્રીસેક વર્ષ ફાધર પરીઝાએ આણંદ તાબામાં ગાળ્યાં હતાં. એટલે એમની અંતિમ સંસ્કાર અને દફનવિધિ માટે એમના મૃતદેહને આણંદ તાબામાં લાવવામાં આવ્યો. સેંકડો ફાધરો અને સિસ્ટરો તેમ જ હજારો ધર્મજનો ફાધર પરીઝાની દફનવિધિમાં ભાગ લેવા ઊમટ્યા. ચર્ચ-આંગણાના ખુલ્લા મેદાનમાં મંચ પર ત્રણ ધર્માધ્યક્ષોએ મૃતજન માટેની પરમપૂજા ચઢાવી. મેં ગુજરાતમાં ગાળેલા ૫૫ વર્ષ દરમિયાન કદી જોઈ ન હતી એટલી મોટી જનમેદનીએ ફાધર પરીઝાના વિદાયની ઉપાસનાવિધિમાં ભાગ લીધો હતો!\nફાધર પરીઝા મારે માટે એક આદર્શ મિશનરી ધર્મગુરુ રહ્યા છે. તેમણે ઈશ્વરનો માણસ માટેનો પ્રેમ સૌ પ્રથમ પોતાના સાદગીભર્યા તથા પ્રાર્થનામય અને ત્યાગપૂર્ણ જીવન દ્વારા તેમ જ લોકોની નિસ્વાર્થ સેવાચાકરી દ્વારા લોકો આગળ પ્રગટ કર્યા છે. તેમણે ધર્મ કે નાતજાતના ભેદભાવ રાખ્યા વિના બધા લોકોને વિશેષ તો ગરીબગુરબાંને – સૌને ઈશ્વર પિતાનાં સંતાનો તરીકે ઓળખાવ્યા છે. આ દિવસોમાં ફાધર પરીઝા વિશેની લોકોની જાતજાતની વાતો સાંભળું છું ત્યારે મને લાગે છે કે, ફાધર લોકોને મન તેઓ એક વૃત્તાંત-વ્યક્તિ (Legend) બન્યા છે.\nChanged on: 01-07-2019\nNext Change: 16-07-2019\nK V DOMINIC AS A HUMANE POET October 5, 2019\nઆજે ગાંધીજીની પ્રસ્તુતતા કેટલી? October 5, 2019\nમૃત્યુની મારી પસંદગી September 16, 2019\nGITANJALI SINGS CHRISTIAN SPIRITUALITY September 16, 2019\nયુદ્ધખોર પુરુષભક્તિનું પ્ર�... A VETERAN JESUIT MISSIONARY GOES TO ETERNAL HOME AT 102


Tha Kavya - 101 in Gujarati Novel Episodes by Jeet Gajjar books and stories PDF | ધ કાવ્યા એક પરી ની પ્રેમ કહાની - ભાગ ૧૦૧\nજીતસિંહ ની જીદ સામે વિરેન્દ્રસિંહ કહે છે. જીત મારા લગ્નની ચિંતા કરીશ નહિ. મને આ શહેરમાં ઘણી છોકરીઓ પ્રેમ કરે છે જે તેમનો એક તરફી પ્રેમ છે. તેમાંથી કોઈ સારી છોકરી સાથે નિરાંતે લગ્ન કરી લઈશ. જાણે વિરેન્દ્રસિંહ ખબર હતી કે મહેક પરીઓના દેશ માંથી ક્યારે પાછી ફરશે અને ક્યારે તે મારી સાથે લગ્ન કરશે. એટલે જીતસિંહ ને મનાવતા કહે છે. જીત હું કહું તે કર. અત્યારે તમારા બંનેના લગ્ન કરવા ખૂબ જરૂરી છે.\nજીતસિંહ જાણે જીદ પકડીને બેઠા હોય તેમ ફરી મોટાભાઈ વિરેન્દ્રસિંહ ને કહ્યું. મોટાભાઈ તમે મારાથી મોટા છો અને આ મહેલનો રિવાજ છે કે પહેલા મોટાભાઈ નાં લગ્ન થયા પછી નાના ભાઈ ના લગ્ન થાય. હું આ આપણી વર્ષોથી ચાલનારી પરંપરા ને કેવી રીતે તોડી શકું.!!\nહવે વિરેન્દ્રસિંહ પોતાના જીવનનું રાજ ખોલે છે જે જીતસિંહ ને ખબર ન હતી.\nહું અને મહેક એકબીજાને પ્રેમ કરતા હતા તે વાત તું જાણતો હતો પણ હું જે વાત કરવા માંગુ છું તે વાત તને ક્યારેય ખ્યાલ પણ નહિ હોય. અને આ વાત મારે ચૂપાવવાની હતી પણ અત્યારે પરિસ્થિતિ નું નિર્માણ એવું થયું છે એટલે ન છૂટકે મારે તને કહેવી પડે છે.\nમહેક જ્યારે આ શહેર આવી ત્યારે તે મારા પ્રેમમાં પડી હતી. હું પણ તેના પ્રેમમા હતો. જ્યારે તેણે રીંગ આપીને પરીઓ નાં દેશમાં જવાની વાત કરી ત્યારે મે તેને પરીઓના દેશમાં જવા માટે રોકી હતી. અને લગ્ન માટે મે પ્રસ્તાવ મૂકતા કહ્યું હતું કે તું પરીઓના દેશમાં જતી રહીશ તો ફરી ક્યારેય તું પાછી નહિ ફરે અને આપણે ક્યારેય લગ્ન કરી શકીશું નહિ. આગળ તેની સામે મે મુખ્ય વાત મૂકતા કહ્યું. જો તારે પરીઓના દેશમાં જવું જ હોય તો મારી સાથે લગ્ન કરી ને જા જેથી મને વિશ્વાસ બેસે કે તું ફરી પરીઓના દેશ માંથી પાછી ફરીશ.\nમહેક પોતાનું પ્રેમનું વચન પાળવા અને પાછી ફરીશ એવો વાયદો ને પુરવાર કરવા માટે તે એક એવું પગલું ભરે છે જે અત્યાર સુધીમાં કોઈ એ ભર્યું ન હતું. પરી હમેશા કુંવારી રહેતી હોય છે તે ક્યારેય લગ્ન ગ્રથીથી જોડતી નથી પણ મારા પ્રેમ ખાતર મહેક મારી સાથે લગ્ન કરે છે. એ પણ કોઈને જરાપણ ખબર વગર કેમકે જો મહેક પરીએ લગ્ન કર્યા છે એવું પરીઓના દેશમાં ખબર પડતા મહેક ને પરી માંથી સામાંન્ય માણસ બનાવી દેવામાં આવે એટલે અમારી બંને ને ખબર હતી કે અમે બંનેએ લગ્ન કરી લીધા છે.\nજીતસિંહ બધું સંભાળી રહ્યા હતા. મોટાભાઈ આવડું મોટું પગલું ફર્યું પણ કોઈને જાણ પણ ન થઈ તે એક નવાઈની વાત હતો. પણ મોટાભાઈ એ જે કંઈ કર્યું તે યોગ્ય કર્યું છે એમ માનીને જીતસિંહ મોટાભાઈ ને કહે છે.\nમોટાભાઈ.. મહેક ભાભી ક્યારે આવશે.? એ આવશે પછી જ હું લગ્ન કરીશ.\nજીતસિંહ નાં આ સવાલનાં જવાબ આપતા વિરેન્દ્રસિંહ કહે છે. જીત તે પરીઓના દેશમાં છે અને તે ક્યારે આવે તે કહી શકાય નહિ પણ મને વિશ્વાસ છે તે એક દિવસ જરૂરથી આવશે. પણ હવે તો મારા લગ્ન થઈ ચૂક્યા છે એટલે હવે તું કાવ્યા સાથે લગ્ન કરી શકે છે.\nમોટાભાઈ તમે જ કહ્યું. પરીઓ ક્યારેય લગ્ન કરતી નથી છતાં પણ તમે મહેક પરી સાથે છૂપી રીતે લગ્ન કર્યા. તો શું મારે પણ કાવ્યા સાથે છૂપી રીતે લગ્ન કરવા પડશે.? મોટાભાઈ નાં જવાબમાં જીતસિંહ એક મહત્વ નો સવાલ વિરેન્દ્રસિંહ સામે કરી દીધો.\nહા.. જીત તારે પણ છૂપી રીતે લગ્ન કરવા પડશે. સમાજ જોઈ જશે અને શું કહેશે એ માટે નહિ પણ પરીઓ કે ગુરુમાં ને ખબર ન પડે એ માટે. જો તેને ખબર પડી જશે તો મુશ્કેલી આવી પડશે.\nપરીઓ અને ગુરુમાં પાસેથી દિવ્ય દ્રષ્ટિ હોય છે તેમને તો ખબર પડી જ જશે.! જીતસિંહ આગળ સવાલ કરતા કહે છે.\nબંને ભાઈઓ વચ્ચે ચર્ચા વિચારણા અને મૂંઝવણ નાં હલ વાળી વાતો થતી રહી. આખરે જીતસિંહ કાવ્યા ને દૂર લઈ જઈને લગ્ન કરવા માટે તૈયાર થઈ જાય છે.\nવિરેન્દ્રસિંહ ને જીતસિંહ અને કાવ્યા બંને આશીર્વાદ લઈને તે મહેલથી દુર જવા નીકળી જાય છે જ્યાં તેને કોઈ શોધી ન શકે. રડતી આખોએ વિરેન્દ્રસિંહ બંને ને વિદાઈ કરે છે.\nઆખરે જીતસિંહ અને કાવ્યા ક્યાં જશે ? શું તેઓ લગ્ન કરશે.? શું કાવ્યા હમેશા માટે પરી રહેશે.? આ બધું જોઈશું આગળના ભાગમાં...\nThakker Maahi 1 month ago\nDeepali Shah 1 month ago\nKetan Suthar 1 month ago\nAnish Padhiyar 1 month ago


March 15, 2021 02:42 PM\nડિઝલ-પેટ્રોલના ભાવમાં વધારો થતા\nસીંગલ સીટ અને સ્લીપરના ભાડામાં વધારો જાહેર કરતું એસોસિએશન\nપેટ્રોલ અને ડિઝલના ભાવમાં વધારો થવાને કારણે હવે સુરતથી ભાવનગર આવવુ-જવુ મોંઘુ બન્યુ છે. સુરત લક્ઝરી બસ એસોસિએશન દ્વારા પણ ટિકિટના ભાવમાં વધારો કરાયો છે. સાથે સાથે પેસેન્જરને બેસાડવાના નિયમોમાં પણ ફેરફાર કરાયા છે.\nસુરત લક્ઝરી બસ એસો.ના પ્રમુખ ભગુભાઈ જિંડાએ જણાવ્યુ છે કે, પેટ્રોલ-ડિઝલમાં ભાવ વધારો બસ માલિકોને ન પોસાતા ભાડામાં વધારાનો નિર્ણય કરાયો છે. આ બસ ભાડામાં વધારો 10 માર્ચથી અમલમાં મુકાયો છે. સૌરાષ્ટ્ર જવા માટે પહેલા સિંગલ સ્લિપર સીટનો ભાવ ા.500 હતો જે હવે 600 છે. રસ્તાના પેસેન્જરને લેતા પકડાશે તો તે બસના સંચાલક પાસેથી પાંચ હજાર દંડ લેવાશે. પિકઅપ પોઈન્ટ માટે વરાછા ચોપાટી, નાના વરાછા ઢાળ,સ્વામી મંદિર, વાલક પાટિયા પરથી જ પેસેન્જરોને પિક કરાશે. ગાડીમાં વર્દી હોય કે, કોઈ પ્રસંગમાં આપી હોય તો તેની ફરજિયાત એસોસિએશનમાં જાણ કરવી પડશે.\nઆ જ રીતે સુરતથી ભાવનગર, મહુવા, અમરેલી, ગારિયાધાર સહિત સૌરાષ્ટ્ર તરફ જતી તમામ બસની સિંગલ સ્પિલપર સીટના ભાવમાં 100નો વધારો કરાયો છે. એસોસિએશનના ઉપ પ્રમુખ નિર્મળ ચાવડાએ કહ્યું કે, બસ એક ટ્રીપ મારે એટલે 270 લીટર ડિઝલ વપરાય છે. અલગ ટ પર 2400થી 3000 જેટલા ટોલનો ખર્ચ અને દર ટ્રીપમાં3હજાર ચૂકવવો પડે છે. જેેન લઈ બસના સંચાલકોને પોસાય તેમ નથી એટલે એસો. દ્વારા ભાવ વધારો કરાયો છે.\nbus fares petrol diesel bhavnagar surat\nપેટ્રોલ-ડીઝલની કિંમતમાં ફરી લાગી ‘આગ’\nપેટ્રોલ બાદ હવે ડીઝલનો ભાવ સો રૂપિયા નજીક પહોંચ્યો\nરાજ્યમાં પેટ્રોલ કરતા ડીઝલના ભાવ વધુ: આજે ફરી પાવલી વધી\nએસટી બસને નડ્યો અકસ્માત..


26/11: પૂછપરછમાં અજમલ કસાબે કેમ લીધુ હતુ અમિતાભ બચ્ચનનુ નામ? | 26/11 Mumbai attacks: Why Ajmal Kasab took the name of Amitabh Bachchan in court. - Gujarati Oneindia\n| Published: Thursday, November 26, 2020, 10:25 [IST]\nમુંબઈઃ 26 નવેમ્બર 2008ના રોજ દેશની આર્થિક રાજધાની મુંબઈમાં પાકિસ્તાનથી 10 આતંકવાદીઓની એક ટીમ સમુદ્રના રસ્તે અંધારામાં પહોંચી અને પછી તેમણે અહીં 60 કલાક સુધી લોહીની હોળી રમી. જ્યાં આતંકી કાર્યવાહીમાં બધા આતંકી માર્યા ગયા ત્યાં એક આતંકી અજમલ કસાબને જીવતો પકડવામાં આવ્યો. આ હુમલા વખતે મુંબઈ પોલિસમાં ઈન્સ્પેક્ટર રહેલા રમેશ મહાલેને આજ સુધી એ ખોફનાક દ્રશ્યો યાદ છે. મહાલેએ એક ઈન્ટરવ્યુમાં જણાવ્યુ હતુ કે કસાબે એજન્સીઓને ગુમરાહ કરવા માટે જણાવ્યુ હતુ કે તે મુંબઈમાં બૉલિવુડના મેગા સ્ટાર અમિતાભ બચ્ચનનો બંગલો જોવા માટે આવ્યો હતો.\nશરૂઆતથી જ કસાબે બોલ્યા હતા ઘણા જૂઠ\nમહાલે આ કેસમાં ઈન્વેસ્ટીગેટીંગ ઑફિસર જોડાયા હતા. તેમની તપાસનો વિષય હતો હુમલાનો મહત્વનો સુરાગ આમિર અજમલ કસાબ. કસાબે શરૂઆતાં પોલિસ અને તપાસ એજન્સીઓને ગુમરાહ કરવા માટે જૂઠ બોલ્યુ. પરંતુ છેવટે તેણે સત્યુ બોલ્યુ, 'કસાબ ખૂબ બુદ્ધિમાન હતો. વળી, મારી સાથે પણ 25 વર્ષની સર્વિસવાળા અનુભવી ઑફિસર જેવા રાકેશ મારિયા અને દેવેન ભારતી હતા જેમણે તપાસમાં મારી મદદ કરી. કસાબ આખો સમય જૂઠ બોલતો રહ્યો પરંતુ છેવટે તૂટી ગયો.' કસાબ પળેપળ રંગ બદલતો રહ્યો. પોલિસ સામે તેણે સત્ય તો બોલ્યુ પરંતુ કોર્ટમાં તેણે પોતાનુ નિવેદન બદલીને ફરીથી બધાના માથે બળ નાખી દીધુ.\nવિશ્વાસ હતો મોતની સજા નહિ મળે\nકસાબે પોતાના બચાવમાં જે કંઈ કહ્યુ તે સંપૂર્ણપણે ખોટુ હતુ અને બાદમાં સુપ્રીમ કોર્ટે તેને દોષી ગણાવ્યો. કસાબે તપાસ એજન્સીઓ પાસે બધુ સત્ય કબૂલ્યુ કે કેવી રીતે સંપૂર્ણ ષડયંત્રને પાકિસ્તાનમાં તૈયાર કરવામાં આવ્યુ હતુ. કસાબે જણાવ્યુ હતુ કે લશ્કર-એ-તૈયબાએ આ આખુ ષડયંત્ર રચ્યુ અને તેને અંજામ સુધી પહોંચાડ્યુ. આ સાથે જ હુમલા દરમિયાન આખો સમય આતંકી પોતાના હેન્ડલર્સ સાથે સેટેલાઈટ ફોન દ્વારા સંપર્કમાં રહ્યો હતો.\nઅફઝલ ગુરુથી પ્રેરિત હતો કસાબ\nહેન્ડલર્સ પાકિસ્તાનની સુરક્ષિત જગ્યાએ બેસીને આતંકીઓને પળેપળ ગાઈડ કરી રહ્યા હતા. મુંબઈ હાઈકોર્ટે કસાબને મોતની સજા સંભળાવી હતી અને પછી સુપ્રીમ કોર્ટે પણ આ સજાને યથાવત રાખી. જો કે કસાબને આશા હતી કે તેને મોતની સજા નહિ મળે. મહાલેને યાદ છે કે કસાબને અફઝલ ગુરુના કેસમાંથી પ્રેરણા મળી હતી જે ડિસેમ્બર 2001માં સંસદ પર થયેલા હુમલામાં દોષી હતો.\nભારત બંધ: દેશવ્યાપી હડતાળના કારણે આજે બેંકોના કામકાજ ઠપ્પ\najmal kasab hafiz saeed mumbai pakistan zakiur rehman lakhvi terrorism અજમલ કસાબ હાફિઝ સઈદ મુંબઈ પાકિસ્તાન આતંકવાદ\n26/11 Mumbai attacks: Why Ajmal Kasab took the name of Amitabh Bachchan in court.\nStory first published: Thursday, November 26, 2020, 10:25 [IST]


ટેરીફ વેલ્યુ પરનું 'ફ્રીઝ' સરકારે દૂર કરતાં તહેવારોમાં પામતેલના ભાવ પણ ઊછળશે\nટેરીફ વેલ્યુ ૪૮૪થી વધી ૧૦૦૦ ડોલર થવાની શક્યતા ઃ ડયુટી પણ વધશે\nદેશમાં શ્રાવણ મહિનો શરૃ થઈ રહ્યો છે ત્યારે દિલ્હીથી મળતા નિર્દેશો મુજબ સરકારે પામતેલના ભાવો વધારવા તરફના પગલા નક્કી કરી લીધા છે! હાલ દેશમાં સિંગતેલનો વપરાશ ઘટયો છે સામે આયાતી પામતેલ સહિતના સોયાતેલ, કપાસિયા તેલ, સનફલાવર તેલ વિ.નો વપરાશ વધી રહ્યો છે. રિફા. પામોલીનમાં હાલ આયાત ઉપર ૭.૫૦ ટકા ઈમ્પોર્ટ ડયુટી કેન્દ્ર સરકાર ઉઘરાવે છે.\nજો કે આ ઈમ્પોર્ટ ડયુટી ગણવા માટે બેન્ચ માર્ક તરીકે વપરાતી ટેરીફ વેલ્યુમાં વધારો કરવાનો નિર્ણય કેન્દ્ર સરકારે અંદર ખાને લઈ લીધો છે. હાલ આ ટેરીફ વેલ્યુ ટનદીઠ ૪૮૪ ડોલર રહી છે અને આ ટેરીફ વેલ્યુ છેલ્લા ઘણા વર્ષથી સરકારે બદલી નથી તથા ફ્રીઝ કરી રાખી છે. આજે મળેલા નિર્દેશો મુજબ સરકારે ટેરીફ વેલ્યુ પરની સ્થગીતતા (ફ્રીઝ) દૂર કરી છે. આમ થતાં હવે પછી સરકાર ગમે તે ઘડીએ ટેરીફ વેલ્યુમાં વધારો કરે એવી શક્યતા છે.\nહકીકતમાં વિશ્વ બજારમાં મલેશિયા તથા ઈન્ડોનેશિયામાં પામતેલના ભાવો નોંધપાત્ર ઉંચા બોલાઈ રહ્યા છે.\nઅને હાલ આયાત કરીએ તો ઈમ્પોર્ટ ભાવ ટનના ૧૦૪૫ ડોલર આસપાસપડે છે. આમ છતાં ટેરીફ વેલ્યુ હાલ ૪૮૪ ડોલર જેવી નીચી હોતાં આયાતકારોએ ૪૮૪ ડોલરના ભાવોએ જ સાડા સાત ટકા ડયુટી ભરવી પડે છે જેથી સરકારને મહેસુલી આવક તેટલી ગુમાવવી પડે છે.હવે સરકારે ટેરીફ વેલ્યુ ઉપરની સ્થગીતતા દૂર કરતાં ટેરીફ વેલ્યુ હવે પછી ગમે તે ઘડીએ વધીને ૧૦૦૦ ડોલર થવાની શક્યતા છે. આમ થશે તો આયાતકારોએ ૧૦૦૦ ડોલર પર સાડા સાત ટકા ડયુટી ચૂકવવી પડશે અને તેના પગલે બજારમાં પામતેલના ભાવો ૧૦ કિલોના રૃ.૨૦થી ૨૫ વધી જવાની શક્યતા જાણકારો બતાવતા હતા. આજે મુંબઈ બજારમાં મોડી સાંજે પામતેલના ભાવો રૃ.૬૨૦થી ૬૨૫ રહ્યા હતા.\nઆ ભાવો રૃ.૬૫૦ થવાની શક્યતા છે. મુંબઈમાં મોડી સાંજે પામતેલમાં ઘણા આયાતકારોએ તથા રિફાઈનરીઓએ ભાવો આપવાનું બંધ કરી નવું વેચાણ બંધ કરી દીધું હતું. જે સંકેત આપે છે કે દિલ્હીથી કોઈ ફેરફારો ટૂંકમાં આવી પડે તેમ છે.


Farhan Akhtar- Shibani Marriage\nHomeએન્ટરટેઈન્મેન્ટFarhan Akhtar- Shibani Marriage:2દીકરીઓનો પિતા ફરહાન અખ્તર હવે કરશે6વર્ષ નાની શિબાની સાથે લગ્ન\nFarhan Akhtar- Shibani Marriage:2દીકરીઓનો પિતા ફરહાન અખ્તર હવે કરશે6વર્ષ નાની શિબાની સાથે લગ્ન\nFarhan Akhtar- Shibani Marriage: બોલીવુડમાં હાલ લગ્નની સીઝન ચાલી રહી છે. અને હવે ફરહાન અખ્તર અને શિબાની દાંડેકર, જે ઇન્ડસ્ટ્રીનું શાનદાર કપલ માનવામાં આવે છે, તેઓ પણ લગ્ન કરવા તૈયાર છે. રિપોર્ટ્સ અનુસાર, ફરહાન-શિબાનીના લગ્નની તારીખ પણ ફાઈનલ થઈ ગઈ છે. બોલિવૂડનું આ શાનદાર કપલ માર્ચ 2022માં ફરવા જઈ રહ્યું છે.\nફરહાન અને શિબાનીના લગ્નની તારીખ ફાઈનલ\nરિપોર્ટ્સ અનુસાર બંનેના લગ્નની તારીખ પણ ફાઈનલ થઈ ગઈ છે. પહેલા Farhan Akhtar અને Shibani Dandekar એક મોટા પાયે વેડિંગ પ્લાન કરવાના હતા, પરંતુ હવે બંનેએ ખૂબ જ ખાનગી ફંક્શનમાં લગ્ન કરવાનું નક્કી કર્યું છે. દેશભરમાં કોરોનાના ઝડપથી વધી રહેલા કેસોને ધ્યાનમાં રાખીને દંપતીએ આ નિર્ણય લીધો છે. એવું કહેવામાં આવી રહ્યું છે કે બંને ઘણા સમય પહેલા લગ્ન કરવા માંગતા હતા, પરંતુ કોરોનાના કારણે તેઓએ તેમના લગ્ન મુલતવી રાખવા પડ્યા હતા. પરંતુ હવે આ કપલ લગ્નમાં વધુ વિલંબ કરવા માંગતા નથી. એટલા માટે તેઓએ નજીકના મિત્રો અને પરિવારની હાજરીમાં લગ્ન કરવાનો નિર્ણય લીધો છે.\nFarhan Akhtar- Shibani Marriageની તમામ તૈયારીઓ પૂર્ણ\nરિપોર્ટ્સ અનુસાર, ફરહાન-શિબાનીએ લગ્ન માટે મુંબઈમાં5સ્ટાર હોટેલ બુક કરાવી છે. આ ઉપરાંત લગ્નની તમામ તૈયારીઓ પણ પૂર્ણ કરી લેવામાં આવી છે. તેમના લગ્નના પોશાક પણ ફાઈનલ થઈ ગયા છે. સમાચાર અનુસાર, ફરહાન-શિબાની તેમના લગ્નમાં પ્રખ્યાત ડિઝાઇનર સબ્યસાચીના પેસ્ટલ રંગના આઉટફિટ પહેરશે. લગ્નની અન્ય તમામ બાબતો પણ ફાઈનલ થઈ ગઈ છે.\nજુઓ વિડીયો: કામના દબાણ વિષે આ બોલ્યા અક્ષય\nશિબાનીએ ફરહાનના નામનું ટેટૂ પણ કરાવ્યું\nતમને જણાવી દઈએ કે ફરહાન અને શિબાની લાંબા સમયથી એકબીજાને ડેટ કરી રહ્યા છે. છેલ્લા કેટલાક સમયથી બંને લિવ-ઈનમાં રહે છે અને ઘણીવાર બંને સોશિયલ મીડિયા પર સાથે રોમેન્ટિક તસવીરો શેર કરતા હોય છે. થોડા સમય પહેલા શિબાનીએ પોતાની પીઠ પર ફરહાનના નામનું ટેટૂ પણ કરાવ્યું હતું, જે તેણે સોશિયલ મીડિયા પર બતાવ્યું હતું. બંને ઘણીવાર ઈવેન્ટ્સ અને આઉટિંગ્સમાં સાથે જોવા મળે છે અને એકબીજાના ફેમિલી ફંક્શન્સ અને ફેસ્ટિવલમાં પણ હાજરી આપે છે.\nઆ પણ વાંચો: આ શું છે ભગવાન! આવી અંધશ્રદ્ધામાં માને છે તમારા ફેવરેટ બૉલીવુડ સ્ટાર્સ! જાણીને ચોંકી જશો\nપ્રથમ લગ્નમાં 16 વર્ષ સાથે રહ્યા ફરહાન-અધુના\nજણાવી દઈએ કે આ પહેલા ફરહાન અખ્તરે 2000માં અધુના અખ્તર સાથે લગ્ન કર્યા હતા, પરંતુ લગ્નના 16 વર્ષ બાદ બંનેએ 2016માં અલગ થવાનો નિર્ણય લીધો હતો. તેમને બે પુત્રીઓ છે – શાક્યા અને અકીરા. અધુનાથી છૂટાછેડા થયા બાદ ફરહાન શિબાનીને ડેટ કરી રહ્યો છે. બંનેને ઈન્ડસ્ટ્રીમાં સૌથી શાનદાર કપલ માનવામાં આવે છે અને સોશિયલ મીડિયા પર પણ તેમની અદભૂત ફેન ફોલોઈંગ છે.\nAre Farhan Akhtar And Shibani Dandekar Getting Married In March?big newsbollywoodentertainmentfarhan akhtar adhunafarhan akhtar ageFarhan Akhtar and Shibani Dandekar's love storyfarhan akhtar current wifefarhan akhtar first wifefarhan akhtar girlfriendfarhan akhtar girlfriend shibani dandekar agefarhan akhtar heightfarhan akhtar kidsfarhan akhtar milkha singhfarhan akhtar moviesfarhan akhtar new wifefarhan akhtar second wifefarhan akhtar toofanfarhan akhtar wifefarhan akhtar wife adhunafarhan akhtar wife agefarhan akhtar wife and kidsfarhan akhtar wife namefarhan akhtar wife shibaniFarhan Akhtar- Shibani MarriageGujaratgujarati newsHappy Birthday Farhan AkhtarHere's how Shibani Dandekar and Farhan Akhtar first metlattest newsNewsnews in gujaratiott app newsott gujaratOTT IndiaOTT India Readott newsshibani dandekarShibani Dandekar addresses Farhan Akhtar wedding rumoursshibani dandekar ageshibani dandekar anusha dandekarshibani dandekar as brideashibani dandekar farhan akhtarshibani dandekar farhan akhtar age differenceshibani dandekar farhan akhtar love storyshibani dandekar farhan akhtar marriageShibani Dandekar Farhan Akhtar Wedding: What We Know So Farshibani dandekar husbandshibani dandekar iplshibani dandekar monica dograShibani Dandekar on lockdown love with Farhan Akhtarshibani dandekar sisterThe Farhan Akhtar and Shibani Dandekar Love Storytop ten newsWho Is Shibani Dandekar?खास है फरहान अख्तर-शिबानी दांडेकर की लव स्टोरी\n1500 બાળકોની માતા સિંધુતાઈને પ્રેગ્નન્સી દરમિયાન પતિએ કેમ તરછોડી દીધી હતી, જાણો તાઈની કહાની?


એલી અવરામ અને હાર્દિક પંડ્યાના સંબંધ વિશેની હકીકત બહાર આવી | Elli Avram speaks on her secret relationship with hardik pandya - Gujarati Oneindia\n3 min ago 21 કરોડના સુલતાનને હાર્ટ અટેક આવતાં મોત, દર વર્ષે કરોડોની કમાણી કરી આપતો હતો\n32 min ago Cyclone Gulab: વાવાઝોડા 'ગુલાબ'ની તીવ્રતા ડીપ ડિપ્રેશનમાં ફેરવાઈ, ઘણા રાજ્યોમાં ભારે વરસાદની સંભાવના\n33 min ago બાઇડને લીધો ત્રીજો ડોઝ, જ્યારે ગરીબ દેશમાં લોકોને એકેય ડોઝ મળ્યો નથી\n54 min ago રાજ્યમાં આગામી5દિવસ ભારેથી અતિ ભારે વરસાદની આગાહી, 20 જિલ્લામાં યલો,6જિલ્લામાં ઓરેન્જ એલર્ટ જાહેર\n| Published: Monday, February 12, 2018, 17:10 [IST]\nએલી અવરામ અને હાર્દિક પંડ્યાના સંબંધની આજકાલ ખુબ જ ચર્ચા થઇ રહી છે. ઘણા લોકો તેમના સંબંધને લઈને ઘણી વાતો કરી રહ્યા છે. હાલમાં બંને ચર્ચાનું કેન્દ્ર બની ચુક્યા છે. આ વખતે એલી અવરામે તેમના સંબંધને લઈને ખુલીને વાત કરી છે.\nએલી અવરામે જણાવ્યું કે લગ્ન વખતે બંનેના ફોટો સાથે લેવામાં આવ્યા હતા. આ ફોટો બહાર આવતાની સાથે જ અફવાહનું માર્કેટ જોર ચાલ્યું હતું. એલી અવરામે જણાવ્યું કે લોકો હવે તેને ઓળખે છે અને લોકો દરેક ફેમસ વ્યક્તિ વિશે વાતો કરતા રહે છે. લોકો શુ વિચારે છે તેનાથી મને કોઈ જ ફરક પડતો નથી.\nએલી અવરામ અને હાર્દિક પંડ્યાના\nઆપણે જણાવી દઈએ કે એલી અવરામ કૃણાલ પંડ્યાના લગ્ન વખતે હાજરી આપવા આવી હતી. આ દરમિયાન તેને હાર્દિક પંડ્યા સાથે કેટલાક ફોટો પણ પડાવ્યા હતા. આ ફોટો બહાર આવતા લોકો બંનેના સંબંધ વિશે ચર્ચા કરવા લાગ્યા હતા.\nએલી અવરામે ગણાવી અફવાહ\nએલી અવરામે જણાવ્યું કે ઘણા સમયથી લોકો તેના વિશે ગમે તેવી અફવાહો લખી રહ્યા છે. એલી એ જણાવ્યું કે તે કોઈ પણ મુદ્ધે કઈ જ નહિ કહે કારણકે લોકો તેની વાત ને સાચી ગણશે જ નહીં એટલા માટે ચૂપ રહેવું જ મારા માટે સારું છે.\nબિલકુલ પણ ધ્યાન આપવું જોઈએ નહી\nએલી અવરામે જણાવ્યું કે તે દરેક વિષય પર તેના પરિવાર સાથે ચર્ચા કરે છે. એલી અવરામે જણાવ્યું કે તેના પિતા તેનાથી ખુબ જ નજીક છે અને તેને પિતા સાથે પણ તેના વિશે ચર્ચા કરી છે. એલીના પિતા મુજબ તેને આવી વાતો પણ બિલકુલ પણ ધ્યાન આપવું જોઈએ નહી.\nહાર્દિક પંડ્યા નો જવાબ\nહજુ સુધી હાર્દિક પંડ્યાને બંનેના સંબંધ વિશે કઈ જ પૂછવામાં આવ્યું નથી હવે જોવાનું છે કે હાર્દિક પંડ્યા આ મુદ્દે શુ જવાબ આપે છે. એલી અવરામ અને હાર્દિક પંડ્યા વચ્ચે શુ ચાલી રહ્યું છે તેના વિશે કોઈને પણ પુરે પુરી માહિતી નથી. પરંતુ ખુબ જ જલ્દી બધું જ સાફ થઇ જશે.\nelli avram hardik pandya bollywood bollywood celebrities bollywood celebrity news in gujarati એલી અવરામ હાર્દિક પંડ્યા સંબંધ\nElli Avram speaks on her secret relationship with cricketer Hardik Pandya. As per reports, Elli avram said it's onlyarumour nothing else.\nStory first published: Monday, February 12, 2018, 17:10 [IST]


મુંબઈના ભૂતપૂર્વ પોલીસ કમિશનર પરમબીર સિંહ દ્વારા મહારાષ્ટ્રના ભૂતપૂર્વ ગૃહ પ્રધાન અનિલ દેશમુખ સામે કરાયેલા આક્ષેપો અંગેની તપાસમાં સીબીઆઇ દ્વારા દેશમુખને ક્લીનચિટ…?!? – Evergreen News India\nમુંબઈના ભૂતપૂર્વ પોલીસ કમિશનર પરમબીર સિંહ દ્વારા મહારાષ્ટ્રના ભૂતપૂર્વ ગૃહ પ્રધાન અનિલ દેશમુખ સામે કરાયેલા આક્ષેપો અંગેની તપાસમાં સીબીઆઇ દ્વારા દેશમુખને ક્લીનચિટ…?!?\nAugust 30, 2021 .\nમુંબઈના ભૂતપૂર્વ પોલીસ કમિશનર પરમબીર સિંહ દ્વારા મહારાષ્ટ્રના ભૂતપૂર્વ ગૃહ પ્રધાન અનિલ દેશમુખ સામે કરાયેલા આક્ષેપો અંગેની તપાસમાં સીબીઆઇએ દેશમુખને ક્લીનચિટ આપી છે અને ફાઇલ બંધ કરવાની દરખાસ્ત કરી છે, એવી અટકળો સાથેના અહેવાલની પીડીએફ ફાઇલ વહેતી થઇ હતી. એ અંગે સીબીઆઇ તરફથી ખુલાસો કરવામાં આવ્યો છે.\n‘મહારાષ્ટ્રના ભૂતપૂર્વ ગૃહ પ્રધાન અનિલ દેશમુખ અંગે અમને અનેક સવાલોની વિચારણા થઇ રહી છે. તેથી હાલની સ્થિતિની અમે દરેકને જાણ કરીએ છીએ. મુંબઈ હાઇ કોર્ટમાં આ પ્રકરણે ઘણી અરજીઓ કરવામાં આવી હતી. તેના પરથી હાઇ કોર્ટે સીબીઆઇને પ્રાથમિક તપાસ કરવાનું કહ્યું હતું. તપાસ કરવામાં આવી હતી અને તેના આધારે ગુનો દાખલ કરવામાં આવ્યો હતો.\nસીબીઆઇએ ૨૧મી એપ્રિલે એફઆઇઆર નોંધી હતી અને તેની નકલ ૨૪મી એપ્રિલથી સીબીઆઇની સત્તાવાર વેબસાઇટ પર ઉપલબ્ધ છે. આ પ્રકરણે હજી પણ તપાસ શરૂ છે’, એમ સીબીઆઇએ સ્પષ્ટતા કરી હતી. જે પીડીએફ ફાઇલ વાઇરલ થઇ છે તેના પર સીબીઆઇ તરફથી કોઇ પ્રતિક્રિયા આપવામાં આવી નથી. જે પીડીએફ ફાઇલ વાઇરલ થઇ છે જેના દસ્તાવેજ પર કોઇના પણ સત્તાવાર હસ્તાક્ષર ન હોવાને કારણે તેના અંગે શંકા વ્યક્ત કરવામાં આવી રહી છે.\n← કેન્દ્રીય મંત્રી નારાયણ રાણેની ધરપકડ બાદ શિવસેના અને ભાજપ વચ્ચે તણાવ વચ્ચે મુખ્ય પ્રધાન ઉદ્ધવ ઠાકરે અને વિરોધ પક્ષ નેતા દેવેન્દ્ર ફડણવીસ વચ્ચે બંધ બારણે બેઠક….!!!\nપતિ રાજ કુન્દ્રાની અશ્લીલ ફિલ્મ મુદ્દે ધરપકડના વિવાદથી વ્યથામાંથી બહાર આવવાનો પ્રયાસ કરતી શિલ્પા શેટ્ટી : લાંબા સમય બાદ ફરી એકવાર સોશિયલ મીડિયા પર કમબેક કર્યું…. →\nTotal Hits : 350526


રેન્સમવેર સાયબર હુમલા પાછળ ઉ.કોરિયા હોઈ શકે - Aapnu Gujarat\nરેન્સમવેર સાયબર હુમલા પાછળ ઉ.કોરિયા હોઈ શકે\nMay 17, 2017 0227\nદુનિયાના ૧૫૦થી વધુ દેશોના ત્રણ લાખથી પણ વધારે કોમ્પ્યુટરને અસર કરનાર રેન્સમવેર વાનાક્રાઈની પાછળ ઉત્તર કોરિયાનો હાથ હોઈ શકે છે.સાયબર સુરક્ષા સાથે જોડાયેલા નિષ્ણાતોને આની સાથે જોડાયેલી ટેકનોલોજી અને પુરાવા હાથ લાગ્યા છે.\nનિષ્ણાતોનું કહેવું છે કે, વર્તમાન પુરાવાના આધાર પર આ સાયબર હુમલાના સંબંધ ઉત્તર કોરિયા સાથે હોઈ શકે છે. સિમેટેક અનેકેમ્સપરસ્કાઈ લેબ દ્વારા જણાવવામાં આવ્યું છે કે, વાનાક્રાઈ સોફ્ટવેરના એક પૂર્વ વર્ઝનમાં જે કોડિંગનો ઉપયોગ કરવામાં આવ્યો છે તેના કેટલાક કોડને લેજરર્સ ગ્રુપે પોતાના ખાસ પ્રોગ્રામમાં ઉપયોગ કર્યા હતા. દુનિયાભરના કેટલાક સાયબર નિષ્ણાતો મનીરહ્યા છે કે, લેજરસ હકીકતમાં ઉત્તર કોરિયાના હેકિંગ ઓપરેશનના ભાગરુપે છે. કેસ્પરસ્કાયના એક અધિકારીએ કહ્યં છે કે વાનાક્રાઈ ક્યાંથી આવ્યો છે, કોણે બનાવ્યો છે તેની સાથે જોડાયેલો આ મહત્વપૂર્ણ પુરાવો છે. અલબત્ત બંને કંપનીઓનું કહેવું છે કે, આ તાજા સાયબર હુમલાની પાછળ ઉત્તર કોરિયાનો જ હાથ છે તે બાબત ઉપર પહોંચવું હાલ વહેલી તકે રહેશે. ગુગલના સિક્યુરિટી રિસર્ચર નિલ મહેતાએ પણ આની સાથે જોડાયેલા કેટલાક પુરાવા ટિ્‌વટર પર મુકી દીધા છે. શુક્રવારના દિવસે શરૂ થયેલા સાયબર હુમલા સોમવારના દિવસે અપેક્ષાકૃત નબળા રહ્યા હતા. વાનાક્રાઈ ક્યાંથી આવ્યો છે તેને લઇને દુનિયાભરના સંશોધકો લાગેલા છે. આ રિસર્ચ ઉપર સુરક્ષા સંસ્થાઓની પણ નજર છે. વોશિંગ્ટનમાં પ્રમુખ ડોનાલ્ડ ટ્રમ્પ હોમલેન્ડ સુરક્ષા સલાહકારે માહિતી આપતા કહ્યું છે કે, આ વાનાક્રાઈ એટેકની પાછળ વિદેશી તાકાતોથી લઇને સાયબર અપરાધીઓના હાથ હોઈ શકે છે. વાનાક્રાઈની કોડિંગને વાંચવા માટે હજુ વધારે સમય જોઇશે. હેકર્સ સામાન્યરીતે જુના ઓપરેશનમાં ઉપયોગ કરવામાં આવેલા કોડિંગને ફરી ઉપયોગ કરે છે. આવી સ્થિતિમાં કોડિંગની સુરક્ષા નિષ્ણાતો માટે પુરાવાના કામ કરે છે. આ હુમલાની પાછળ કોનો હાથ છે તે અંગે હાલમાં વાત કરવી સરળ રહેશે નહીં પરંતુ ઉત્તર કોરિયાની ભૂમિકાને નકારી શકાય નહીં.\nમોદી સરકારનાં ત્રણ વર્ષને માર્કેટે ૭૫ ટકા માર્ક આપ્યાં : સેન્સેક્સમાં ૨૬%નો વધારો\nપઠાણ બંધુઓ લુણાવાડામાં પણ ક્રિકેટ એકેડેમી ખોલશે\nઅમેરિકાના આર્થિક પ્રતિબંધ બાદ પુતિન લાલચોળ, સીરિયામાં વૉરશિપ ગોઠવ્યા\naapnugujarat April 17, 2018\nइजरायल के राष्‍ट्रपति रुवेन रिवलिन की पत्‍नी का निधन\naapnugujarat June 4, 2019 June 4, 2019\nPakistan deployed fighter aircraft near Ladakh border


મેરાન્યૂઝ નેટવર્ક.ખેડબ્રહ્મા: ખેડબ્રહ્મામા આંગડિયા પેઢીના કર્મચારી ઉપર ફાયરીંગની ઘટના બનતા ફાયરિંગમાં એક કર્મચારીનું મોત થયું છે. આ ઘટના જનતા બેન્ક પાસે બની હતી. ધોળા દિવસે ફાયરિંગની ઘટના બનતા લોકોમાં ફફડાટ ફેલાયો છે. સ્વીફ્ટ કારમાં આવેલા અજાણ્યા શખ્સોએ ફાયરિંગ કર્યું હતું. લૂંટના ઈરાદે ફાયરિંગ કર્યું હોવાની પ્રાથમિક માહિતી મળી રહી છે. પોલીસે ઘટના સ્થળે પહોંચી આગળની કાર્યવાહી હાથ ધરી છે.\nખેડબ્રહ્મા શહેરમાં મંગળવારે ભરબપોરે લૂંટના ઈરાદે આંગડીયા કર્મચારી ઉપર બંદૂકની ગોળીથી ફાયરીંગ કર્યાની ચકચારી ઘટના બની હતી લૂંટારૂઓ પૈસા ભરેલી બેગ ઝુંટવી લેવા ફાયરીંગ કરતા કર્મચારીનું મોત થયું છે. ઘટનાને પગલે પંથકમાં દોડધામ મચી ગયા દરમિયાન મૃતકની લાશને જનરલ હોસ્પિટલ ખસેડવામાં આવી છે બંદૂકની ગોળી તેમજ ચક્કુના જીવલેણ ઘા ઝીંકવા છતાં આંગડીયા પેઢીમાં ફરજ બજાવતા કર્મચારીએ હિંમતભેર લૂંટારુંઓનો સામનો કરી થેલામાં રહેલા લાખો રૂપિયાની લૂંટ થતી અટકાવવામાં મહદંશે સફળ રહ્યો પણ તેને જીવ ખોવાનો વારો આવ્યો હતો ખેડબ્રહ્મા પોલીસે હત્યાને પગલે લૂંટારૂઓને ઝડપવા કવાયત હાથ ધરી છે.\nખેડબ્રહ્મામાં સરદારચોકથી પેટ્રોલપંપ જતા માર્ગ પર આવેલી એન માધવલાલ એન્ડ કંપની નામની આંગડીયા પેઢીના કર્મચારી નાયક કિરણ હરગોવિંદ ઉપર ફાયરીંગ થયું હોવાનું સામે આવ્યું છે. બપોરે અચાનક ફોર વ્હીલર ગાડીમાં આવી લૂંટારૂઓ પૂર્વ આયોજીત લૂંટના ઈરાદે આંગડીયાના કર્મચારી પાસેથી પૈસા ભરેલી બેગ ઝુંટવી લેવા જીવલેણ ચપ્પાના ઘા માર્યા હતા. તેમછતાં હિંમતવાન કર્મચારીએ પોતાની પાસે રહેલ લાખો રૂપિયા ભરેલો થેલો પકડી રાખ્યો હતો. જેથી લૂંટારૂઓએ ગોળી મારી હોવાનું પ્રાથમિક તબક્કે લાગી રહ્યું છે.\nઆધારભૂત સૂત્રોના જણાવ્યું અનુસાર, લૂંટારૂઓ કેટલી રકમ ઝુંટવી ગયા છે કે કેમ તેની વિગતો સ્પષ્ટ થઈ શકી નથી પરંતુ કર્મચારી ઉપર ફાયરીંગથી તાત્કાલિક હોસ્પિટલ ખસેડવામાં આવ્યા હતા. જોકે, ગંભીર રીતે ઘાયલ આંગડીયા કર્મચારીનું બંદૂકની ગોળીથી મોત થયું છે. ખેડબ્રહ્મા પોલીસને જાણ થતા મૃતકની લાશ પોસ્ટમોર્ટમ અર્થે ખસેડી લૂંટારૂઓને ઝડપી લેવા કાયદેસરની કાર્યવાહી હાથ ધરી છે.\nKhedbrahma Angadia Employee Robbery


59 વર્ષો પછી 14 જાન્યુઆરી મકરસંક્રાંતિએ બની રહ્યો છે આ મહાસંયોગ, આ6રાશિવાળા લોકો માટે છે ખાસ.. જુઓ તમારી રાશિ તો નથી ને...?\nPosted on 11:10 am January 13, 2021 Author Niraj PatelComments Off on 59 વર્ષો પછી 14 જાન્યુઆરી મકરસંક્રાંતિએ બની રહ્યો છે આ મહાસંયોગ, આ6રાશિવાળા લોકો માટે છે ખાસ.. જુઓ તમારી રાશિ તો નથી ને…?\nશાસ્ત્રોમાં મકરસંક્રાંતિ નું વિશેષ મહત્વ છે. હંમેશા મકરસંક્રાંતિની લઈને ઘણી બધી સ્થિતિ જોવા મળે છેછે. પરંતુ પંચાંગ અનુસાર 2021માં પોષ શુકલ પ્રતિ પ્રદા 14 જાન્યુઆરી રે ના દિવસ મકરસંક્રાંતિના પર્વ ઉજવવામાં આવશે. જ્યોતિષશાસ્ત્ર અનુસાર આ વખતે મકરસંક્રાંતિના દિવસે 59 વર્ષ પછી પંચ ગ્રહ યોગ બની રહ્યો છે જેના કારણે આ પર્વ ખૂબ જ મહત્વ છે. જેના કારણે તેનું મહત્વ વધી જશે.આ યોગ અમુક રાશિ માટે શુભ રહેશે.\n1. મેષ રાશિ: 14 જાન્યુઆરીએ સૂર્ય મકર રાશિમાં પ્રવેશ કરી રહ્યો છે પંચ ગ્રહી યોગના પ્રભાવથી ફિલ્મ જાતકો માટે સમય ખૂબ જ સારો છે સૂર્યના રાશિ પરિવર્તનથી નોકરી-વ્યવસાયમાં શુભ યોગ જોવા મળશે.ધનલાભ થશે. પારિવારિક સુખની પ્રાપ્તિ થશે.\n2. વૃષભ રાશી: મકર સંક્રાંતિ ના દિવસે બનાવવા વાળો શુભ સંયોગ વૃષભ રાશિના જાતકો માટે લાભકારી રહેશે . ભાગ્યોદયની સંભાવના બનશે.આકસ્મિક ધનલાભ થશે.ઘર પરિવારમાં માંગલિક કાર્યની સંભાવના છે શિક્ષા માં સફળતા મળશે.\n3.કર્ક રાશિ: કર્ક રાશિ ના જાતકો માટે રાશિ પરિવર્તન દાંપત્યજીવનમાં શુભ ફળ આપશે.વ્યાપાર અને વ્યવસાયમાં વૃદ્ધિ થશે.સમાજમાં પ્રતિષ્ઠા વધશે આર્થિક પક્ષ મજબૂત બનશે.\n4. કન્યા રાશિ: મકરસંક્રાંતિ પર બની રહેલો શુભ સંયોગ કન્યા રાશિના જાતકો માટે વ્યવસાયમાં તરક્કી ની સંભાવના છે .કાર્યમાં ધનલાભ થવાની સંભાવના છે આય ના નવા સ્ત્રોત પ્રાપ્ત થશે.\n5. વૃશ્ચિક રાશિ: સૂર્યનું રાશિ પરિવર્તન વૃશ્ચિક રાશિના જાતકો માટે શુભ સૌભાગ્ય વૃદ્ધિ વાળું રહેશે. પિતૃક સંપત્તિનો લાભ મળશે. ભૂમિ ભવન ખરીદવાના યોગ બની રહ્યા છે. કોઈ મોટા શુભ સમાચાર પ્રાપ્ત થશે .સ્વાસ્થ્ય માટે લાભકારી સાબિત થશે.\n6. ધનુ રાશી: ૨૦૨૧ સૂર્ય મકર રાશિમાં પરિવર્તન સુખ સમૃદ્ધિ દાયક રહેશે. ઘર-પરિવારમાં પ્રસન્નતાનું વાતાવરણ બન્યું રહેશે આર્થિક સ્થિતિ મજબૂત થશે. બિઝનેસમાં લાભ થશે. આય નવા સુરત પ્રાપ્ત થશે.\nPosted on 10:39 am November 30, 2020 10:39 am November 30, 2020 Author Niraj Patel\nઆ5રાશિના પુરુષોને મળે છે ગુસ્સાવાળી પત્નીઓ, જેથી હંમેશા દુઃખી દુઃખી રહે છે આપણા દેશમાં લગ્ન એટલે સાત જન્મનું બંધન માનવામાં આવે છે, અને લગ્ન માટે ઘણી બાબતોનું ધ્યાન પણ રાખવામાં આવતું હોય છે, જેમાં ખાસ કુંડળીમાં લોકો માનતા હોય છે,અને કુંડળી જોઈને જ ઘણા લોકોના લગ્ન થતા હોય છે, તેની અંદર રાશિનું પણ More..


એચસીસીના ધિરાણકર્તાઓએ તૃતીય-પક્ષ-નિયંત્રિત એસપીવી – રૂ. – Vardora Live\nHome > Business > એચસીસીના ધિરાણકર્તાઓએ તૃતીય-પક્ષ-નિયંત્રિત એસપીવી – રૂ.\nએસપીવી પર દેવાની મુદત 10 વર્ષ સુધીની હશે.\nહિન્દુસ્તાન કન્સ્ટ્રક્શન કંપની (એચ.સી.સી.) 10 જાન્યુઆરીએ થર્ડ-પાર્ટી-નિયંત્રિત વિશેષ હેતુ વાહન (એસપીવી) પર રૂ. 2,100 કરોડનું દેવું સ્થાનાંતરિત કરવાની સાથે સાથે કેટલાક લવાદી પુરસ્કારો અને દાવાઓની રજૂઆત કરશે.\nપગલું ભંડોળ raisingભું કરવા અને દેવું ચૂકવવાની વ્યાપક પ્રક્રિયાનો એક ભાગ છે, જેને બીજા શબ્દોમાં કહીએ તો ડિફેલેરેજિંગ કહેવામાં આવે છે.\nસ્ટોક એક્સચેન્જોમાં ફાઇલ કરેલી એક પ્રકાશનમાં, એચસીસીએ કહ્યું હતું: “receણ – પ્રાપ્તિકર્તાઓ સાથેના આશરે 1.0x નું એવોર્ડ કવર અને 1.5x આર્બિટ્રેશન હેઠળના દાવા – નવા રોકાણકાર દ્વારા નિયંત્રિત એસપીવીમાં જશે એસપીવી પર debtણની મુદત 10 વર્ષ સુધીની હશે અને એવોર્ડની રકમમાંથી ચુકવણી કરવામાં આવશે. એચસીસી દ્વારા આપવામાં આવતી વર્તમાન ઉપજ કરતા Iંચી આઇઆરઆર (વળતરનો આંતરિક દર) મેળવો. “\nદેવું / એસેટ કોતરી આઉટ, જે નાટુમાં હશે મંદીનું વેચાણ ફરી, તે ધીરનારની અંતિમ મંજૂરીઓને આધિન છે. ધીરનાર તેમની આંતરિક મંજૂરીઓ લેવાનો લક્ષ્યાંક રાખે છે અને 31 માર્ચ, 2020 પહેલા લેવડદેવડ બંધ કરવાનો પ્રયાસ કરી રહ્યા છે.\nકંપની પણ આ વ્યવહાર માટે જરૂરી કોર્પોરેટ મંજૂરી મેળવશે.\nભારતની સૌથી ઝડપથી વિકસતી નાણાકીય સબ્સ્ક્રિપ્શન સર્વિસ મનીકોન્ટ્રોલ પ્રો પર પ્રવેશ મેળવો, જે પહેલા વર્ષ માટે રૂ. 59 59. છે. “GETPRO” કોડનો ઉપયોગ કરો. મનીકontન્ટ્રોલ પ્રો તમને સંપત્તિ નિર્માણ માટે જરૂરી બધી માહિતી પ્રદાન કરે છે જેમાં ક્રિયાશીલ રોકાણના વિચારો, સ્વતંત્ર સંશોધન અને આંતરદૃષ્ટિ અને વિશ્લેષણ વધુ માહિતી માટે, મનીકોન્ટ્રોલ વેબસાઇટ અથવા મોબાઇલ એપ્લિકેશન તપાસો.\nપ્રથમ પ્રકાશિત પર 10 જાન્યુઆરી, 2020 08:59 pm


મમતા બેનર્જીના ફરી વખત મુખ્યમંત્રી બનવાના 10 કારણો | Assembly Elections 2016 how fiery mamata is going sweep west bengal - Gujarati Oneindia\nમમતા બેનર્જીના ફરી વખત મુખ્યમંત્રી બનવાના 10 કારણો\nUpdated: Thursday, May 19, 2016, 11:32 [IST]\nવિધાનસભાનું પરિણામ આજે આવવાનું છે. શરૂઆત ના મળતા પરિણામો પરથી લાગી રહ્યું છે કે પશ્ચિમ બંગાળ માં ફરી એક વાર મમતા બેનર્જી નો જાદુ ચાલ્યો છે. રાજ્યના 294 સીટોમાંથી 209 સીટો સાથે મમતા બેનર્જી આગળ દેખાઈ રહી છે. જો આ રુજાન પરિણામમાં બદલાઈ ગયા તો ફરી એકવાર મમતા બેનર્જી મુખ્યમંત્રીની ગાદી પર આવી જશે.\nપશ્ચિમ બંગાળમાં મમતા બેનર્જીના મુખ્યમંત્રી બનવા પાછળ ઘણા કારણો છે. તો એક નજર કરો કેટલાક કારણો પર જેના કારણે મમતા બેનર્જી મુખ્યમંત્રી બની શકે છે.\nમમતા બેનર્જી સિવાય રાજ્યમાં બીજો કોઈ સારો વિકલ્પ જ નથી.\nએ પોતાના દરેક એ વચનોને પુરા કરવાની કોસિસ કરી જે તેમને પાછલા વર્ષે કર્યા હતા.\nલેફ્ટ અને કોંગ્રેસનું ગઠબંધન\nલેફ્ટ અને કોંગ્રેસનું ગઠબંધન જનતાનો ભરોસો ના જીતી શક્યું.\nશારદા ઘોટાલામાં સરકારની છબી ખરાબ તો થઇ પરંતુ જનતાને મમતા બેનર્જીની સાફ છબી દેખાઈ.\nલેફ્ટ અને કોંગ્રેસ જનતાને અવસરવાદી તરીકે નજરમાં આવ્યા.\nમહિલાઓના સમ્માનની વાત કરી તો તેમના માટે લડાઈ પણ કરી.\nમાં, મિટ્ટી, માનુષ ના વચન પર ટીએમસી કાયમ રહી.\nમમતા બેનર્જીએ આમ જનતાને નજરમાં રાખ્યા અને તેમનો ભરોસો જીત્યો.\nનેતાજી સુભાષચંદ્ર બોઝના દસ્તાવેજો જાહેર કરીને મમતા બેનર્જીએ બંગાળના લોકોનું દિલ જીત્યું.\nમમતા બેનર્જીનો રમતગમત પ્રત્યેનો પ્રેમ પણ લોકોને દેખાયો.\nmamta banerjee west bengal assembly elections 2016 election results મમતા બેનર્જી પશ્ચિમ બંગાળ મુખ્યમંત્રી\nStory first published: Thursday, May 19, 2016, 11:24 [IST]\nChief minister Mamata Banerjee has achieved what no leader in India has managed to do, twice. Here ar Resons.\nરિલાયન્સ જિયોનો નફો 65 ટકા વધ્યો\nTrai: લોકોને ખોટી માહિતી આપી રહ્યું હતું ટાટા સ્કાય


સામાન્ય મહિલાઓની સરખામણીએ પોર્નસ્ટાર્સ વધુ સ્વસ્થ્ય હોય છે - news\nસામાન્ય મહિલાઓની સરખામણીએ પોર્નસ્ટાર્સ વધુ સ્વસ્થ્ય હોય છે\nPublished: 28th November, 2012 08:43 IST\nઆપણા સભ્ય સમાજમાં પોર્નસ્ટારને ભલે ગમે તે નજરે જોવામાં આવતી હોય પરંતુ સેક્સના સહારે તે શારીરીક તથા માનસિક સ્વાસ્થ્યની બાબતોમાં સામાન્ય સ્ત્રીઓ કરતા ઘણી આગળ હોય છે તેવું એક સર્વેક્ષણમાં જાણવા મળ્યું હતું. આમ શારીરીક સ્વસ્થ્ય માટે સેક્સનું મહત્વ પણ ફરી એકવાર છતું થયું છે.\nશિપન્સબર્ગ યૂનિવર્સિટી, ટેક્સાસ વુમન યૂનિવર્સિટી અને એડલ્ટ ઈન્ડસ્ટ્રી મેડિકલ હેલ્થકેર ફાઉન્ડેશન દ્વારા હાથ ધરવામાં આવેલા સંશોધનમાં અનેક રસપ્રદ વાતો જાણવા મળી હતી. સંશોધનના તારણો અનુંસાર મહિલા પોર્નસ્ટારની જીંદગી ઘણી મજબુતી ભરેલી હોય છે. તેવી જ રીતે તેમનું આધ્યાત્મિક સ્તર પણ સામાન્ય મહિલાઓ કરતા ઘણું ઉંચુ હોય છે અને તે જીવન પ્રત્યે સકારાત્મક વિચારધારા ધરાવતી હોય છે. સામાન્ય મહિલાની સરખામણીએ મહિલા પોર્નસ્ટારના અનેક સેક્સ પાર્ટનર પણ હોય છે અને શારીરીક રીતે ઘણી સંતુષ્ઠ પણ. એક અહેવાલ પ્રમાણે પોર્નસ્ટાર્સમાં 70 ટકા મહિલાઓ શારીરીક રીતે સંતુષ્ઠ હોય છે જ્યારે સામાન્ય મહિલાઓમાં આ આંકડો 33 ટકા હોય છે.\nઅધ્યયનમાં એ પણ જાણવા મળ્યું છે કે પોર્નસ્ટાર અન્ય મહિલાઓની સરખામણીએ વધારે સ્વસ્થ્ય હોય છે. પોર્નસ્ટારના સ્વાસ્થ્ય પાછળનું એક કારણ તેમનામાં રહેલી તાકાત અને યોગ્ય ઉંઘ લેતી હોવાનું છે.\nજોકે પોર્ન ઈન્ડસ્ટ્રીને લઈને કેટલીક વિપરીત બાબતો પણ છે. જેમ કે પોર્નસ્ટાર્સના સ્વાસ્થ્ય પાછળ પોર્ન ઈન્ડસ્ટ્રીનું કેટલું યોગદાન છે તે બાબત શંકાસ્પદ છે. તેવી જ રીતે પોર્નસ્ટાર્સની ખરાબ માનસિક સ્થિતિના કેટલાક કિસ્સાઓ પણ સમયાંતરે બહાર આવતા રહ્યાં છે. પોર્ન ઈન્ડસ્ટ્રીનો દારૂ, ડ્રગ્સ અને ક્રાઈમ સાથે જુનો અને ઉંડાણપૂર્વકનો સંબંધ પણ રહેલો છે.\nBody Positivity:'કબીર સિંહ' ફેમ નોકરાણી 'વનિતા ખરાતે' કરાવ્યું ન્યૂડ ફોટોશૂટ,જાણો કારણ\n7th January, 2021 13:12 IST\nપંડ્યા સ્ટોરની કથા સોમનાથ આધારિત છે\n1st January, 2021 15:11 IST


News & Views :: દારૂ પીનારા માટે ખુશખબર આ રાજ્યએ ડ્રાય ડે 21 દિવસથી ઘટાડીને3દિવસ જ કરી દીધા\nદારૂ પીનારા માટે ખુશખબર આ રાજ્યએ ડ્રાય ડે 21 દિવસથી ઘટાડીને3દિવસ જ કરી દીધા\nદિલ્હી સરકારે જાહેર કરેલી નવી એક્સાઇઝ પોલીસીમાં હવે ડ્રાય ડેની સંખ્યામાં ઘટાડો કરીને દારૂ પીનારા લોકોને ખુશખુશાલ કરી દીધા છે. દિલ્હીમાં પહેલાં ડ્રાય ડે 21 દિવસ રહેતા હતા, જે હવે ઘટાડીને માત્ર3દિવસ કરી દીધા છે. લાગે છે કે બધી સરકારો આજ કાલ શરાબીઓ પર વધારે મહેરબાન થઇ ગઇ છે. તાજેતરમાં મધ્ય પ્રદેશની સરકારે દારૂ પીનારા માટે કેટલીક છુટછાટોની જાહેરાત કરી હતી.\nદિલ્હી સરકાર તરફથી જારી કરવામાં આવેલા આદેશમાં કહેવામાં આવ્યું છે કે લાયસન્સવાળી દારૂ અને અફીણની દુકાનો પ્રજાસત્તાક દિવસ 26 જાન્યુઆરી, સ્વતંત્રતા દિવસ 15 ઓગસ્ટ અને2ઓકટોબર ગાંધી જયંતિના દિવસે બંધ રહેશે. મતલબ કે આ3દિવસ સિવાય બધા દિવસોમાં દારૂ પીવાની છૂટ છે.\nદિલ્હી આબકારી નિયમ 2010 (52)ની જોગવાઇ હેઠળ, 26 જાન્યુઆરી, 15 ઓગસ્ટ અને2ઓકટોબરના દિવસે દિલ્હીમાં દારૂના વેચાણની પરવાનગી આપવામાં નહીં આવે. જો કે આબકારી વિભાગે કહ્યું છે કે L-15 લાયસન્સ ધરાવતા હોટલ ઓપરેટરો ડ્રાય ડેના દિવસે મહેમાનોને તેમના રૂમમાં દારૂ પીરસી શકશે. આદેશમાં એમ પણ કહેવામાં આવ્યું છે કે આ ત્રણ ડ્રાય ડે સિવાય સરકાર વર્ષમાં કોઇ પણ દિવસ ડ્રાય ડે તરીકે જાહેર કરી શકે છે.\nદિલ્હી સરકારે ગયા નવેમ્બર મહિનામાં નવી આબકારી નીતીને મંજૂરી આપી હતી, જે 17 નવેમ્બરથી લાગૂ કરવામાં આવી હતી. નવી એક્સાઇઝ પોલીસીમાં નિયમોમાં કેટલાંક ફેરફાર કરવામાં આવ્યા છે. જે મુજબ દરેક વોર્ડમાં 3થી4દારૂની દુકાનો ખુલી રહી છે. પહેલાં 79 વોર્ડ એવા હતા જેમાં એક પણ દારૂની દુકાનો નહોતી.\nદિલ્હીમાં આ પહેલાં હોળી, દિવાળી, જન્માષ્ટમી, મુહર્રમ, બકરી ઇદ, ગુડ ફ્રાઇડે, રામ નવમી, મહાવીર જયંતિ, બુધ્ધ પૂર્ણિમા, વાલ્મીકિ જંયતિ, ગુરુનાનક જયંતિ, દશેરા જેવા તહેવારોએ ડ્રાય ડે હતા.\nદિલ્હી સરકારના આ નિર્ણયનો હોટલ એસોસિયેશને સ્વાગત કર્યું છે, પણ ભાજપ અને કોંગ્રેસે કેજરીવાલ સરકારની આલોચના કરીને કહ્યું છે કે આનો હેતુ રાજધાનીમાં શરાબને પ્રોત્સાહન આપવાનો છે. દિલ્હી ભાજપના પ્રવક્તા પ્રવીણ શંકર કપૂરે કહ્યું કે ડ્રાય ડે ઘટાડીને3દિવસ કરી દેવાથી કેજરીવાલ સરકારનો યુવાનોમાં ડ્રગ્સના પ્રચારક તરીકેનો ઇરાદો છતો થયો છે. દિલ્હી કોંગ્રેસના ઉપાધ્યક્ષ મુદિત અગ્રવાલે કહ્યું કે કોંગ્રેસ આ નિર્ણયનો વિરોધ કરશે


જળપુરાણઃ માનવી માટે પાણી બતાવવાનું સંકટ આવ્યું - Abhiyaan\nજળપુરાણઃ માનવી માટે પાણી બતાવવાનું સંકટ આવ્યું\nભારતે જળદિવસ ઑક્ટોબર-નવેમ્બરમાં ઊજવવો જોઈએ\nસહરાના રણમાં તમારી પાસે હજારો ટન સોનું હોય તો તે નહીં, પણ પાણીની એક બોટલ જીવન બચાવશે. છતાં પૃથ્વીને આપણે રણ પ્રદેશમાં ફેરવી રહ્યા છીએ. તો શું પાણી પૃથ્વી પરથી ગાયબ થઈ રહ્યું છે? ના, પૃથ્વી પર પાણી દસ અબજની વસતિ થાય તો પણ ખૂટે નહીં એટલું છે. તકલીફ એ છે કે માણસજાત પૃથ્વી પરના પાણીનો યોગ્ય વહીવટ કરી શકતો નથી અથવા કરતો નથી. ઘણા વખતથી કહેવાઈ રહ્યું છે કે હવે પાણી માટે યુદ્ધો લડાશે. વિવાદો શરૃ થઈ ગયા છે. જેમ કે કાવેરી જળ વિવાદ, ચીન સાથે બ્રહ્મપુત્રાનો વિવાદ, તિષ્ટા વિવાદ, પાકિસ્તાન સાથે પંજાબ, કાશ્મીરની નદીઓનો વિવાદ, પણ દુનિયામાં મોટાં યુદ્ધો ફાટી નીકળે કે કેમ? અને તેમ ના થાય તે માટે માણસે શું કરવું પડશે તે શક્યતાની તપાસ ખૂબ જરૃરી બને છે.\n‘પ્યાર, મહોબ્બત, પ્રેમ કે ઈશ્ક વગર કરોડો લોકો જીવી ગયા, પણ પાણી વગર કોઈ જીવી શક્યું નથી.’ કવિ ડબલ્યુ. એચ. ઓડેનના આ શબ્દો છે. વરસાદ, ધોધ, ફુવારા કે બાથટબમાં ફિલ્મી પ્યાર બહેકી ઊઠે છે અને આપણે પાણીની નોંધ લેતાં નથી અને બીજાં કારણોસર પાણી પાણી થઈ જઈએ, પણ હવે ટબમાં નહાવાના દિવસો જતા રહેશે. પાણી પર અનેક સ્લોગન લખાયાં છે અને ‘જળ છે તો જીવન છે’ એ સૂત્ર પાણી કરતાં વધુ દ્રષ્ટિગોચર થાય છે. અગાઉ સર્વત્ર પાણી હતું, આજે સૂત્રો છે. ૪૦ વરસ અગાઉ કોઈ વિચારતું ન હતું કે પાણી વેચાતું મળશે અને હવે દર ૨૨ માર્ચના રોજ ‘વર્લ્ડ વૉટર ડે’ અર્થાત વિશ્વ જલ દિન ઊજવાય છે, કારણ કે અમેરિકાના સ્થાપકોમાંના એક બેન્ઝામીન ફ્રેન્કલીનના શબ્દોમાં તો ‘કૂવો સૂકાઈ ગયા પછી તેનું મૂલ્ય સમજાય છે.’\nભારતે જળદિવસ ઑક્ટોબર-નવેમ્બરમાં ઊજવવો જોઈએ જેથી હજી પાણી હોય ત્યારે જ પાળ બાંધી શકાય. માર્ચ પહેલાં તો ખતમ થઈ ગયું હોય. હજારો, લાખો ગ્રહો, ઉપગ્રહોની વચ્ચે પૃથ્વી એક વિશેષ સ્થાન ભોગવે છે, તે એ કે માત્ર પૃથ્વી પર જ જીવન છે, કારણ કે માત્ર પૃથ્વી પર જ પાણી છે. બીજા ગ્રહોમાં જીવન શોધવા માટે નાસાએ એક સૂત્ર અપનાવ્યું છે. ‘ફોલો ધ વૉટર.’ આ તેનું મિશન સ્ટેટમેન્ટ પણ છે. એવા ગ્રહની શોધ કરો કે જ્યાં પાણી હોય. પાણી હશે તો જીવન આપોઆપ હશે. મંગળ પર અગાઉ નદીઓ વહેતી હતી. તેની નદીઓના કાંઠાના પ્રવાહમય ઘસાયેલા પથ્થરો પરથી જાણી શકાય છે. પાણી વગરનો મંગળ જુઓ કેવો બની ગયો છે? મંગળનું તો મોટા ભાગનું બધું હજી રહસ્યમય છે, પણ જ્યાં સુધી પૃથ્વીનું પોતાનું ગુરુત્વાકર્ષણ છે ત્યાં સુધી પૃથ્વી પરથી કશું ક્યાંય જવાનું નથી. આંતરરાષ્ટ્રીય સ્પેસ સ્ટેશન પર અવકાશયાત્રીઓ માટે પાણી લઈ જવાય એટલું જ. એ પાણી પણ, અવકાશવીરોના ઉત્સર્ગોનું ફરી ફરીવાર રિસાઇક્લિંગ કરીને વાપરવું પડે છે. અહીં પાણીની કિંમત સમજાય! સહરાના રણમાં તમારી પાસે હજારો ટન સોનું હોય તો તે નહીં, પણ પાણીની એક બોટલ જીવન બચાવશે. છતાં પૃથ્વીને આપણે રણ પ્રદેશમાં ફેરવી રહ્યા છીએ. તકલીફ એ છે કે માણસજાત પૃથ્વી પરના પાણીનો યોગ્ય વહીવટ કરી શકતો નથી અથવા કરતો નથી.\nપૃથ્વીની સિત્તેર ટકા સપાટી પર પાણી પથરાયેલું છે, પણ પૃથ્વી પરના કુલ પાણીનો તે સાડા સત્તાણુ ટકા (૯૭.૫ ટકા) હિસ્સો બને છે. આ સાડા સત્તાણુ ટકા હાલમાં આપણા માટે સ્ટીમરો હંકારવા અને મીઠું પકાવવા સિવાય બીજા કશા ખપનું નથી. જોકે ઇઝરાયલે દરિયાના પાણીને મીઠું બનાવવાની ટૅક્નોલોજી શોધી છે, પણ તે પાણી દૂધના ભાવમાં પડે. પૃથ્વી પર ઉપયોગમાં લઈ શકાય એટલું માત્ર અઢી ટકા પાણી જ છે અને તેમાંથી પણ પોણા બે ટકા ધ્રુવ પ્રદેશોમાં અને ઠંડા વિસ્તારોમાં કાયમી બરફ તરીકે જમા થયેલું છે. બાકી પોણો ટકો (૦.૭૫ ટકા) બચ્યું તેના પર પૃથ્વી પરનાં તમામ જંગલો, ખેતીવાડી, પ્રાણીઓ અને માનવીઓ નભે છે. તેમાંનું પણ મોટા ભાગનું ભૂગર્ભમાં છે. નદીઓ અને સપાટી પરનાં સરોવરો, તળાવો પૃથ્વીની જરૃરિયાતનું લગભગ ૬૦ ટકા પાણી પૂરું પાડે છે. આટલા પાણીનું માણસે મૅનેજમૅન્ટ કરવાનું છે. હાલ સમસ્યા એ છે કે આર્થિક, સાંસ્કૃતિક, ધાર્મિક અને રાજકીય કારણોસર પાણીનો ગેરવહીવટ થાય છે. સિંગાપુરની ‘લી કુઆન યુ સ્કૂલ ઓફ પબ્લિક પૉલિસી’ના પાણીના નિષ્ણાત અસિત વિશ્વાસના કહેવા મુજબ, ‘નાણાનો અભાવ, દુકાળ વગેરે કારણો પાણીની તંગી માટે અપાય છે, તે બધાં બહાનાં જ છે. દરેક જગ્યાએ એક જ મોટી સમસ્યા છે અને તે ગેરવહીવટની છે.’ યુરોપિયન કમિશનના પ્રમુખ જયાં-કલોદ જુન્કેર આ હકીકત વધુ અસરકારક રીતે વ્યક્ત કરે છે. એ કહે છે, ‘અમે બધા જાણીએ છીએ કે શું કરવાની જરૃર છે? અને શું કરવું ઘટે? પણ અમે એ જાણતાંં નથી કે એ બધું કર્યા પછી ફરીવાર કેવી રીતે ચૂંટાઈ આવવું?’ મતલબ કે મતબેન્કોને ખુશ રાખવા ઘણી વખત જરૃરી નિર્ણયો લેવાતા નથી. લોકશાહીની આ એક મોટી વિડંબના છે. લોકો વતી અને વડે રાજ કરવાનું હોય છે, પણ દુનિયામાં હજી અજ્ઞાનતા બહુમતીમાં છે. તેઓ શું કરવું તે યોગ્ય રીતે જાણતા હોતા નથી અને ટૂંકા ગાળાના સ્વાર્થને નજરમાં રાખે છે. એટલે તો ચૂંટણી ટાણે, નદીમાં બે રાજ્યો માટે પૂરું ના થાય એટલું પાણી હોય તો પણ, એટલું પાણી એક રાજ્યને અપાવવાનું નેતાઓ વચન આપે છે.\nપાણી ફરી ફરીને ઉપયોગમાં લઈ શકાય તેવું સંસાધન અથવા સ્ત્રોત (રિન્યુએબલ રિસોર્સ) છે. તે સતત અલગ-અલગ કામોમાં આવે છે. ગયા વરસે ચેન્નઈમાં પાણીની અભૂતપૂર્વ તંગી લાંબો સમય ચાલી. ગયા વરસે નેશનલ જ્યોગ્રાફિકમાં એવી તસવીરો છપાઈ જેમાં મધ્ય એશિયાના વિશાળ સરોવરો સુકાઈ ગયાં. તેની જમીન ફાટીને યુએસનાં રાજ્યોના નકશા જેવી બની ગઈ અને તેમાં સૂમસામ હોડીઓ પડી હોય. દુનિયાનું ચોથા ક્રમનું મોટું ગણાતું ખારા જળનું સરોવર જે ‘અરલ સી’ તરીકે પણ ઓળખાય છે તેમાં ભેંકારમાં ખાલી પડેલી હોડીઓ જોવા મળી હતી. આ અરલ સી મધ્ય એશિયાના ઉઝબેકિસ્તાન અને કઝાખસ્તાન વચ્ચે આવેલું છે. ગયા વરસે દક્ષિણ આફ્રિકાના કેપટાઉન શહેરમાં પણ પાણી સાવ ખલાસ થવા આવ્યું હતું. કેપટાઉનથી દક્ષિણ ધ્રુવ (એન્ટાર્કટિકા) પ્રદેશ પ્રમાણમાં નજીક છે, છતાં ઘણો દૂર છે. કેપટાઉનના અધિકારીઓએ તે બરફના પ્રદેશમાંથી એક સ્ટીમર સાથે હિમપર્વત (આઈસબર્ગ) બાંધીને તેને કેપટાઉન સુધી ખેંચી લાવવાની યોજના પણ ગંભીરપણે વિચારી હતી જેથી બરફના મીઠા પાણીને શહેર માટે ઉપયોગમાં લઈ શકાય. જોકે આ કોઈ પ્રથમ પ્રયોગ ગણાયો ન હોત. લેટિન અમેરિકાના ચીલી અને બ્રાઝિલમાં અગાઉ આઇસબર્ગ ખેંચી લાવવામાં આવ્યા હતા. કેનેડાની એક તરફ એટલાન્ટિક છે તો બીજી તરફ પેસિફિક છે. ઉત્તર ધ્રુવના આઇસબર્ગ ત્યાં આવી જાય છે. પડખે આઈસલેન્ડ પણ છે. અમુક કંપનીઓ તે આઇસબર્ગનું પાણી મેળવી પંદર હજાર વર્ષ જૂના પાણી તરીકે ૧૮૦ અમેરિકી ડૉલરમાં એક બોક્સ વેચે છે. અમુક દારૃ ગાળવાના કારખાના આ પાણી વાપરી ખાસ પ્રકારનો દારૃ મોંઘા ભાવે વેચે છે. કેપટાઉનની ચાલીસ લાખની વસતિ સંકટમાં મૂકાઈ ત્યારે આ યોજના વિચારવી પડી હતી, પરંતુ બ્રાઝિલના સાઉ પાઉલો શહેરમાં, ચાર વરસ અગાઉ પાંચ ટકાથી ઓછું પાણી બચ્ચું ત્યારે આઇસબર્ગ ખેંચી લાવ્યા હતા.\nસો વરસ અગાઉ પાણીનો વપરાશ હતો તેમાં છ ગણો વધારો થયો છે. ધારણા છે કે ૨૦૫૦ સુધીમાં બીજા વીસથી પચાસ ટકા જેટલી વપરાશ વૃદ્ધિ થશે. હાલમાં પૃથ્વીના લોકો વરસેદહાડે ૪૬૦૦ ઘન કિલોમીટર પાણી વાપરે છે . આ એટલો વપરાશ છે જે પાણીનો પુરવઠો ખતરનાક હદે નીચે લાવ્યા વગર પૂરો પાડી શકાય, પરંતુ તે માટે દુનિયાએ મળીને વ્યવસ્થા કરવી પડે. દુનિયાની ત્રીજા ભાગની ભૂગર્ભીય જળવ્યવસ્થા સુકાઈ જવાની તૈયારીમાં છે અને વધુ ને વધુ સુકાતી જશે. જ્યારથી વીજળીથી ચાલિત પાવરફુલ મોટરો વપરાશમાં આવી છે ત્યારથી અબજો વરસથી ભરેલા જળ ભંડારો માણસે છેલ્લાં ચાલીસ વરસમાં ઊલેચી નાખ્યા છે, કારણ કે આ મોટરો હજાર અને પંદરસો ફીટ નીચેથી પાણી ખેંચી લે છે. ત્રણ પરિબળોને કારણે પાણીની માગમાં સતત વધારો થતો રહેશે. વરસ ૨૦૫૦ સુધીમાં જગતની આબાદી વધીને સાડા નવ અબજથી સવા દસ અબજ સુધી પહોંચશે, તેમાં એકલા ભારતની વસતિ જ પોણા બે અબજથી બે અબજ જેટલી (લગભગ ૧૮થી ૨૦ ટકા) જેટલી હશે. આજે દુનિયાની કુલ વસતિ લગભગ આઠ અબજ છે. ૨૦૫૦ સુધીમાં દુનિયાના જે પ્રદેશો ભીષણ જળસંકટનો સામનો કરશે તેમાંના મોટા ભાગના એશિયા અને આફ્રિકામાં હશે; જ્યાં હાલમાં જ પાણીની તંગી છે. ભવિષ્યમાં લોકોની જીવનશૈલી પણ એવી બનતી જશે જેમાં પાણીનો વપરાશ વધુ થાય. ટોઇલેટો વધશે તેમ ફ્લશ કરવા વધુ પાણીની જરૃર પડશે. છેક ૧૯૬૫માં બ્રિટનના પ્રિન્સ ફિલિપ (રાણીના પતિ) બોલ્યા હતા કે, ‘લોકો અડધો ટમ્બલર પેશાબના નિકાલ માટે બે ગેલન પાણી વાપરે (ફલશ કરે) તે દેશ (બ્રિટન)માં પાણીનો સૌથી ખરાબ વેડફાટ છે.’ આ પ્રકારની લાઇફ-સ્ટાઇલ હજી એશિયા અને ભારતમાં આવી રહી છે. વધુ ને વધુ લોકો શહેરો તરફ જઈ રહ્યાં છે. તેઓ બીજા કામો માટે પણ પાણીનો વધુ વપરાશ કરશે. આમાંના ઘણા એવાં શહેરોમાં જઈ વસશે જ્યાં હાલમાં જ પાણીની તંગી છે.\nવસતિ વધશે તો તેઓના માટે અન્ન ઉગાડવું પડશે. દૂધાળાં ઢોર પાળવાં પડશે. તે માટે વધુ પાણીની જરૃર પડશે. હાલમાં નદી, તળાવ અને ભૂગર્ભમાંથી જે પાણી ખેંચવામાં આવે છે તેમાંનું સિત્તેર ટકા ખેતીવાડી માટે વપરાય છે. એક અંદાજ પ્રમાણે ખૂબ મોટા પ્રમાણમાં પાણીની જરૃર પડશે, છતાં એવી ટૅક્નોલોજીઓ વધુ વપરાશમાં આવશે કે જેથી પાણીનો ખેતીવાડીમાં વપરાશ ઘટે અને અસરકારતા વધે.\nછેલ્લા બે દાયકા દરમિયાન હવામાન પરિવર્તનની દર વરસે ત્રીસ કરોડ લોકો પર વિપરીત અસર પડી છે. પૂર હોનારત, દુકાળ બધું સાથે ચાલે. ઝંઝાવાતો અને ચક્રવાતો એકસાથે અનેક જગ્યાએ સર્જાતા થયાં. ગયા વરસે પૂર્વ અમેરિકામાં ‘ફલોરેન્સ’ અને પૂર્વ એશિયામાં ‘માંગખૂટ’ નામના વાવાઝોડાં એકસાથે ત્રાટક્યાં હતાં. વિજ્ઞાનીઓના કહેવા પ્રમાણે ગ્રીન હાઉસ ગેસમાં વૃદ્ધિને કારણે આ વાવાઝોડાં પેદા થયાં હતાં. અંગ્રેજીમાં એક કહેવત છે કે, ‘વંટોળિયા વાવો અને વાવાઝોડાં લણો.’ બાઇબલમાં તે મુજબની ઉક્તિ પણ છે કે, જેઓ વંટોળ વાવશે તે વાવાઝોડાં લણશે. (ધ ધેટ સો ધ વિન્ડ શેલ રીપ ધ વ્હર્લવિન્ડ). સાર એ છે કે ખરાબ કામ કરશો તો તેનું તેનાથી વધુ મોટું ખરાબ પરિણામ તમારે જ ભોગવવું પડશે. હવામાન અને પૃથ્વીની બાબતમાં આ કથન લિટરલી સાચું પુરવાર થઈ રહ્યું છે. અને હવે મહત્ત્વની વાત. દુનિયામાં પાણીના ડહાપણભર્યા સદુપયોગ માટે અને ગાંડપણભર્યા દુરુપયોગ માટે બે રાષ્ટ્રોને વિરોધાભાસી અંતિમો ગણવામાં આવે છે. સદુપયોગ માટે ઇઝરાયલનું નામ લેવાય છે તો દુરુપયોગ માટે ભારતનો દાખલો અપાય છે, જ્યાં નદીઓને માતા તરીકે પૂજાય છે. ભારતના લોકોએ નદીઓને ગટર કરતાં પણ ગંદી બનાવી છે અને તે પણ ધર્મ, સંસ્કૃતિ અને સંસ્કારના નામે. જોકે ગયા કુંભમેળામાં યોગી આદિત્યનાથ સરકારે ચીવટપૂર્વકનું આયોજન કરીને નદીઓને, ખાસ કરીને ગંગાને માનવીના જુલ્મોમાંથી બચાવી લીધી છે. પ્રમાણમાં ગંગા ઘણી નિર્મળ અને સ્વચ્છ બની છે, પણ અમુક-અમુક ટુકડાઓમાં. દિલ્હીના ઓખલા વિસ્તારમાં જમુના નદીના કાંઠે ‘ધ રિવર વ્યૂ’ નામની હોટલ આવેલી છે. હોટેલની રૃમમાંથી નદી તો દેખાય છે, પણ એ દ્રશ્યો (વ્યૂ) ઘૃણા પેદા કરે તેવાં છે. કાંઠા પર પારાવાર કચરો ઠલવાયેલો પડ્યો હોય, લોકો કાંઠે બેસીને શૌચ કરતા હોય, ઔદ્યોગિક પ્રદૂષણોથી ભરપૂર ગંદી ગટરો નદીમાં ઠલવાતી હોય. રિવર વ્યૂમાં આ મફતમાં મળે. તેમાં બારીમાંથી ગંદી વાસ અને બેક્ટેરિયાનાં ટોળાં જોડાય. કયો પર્યટક આવું દ્રશ્ય પસંદ કરે? ભારતમાં લોકો માત્ર આવું જોવા માટે જ ટેવાયેલા નથી, પરંતુ ગંદકીમાં યથાશક્તિ ફાળો આપવા પણ ટેવાયેલા છે. જેમને ગંદકીમાં જ મજા આવતી હોય તેમને તેનાથી દૂર કેમ કરવા? સફાઈ ન જાળવવા માટે પ્રજા જ સરકારોને કારણ આપતી રહે છે. તેઓએ નદીઓનાં જળ ઝેર બનાવી દીધાં છે. ભારતના કેન્દ્રીય પ્રદૂષણ નિયંત્રણ બોર્ડના જણાવવા પ્રમાણે વરસ ૨૦૧૬માં યમુનાના પ્રત્યેક સો મિલિલિટર (નાનકડા અરધા ગ્લાસ) પાણીમાં એક અબજ સાઠ કરોડ ફિક્લ કોલીફોર્મ બેક્ટેરિયાનો વાસ હતો. હોટેલનું નામ ‘નર્કાગાર વ્યૂ’ રાખો તો જ સત્યકથન કહેવાય!\nઅગાઉ રાજીવ ગાંધીએ ત્યારના લગભગ રૃપિયા ચાર હજાર કરોડ ફાળવ્યા હતા તે ભ્રષ્ટાચારમાં ચાવી ગયા. ત્યારથી ગંગા સફાઈનું રાજકારણ રમાતું થયું અને તે નામે પૈસા ચવાતા પણ થયા. વર્તમાન સરકારમાં પ્રથમ વખત નદીઓની સ્થિતિમાં સુધારો જોવા મળ્યો છે, પણ નીતિન ગડકરીએ જે-જે મોટી વાતો કરી હતી તે સાચી પડી નથી. પ્રયાગરાજની આગળ વધતા વડાપ્રધાનનો મતદાર ક્ષેત્ર વારાણસી આવે. મા ગંગાએ એમને બોલાવ્યા હતા અને વડાપ્રધાને ગંગા સફાઈનું વચન આપ્યું હતું તે મહદ્અંશે પાળી બતાવ્યું છે.\nઆમ છતાં નિષ્ણાતોના મતે ગંગાનું પાણી આરોગ્ય માટે જોખમી છે. લોકો મરતી વેળાએ જ પીએ છે તેથી કેટલું ખતરનાક છે તે સાબિત થઈ શકતું નથી. મોરારિબાપુ પીએ છે તે ઉપર ગંગોત્રીમાંથી લવાય છે. અહીં બીજી દેખીતી મહત્ત્વની વ્યાધિ એ છે કે ગંગાના પાણીનો પ્રવાહ ઘટી રહ્યો છે. ઉપરના ભાગે હાઈડ્રોઇલેક્ટ્રિક પ્રોજેક્ટ્સ, ઇકોલોજીને અત્યંત જોખમમાં મૂકીને શરૃ કરાયાં તે માટે અગાઉની સરકારો જવાબદાર છે. ૨૦૧૮માં થયેલા એક અભ્યાસમાં જાણવા મળ્યું કે ૧૯૭૦ બાદ ગંગાના પ્રવાહમાં ઉત્તરોત્તર ઘટાડો થતો ચાલ્યો. ૨૦૧૮ સુધીમાં તેમાં પચાસ ટકાનો ઘટાડો થઈ ચૂક્યો છે. લાંબા ગાળાની વૈજ્ઞાનિક આગાહી કહે છે કે ૨૧૦૦ની સાલ સુધીમાં હિમાલયની ત્રીજા ભાગની હિમનદીઓ ઓગળી જશે અને ૨૦૬૦થી ગંગાનો પ્રવાહ સાવ ઘટવા માંડશે. પવિત્ર નદી જ નહીં બચે તો લોકો પાપ ધોવા ક્યાં જશે?\nભારતના લગભગ ચાલીસ કરોડ લોકો ગંગા અને તટના પ્રદેશોમાં વસે છે. બ્રિટિશ પત્રકારોએ (અને દુનિયાના અન્ય પત્રકારોએ) ગંગા પર અનેક પુસ્તકો લખ્યાં છે, જેમાં તેઓ ગંગાનું સત્યાનાશ કાઢવા માટે ભારતની પ્રજા અને ભારતની સરકારો, બંનેને જવાબદાર ગણાવે છે. તેઓ લખે છે કે જો પવિત્ર નદીની આ હાલત છે તો બીજી નદીઓની હાલત કેવી હશે? પણ તેઓ જાણતા નથી કે આ પવિત્ર અને મોટી નદી છે તેથી જ તેની સ્થિતિ સૌથી વધુ ખરાબ છે. ક્રિષ્ના, કાવેરી, નર્મદા, તાપી, ગોદાવરી વગેરેની સ્થિતિ ગંગા યમુના જેટલી ખરાબ નથી, પણ વાપીની દમણ ગંગા કેમિકલની નદી બની છે. વડાપ્રધાને તાજેતરમાં જ ૨૦૨૪ સુધીમાં ઘેર-ઘેર નળ દ્વારા પાણી પહોંચાડવાની યોજના કાર્યાન્વિત કરી છે. વ્યક્તિદીઠ રોજના ૪૩થી ૫૫ લિટર પાણી પૂરું પાડવાની સરકારની નેમ છે. તે માટે રાષ્ટ્રીય ફંડ ઊભું કરાશે જે ‘રાષ્ટ્રીય જલજીવન કોષ’ તરીકે ઓળખાશે. પાણીના બચાવ માટે બીજી પણ કેટલીક યોજનાઓ અમલમાં મૂકાશે. વરસ ૨૦૨૦માં ભારતમાં ૨૧ શહેરો, જેમાં નવી દિલ્હી, બેંગ્લુરુ, ચેન્નઈ વગેરેનો સમાવેશ થાય છે, ત્યાં ભૂગર્ભ જળ ખલાસ થઈ જશે. દેશનાં ૧૯ રાજ્યોમાં પાણીની સ્થિતિ કટોકટીભરી છે. ઇઝરાયલની મદદ દ્વારા ખેડૂતોને જ્ઞાન અપાશે કે પાણી જમીન માટે નહીં, પણ તેના પર ઊભેલા છોડ માટે આપવાનું છે. જોકે ખેડૂતોને આ જ્ઞાન તો હોય જ છે, પરંતુ માત્ર છોડને જ પાણી મળે તેવી ટૅક્નોલોજી તેમની પાસે નથી. નવાઈની વાત એ છે કે પાણીના સંકટનો સામનો કરી રહેલાં ૧૯ રાજ્યોમાં ઉત્તર પ્રદેશનો પણ સમાવેશ થાય છે, જ્યાં ગંગા જમુના વહે છે. મહારાષ્ટ્ર, ગુજરાત અને કર્ણાટક પણ તેમાં છે. હાલમાં ભારતમાં સરેરાશ નાગરિક ૧૩૫ લિટર પાણી દિવસમાં વાપરે છે, પરંતુ ગ્રામીણ ઇલાકાઓમાં વ્યક્તિગત વપરાશ ઓછો છે. ક્યાંક સાવ મળતું નથી. તમામ મોટાં શહેરોની આસપાસની નદીઓ પૂર્ણપણે પ્રદૂષિત થઈ છે. બેંગ્લુરુના મધ્યમાંથી નીકળતી નદી અને શહેરના સરોવરમાં પાંચ-પાંચ માળની ઇમારતની સમકક્ષ સફેદ ફીણના ડુંગર પેદા થાય છે અને તેનો ઉકેલ શોધવામાં દર વરસે સરકાર અશક્તિ જાહેર કરે છે. તે પણ ખૂબ વિરોધ થાય ત્યારે. આપણા દેશમાં રાષ્ટ્રની ઈમેજ બગાડે એવી કોઈ સમસ્યાઓનો ઉપાય નેતાઓ પાસે નથી.\nઇઝરાયલ પાસે પાણીના માત્ર બે સોર્સ છે જે બાઇબલના પૂર્વેના છે. એક જોર્ડન નદી છે, જે ખાસ મોટી કે પહોળી નથી અને ‘સી ઓફ ગેલીલી’ નામનું ફ્રેશ વોટરનું તળાવ છે. આ બંને પૂરતાં નથી. ગયા વરસ સુધી ઇઝરાયલમાં સતત પાંચ વરસ સુધી સો વરસનો સૌથી મોટો દુકાળ પડ્યો. સી એફ ગેલીલી સાવ સૂકાઈ જવા આવ્યું ત્યારે ડિસેમ્બર અને જાન્યુઆરીમાં વરસાદ પડ્યો અને દુકાળનો અંત આવ્યો. ઇઝરાયલના સમગ્ર ઇતિહાસમાં તેને ગેલીલી સરોવરનું પાણી મળતું રહ્યું છે. આજે ઇઝરાયલની વસતિ ૮૭ લાખ અને બીજા ૫૦ લાખ લોકો ઇઝરાયલ દ્વારા ઓક્યુપાઇડ પ્રદેશોમાં વસે છે. તેઓ હવે ગેલીલીના પાણી પર નિર્ભર નથી. ઈઝરાયલ પોતાની જરૃરિયાતનું અરધાથી વધુ પાણી જાતે બનાવી લે છે. અર્થાત દરિયાના ખારા જળને મીઠું બનાવેલું હોય છે. બીજું, ગંદા પાણીને સ્વચ્છ કરીને રિસાઇકલ કરેલું હોય છે. દુકાળના પાંચ વરસ દરમિયાન દર વરસે ૪૦ કરોડ ઘન મીટર પાણી સમુદ્રમાંથી પ્રાપ્ત કરવામાં આવતું હતું. વરસાદ પડ્યા બાદ તે પ્રવૃત્તિમાં ઘટાડો થયો. ૨૦૧૮ બાદ માત્ર સાત કરોડ ઘન મીટર ખારા પાણીને મીઠું બનાવાય છે. હવે ઇઝરાયલ ગેલીલીના સરોવરને સમુદ્રના પાણીને મીઠું બનાવીને ભરી દેવા માગે છે જેથી દુકાળના સમયમાં તે રિઝર્વ તરીકે કામ આપે. ઇઝરાયલમાં ૮૫ ટકા પાણી રિસાઇક્લિંગથી પાછું મેળવાય છે. એ પાણી ખેતરોમાં પાછું મોકલાય. દરેક ટીપાનો સદુપયોગ થાય. સહરાના રણ પર વિમાન ઊડતું હોય અને હરિયાળા બગીચા જેવો પ્રદેશ શરૃ થાય તો સમજી લેવું કે વિમાન ઇઝરાયલની હદમાં પ્રવેશ્યું છે. ખેતીવાડીના પાકોમાં ઇઝરાયલે અસાધારણ પ્રગતિ સાધી છે. પાણીનો યોગ્ય ઢબે વપરાશ કરવાની શરૃઆત ચીનમાં પણ થઈ ચૂકી છે.\nચીનની યલો રિવર ૫૫૦૦ કિલોમીટર લાંબી અને દુનિયાની સાતમા ક્રમની મોટી નદી છે. આ નદીની સપાટી પીળા કાંપને કારણે ઊંચી આવી રહી છે તેથી તે વરસાદમાં વારંવાર છલકાઈને આસપાસ પારાવાર નુકસાન પહોંચાડે છે. જ્યારે વધુ વરસાદ પડે ત્યારે હેનાન પ્રાન્તના બંધમાંથી ખૂબ વધુ પાણી છોડવામાં આવે છે જેથી નીચાણના ભાગમાં જમા થયેલો કાંપ પાણીના ફોર્સના કારણે ધોવાઈ જાય અને નદી છલકાવાનું જોખમ ટળે. તેના પીળા કાંપને કારણે તે ‘યલો રિવર’ તરીકે ઓળખાય છે. જોકે હવેનાં વરસોમાં તેના પાણીના પ્રવાહમાં ૩૫ ટકાની ઘટ પડી છે. ઓસ્ટ્રેલિયાની સરકારે પાણીના વિતરણની વ્યવસ્થા જુદી રીતે કરી છે. પૂર્વ ઓસ્ટ્રેલિયાના એક વિશાળ હિસ્સાને ‘મુરે’ અને તેની જોડીદાર ‘ડાર્લિંગ’ નદીઓ પાણી પૂરું પાડે છે. ખેતીવાડી અને શહેરોમાં પીવા માટે. ૨૦૦૬ સુધી આ પ્રદેશમાં દસ વરસ સતત દુકાળ પડ્યો હતો. ત્યાર બાદ વરસાદ પડ્યો ત્યારે લોકો મનફાવે તેમ, ભારતના લોકોની માફક પાણી વેડફવા માંડ્યા, પણ દુકાળની અસરથી જાગેલી ઓસ્ટ્રેલિયન સરકારે નદીને મૂળ સ્વરૃપમાં પુનર્જીવિત કરવાના પ્રયત્નો આદર્યા. સરકારે પાણી મેળવવાના હક્કોનું ખેડૂતોમાં લિલામ કર્યું. ખેડૂત પોતાની જરૃરિયાત મુજબ એ હક્કો ખરીદી કે વેચી શકે, જે રીતે ભારતનાં મોટાં શહેરોમાં મકાન બાંધકામ માટે એફએસઆઈ વેચી કે ખરીદી શકાય છે. સરકાર પણ, ખેડૂતોને જરૃર ન હોય તો પરવાના પાછા ખરીદતી હતી. વધુ પાણી નહીં વાપરવાથી પૈસા બચે છે તે સમજાઈ જવાથી પાણીનો બગાડ ઘટ્યો. બે ઘન કિલોમીટરથી પણ વધુ માત્રામાં પાણીની બચત થઈ અને નદીમાં પાણીનો પ્રવાહ વધુ માત્રામાં જળવાઈ રહ્યો, જે પર્યાવરણ અને ઇકોલોજી માટે જરૃરી પણ છે.\nભૂગર્ભ જળની વાત કરીએ તો વરસો અગાઉ અમરેલી જિલ્લામાં લાઠી લિલિયા વિસ્તારમાં એક ગામ હતંુ જ્યાં લોકોનાં હાડકાં અને સાંધા નબળાં પડી ગયાં હતાં. ફ્લોરોસિસ નામની બીમારી તેઓને લાગુ પડી હતી. જે ગામના પાણીમાં ‘ફ્લોરાઇડ’ નામના પદાર્થનું પ્રમાણ વધુ હોય ત્યાં આ બીમારી લાગુ પડે. એ ગામ માટે ખાસ પાણીની સરકારે તજવીજ કરી, પરંતુ આજે પાણીના તળ ખૂબ ઊંડે ગયાં છે. સર્વત્ર લોકો ફ્લોરાઇડ અને બીજા જોખમી તત્ત્વોથી યુક્ત પાણી પી રહ્યાં છે, જેથી ફ્લોરોસિસ જેવી બીમારીઓ વ્યાપક બની છે. તેમાં બાળકોના હાથપગ વાંકા વળી જાય તો ડૉક્ટરો ભૂલથી પોલિયો થયાનું નિદાન પણ કરે છે. ગ્રામીણ બિહારમાં આ બીમારી ખૂબ ફેલાઈ છે. ખાસ કરીને દલિતો અને ગરીબોને તે વધુ લાગુ પડે છે જેમને શુદ્ધ પાણી ઉપલબ્ધ બનતું નથી. આજકાલ પાણીથી બેક્ટેરિયા કે જીવાણુ-જન્ય બીમારી લાગુ પડે તે ઓછી ગંભીર બાબત ગણાય છે. દવાથી તેની તત્કાળ સારવાર થઈ શકે, પરંતુ પાણીમાં ઝેરી તત્ત્વો અને ધાતુઓ ભળી જવાનો ખતરો સૌથી મોટો અને ચિંતાકારક બન્યો છે. અર્ધધાતુના સોમલ અથવા આર્સેનિક (ઝેર)ની માફક પાણીમાં વધુ પડતું ફ્લોરાઇડ હોય તો ઝેરી પુરવાર થાય છે. તે આર્સેનિકની માફક ભૂગર્ભના જળમાં હોય છે. વિશ્વ આરોગ્ય સંસ્થા સૂચવે છે કે તેનું પ્રમાણ એક લિટર પાણીમાં દોઢ મિલિગ્રામથી વધુ ના હોવું જોઈએ. વધારે હોય તો લાંબા ગાળાના સેવનથી સ્કેલેટલ ફ્લોરોસિસ નામક બીમારી લાગુ પડે. જેમાં આગળ લખ્યું તેમ શરીર વાંકુંચૂકું થઈ જાય અને પીડા આપે. ભૂગર્ભના જળમાં ફ્લોરાઇડ, આર્સેનિક, નાઇટ્રેટ અને ક્ષારના સ્વરૃપમાં ઝેરી તત્ત્વો હોઈ શકે છે. કેટલાંક તત્ત્વો પાણીમાં કુદરતી રીતે આવ્યાં હોય છે તો કેટલાક ઔદ્યોગિક કચરો, પાલિકાના કચરાના ખાડામાંથી જમીનમાં ઊતરેલું પાણી, ટોઇલેટ વગેરેની સેપ્ટિક ટાંકીઓ, ભૂગર્ભમાંની ગળી રહેલી ગેસ ટેન્ક તેમ જ ખાતર અને જંતુનાશક દવાઓનો વધુ વપરાશ વગેરે માર્ગો દ્વારા જમીન નીચેના પાણીમાં ભળ્યાં હોય છે. પાણી જમીનમાં જેટલું વધુ ઊંડે હોય એટલું તે વધુ ઝેરી હોવાની શક્યતા રહે છે, કારણ કે આ બધાં તત્ત્વો જમીનમાં ઊંડે ઊતરીને પાણીમાં ભળે છે. ભારતમાં તો ખેતીવાડી માટેનું ૬૦ ટકા પાણી પણ ભૂગર્ભમાંથી આવે છે. તેથી ખતરો વધી જાય છે. તે ઝેર ખાદ્યપદાર્થોમાં ભળે છે. ભૂગર્ભમાંથી સૌથી વધુ જળ ખેંચનારા પ્રથમ પાંચ રાષ્ટ્રોમાં એક ભારત છે. બીજા ચારમાં અમેરિકા, ચીન, ઈરાન અને પાકિસ્તાન છે. આ પાંચેય દેશ મળીને જમીનમાંથી ખેંચાતા દુનિયાના કુલ પાણીમાંથી ૬૭ ટકા ખેંચી કાઢે છે. બાકીના બધા દેશો મળીને માત્ર ૩૩ ટકા ખેંચે છે. ભારતમાં પાણી તો મફતમાં આપવા લેવાની ચીજ છે. ૧૮૮૨માં અંગ્રેજોએ ઘડેલા કાયદામાં ભારતના દરેક જણને પોતાની જમીન પરનું કે જમીન નીચેનું તમામ પાણી મફતમાં રાખવાનો કે વાપરવાનો અધિકાર અપાયો છે. ભૂગર્ભમાંથી વીજળીની મોટર વડે પાણી ખેંચવાનો ખર્ચ વધુ આવે છે, પણ નેતાઓ ખેડૂતોના વપરાશ માટેની વીજળીનાં બિલો માફ કરે અથવા રાહત આપે તેથી પાણીનો વેડફાટ વધે છે. ૧૯૭૦માં દેશમાં ખેતીવાડી માટે દસ ટકા વીજળી વપરાતી હતી તે ૧૯૯૫માં વધીને ત્રીસ ટકા પર પહોંચી અને આજે તો તેનાથી વધુ વીજળી પાણી ખેંચવા માટે વપરાય છે. સસ્તી વીજળીને કારણે ખેડૂતો ખૂબ પાણી જોઈએ તેવા પાકો જેમ કે કપાસ, શેરડી વગેરે વધુ વાવે છે. પંજાબ એક સમયે સૂકી ધરતી હતી ત્યાં કેનાલો આવવાથી તે એગ્રિકલ્ચરલ પાવરહાઉસ બની ગયું. આવું ચીનના અમુક પ્રાન્તોમાં પણ થયું છે જ્યાં પારાવાર ફસલો પાકવા માંડી. ઈઝરાયલ, ભારત અને મંચુરિયા જેવા દેશો આજે ખેતીવાડીની પ્રોડક્ટ્સમાં અગ્રેસર બન્યા છે, પરંતુ તેઓ ખેતપેદાશની સાથે-સાથે જથ્થાબંધ પાણીની પણ નિકાસ કરે છે, જે ‘વર્ચ્યુઅલ વૉટર’ તરીકે ઓળખાય છે. ખેતરોમાં વધુ પાકો બારે માસ વાવવાથી સૂર્યનાં કિરણોનું રેડિયેશન પૃથ્વી બહાર પાછું ફેંકાય છે. ફલત ઃ પૃથ્વીની જમીન વધુ ઠંડી રહે છે. વાદળા બંધાવા માટે જમીન જે માત્રામાં ગરમ રહેવી જોઈએ એટલી રહેતી નથી તેથી ચોમાસાની સિસ્ટમ પણ ખોરવાઈ જાય છે.\nઆ વર્ચ્યુઅલ વૉટરનો કોન્સેપ્ટ પણ સમજવા જેવો છે. સામાન્યપણે એક માણસને એક દિવસમાં બેથી ચાર લિટર પાણી પીવાની જરૃર પડે છે, પરંતુ ક્યારેય વિચાર્યું છે કે એક રોટલો, એક ચોકલેટ કે રીંગણાનું સો ગ્રામ શાક એ ખાય છે ત્યારે તેને પકવવા કેટલું પાણી વપરાયું? જે વસ્તુ તે ખાય છે તેની સાથે એટલું પાણી પણ એ ખાઈ જાય છે, જે હકીકતમાં પાણીના સ્વરૃપમાં ખાતો નથી તેથી તેને વર્ચ્યુઅલ વૉટર કહે છે. માત્ર ખાવાની ચીજો જ નહીં, પણ જીન્સ, કપડાં, પેન્સિલ, સ્માર્ટ ફોન્સ વગેરેના નિર્માણ પણ પાણી વપરાય છે. આથી આપણે પાણીનો ડાયરેક્ટ વપરાશ કરીએ તેના કરતાં ઇનડાયરેક્ટ વપરાશ ખૂબ મોટો હોય છે. પીવા, નહાવા, કપડાં ધોવા કે સેનિટેશન માટે દિવસનું કુલ પાણી વાપરીએ તેના કરતાં પણ વર્ચ્યુઅલ વૉટરનો વપરાશ ખૂબ મોટી માત્રામાં કરીએ છીએ. વર્ચ્યુઅલ વૉટરને બીજા શબ્દોમાં ‘વૉટર ફૂટપ્રિન્ટ’ પણ કહે છે.\nલંડનની કિંગ્ઝ કૉલેજના પ્રોફેસર ટોની એલને ૧૯૯૩માં આ કોન્સેપ્ટ ડેવલપ કર્યો હતો. જે દેશો ખાદ્યપદાર્થો કે ફર્નિચર વગેરેની નિકાસ કરે છે તે તેની ફૂટપ્રિન્ટ જેટલા પાણીની પણ નિકાસ કરે છે અને સામેનો દેશ એટલા પાણીની આયાત કરે છે. આ થિયરી ખેતપેદાશ, પાણીનો વપરાશને અને તેનો ઇકોનોમિક્સ સાથેનો સંબંધ બાંધવામાં ખૂબ મદદરૃપ પુરવાર થઈ છે. દેશ દેશ પ્રમાણે પાણીની પ્રાપ્તિ, તે માટેના ખર્ચ વગેરે બદલાતાં રહે છે. ઘણી વખત તમે દુનિયાના બજાર ભાવે ખાંડ સાકરની નિકાસ કરતા હો પણ અમુક દેશો કરતાં તેની પડતર કિંમત તમને વધુ આવતી હોઈ શકે, કારણ કે પાણી મોંઘું હોઈ શકે.\nભારતની જ વાત કરીએ તો ગુજરાતમાં પ્રત્યેક કિલો ચોખાના ઉત્પાદન માટે ૪૦૫૭ લિટર પાણીની જરૃર પડે છે. પ. બંગાળમાં ૨૭૭૬ લિટરની જરૃર પડે છે. માટે જો તમે ગુજરાતમાં ૫૦૦ ગ્રામ ચોખા રાંધીને ફેંકી દો તો તેની સાથે બે હજાર લિટરથી વધુ પાણી પણ ફેંકી દો છો અથવા વેડફો છો. ભારતમાં એક કિલોગ્રામ સફરજન પકાવવા ૨૧૨૨ લિટરની પણ જર્મનીમાં ૧૩૧ લિટરની, કેનેડામાં ૨૧૩ લિટરની અને અમેરિકામાં ૪૩૯ લિટર પાણીની જરૃર પડે છે. મતલબ કે ભારતમાં ખૂબ પાણી જોઈએ. દુનિયામાં ૧ કિલો ચોકલેટ માટે સૌથી વધુ એટલે કે ૧૭ હજાર લિટર પાણીની જરૃર પડે છે. બીફ (બળદ ભેંસનું માંસ) માટે ૧૬ હજાર લિટરની, કેળાં માટે લગભગ એક હજાર લિટરની અને ટોમેટો માટે ૪૦૦ લિટર પાણીની જરૃર પડે છે. ઘણા દેશો પોતાના દેશોમાં પાણીની સ્થિતિ, પાણીની જરૃરિયાત વગેરે ધ્યાનમાં લઈ અમુક ચીજવસ્તુઓ પોતાને ત્યાં ઊગાડવાને બદલે આયાત કરવાનું વધુ પસંદ કરે છે. તે માટે તેઓએ વર્ચ્યુઅલ વૉટરનો ચાર્ટ ધ્યાનમાં રાખવો પડે છે.\nઇઝરાયલે ખારા પાણીને મોટી માત્રામાં મીઠું બનાવવાની ટૅક્નોલોજી શોધી કાઢી. આજે ભારતમાં ઘરે-ઘરે રિવર્સ ઓક્ષમોસિસ (આરઓ) મશીનો પાણીના શુદ્ધીકરણ માટે છે તેની શોધ પણ ઇઝરાયલના વિજ્ઞાની સીડની લોએબે કરી હતી. તેલ અવિવથી ૧૫ કિલોમીટર દૂર સમુદ્રના જળમાંથી પીવાલાયક જળ બનાવવાનો દુનિયાનો સૌથી મોટો પ્લાન આવેલો છે જે વરસના ૨૩ કરોડ ઘન મીટર પાણી શુદ્ધ કરીને પૂરું પાડે છે. તે ઇઝરાયલની કુલ જરૃરિયાતના વીસ ટકા છે. આવડો મોટો પ્લાન્ટ ચલાવવા માટે માત્ર વીસ માણસોની જરૃર પડે છે. પ્રોજેક્ટો અને પ્લાન્ટોની ઇઝરાયલમાં કોઈ નવાઈ રહી નથી. ટૅક્નોલોજી વાપરીને દરિયાના પાણીને શુદ્ધ બનાવતા પંદર હજારથી વધુ પ્લાન્ટ આજે દુનિયામાં કાર્યરત છે. દુનિયામાં પાણીની કારમી તંગી પેદા થાય તો ડિસેલાઇનેશન (પાણીને ક્ષારરહિત બનાવવાની પ્રક્રિયા) તેનો ઉપાય છે. દુનિયામાં રોજના સાડા નવ કરોડ ઘન મીટર પાણી મીઠું બનાવવામાં આવે છે તેમાં અખાતના આરબ દેશો મોખરે છે. ઇઝરાયલમાં હાલમાં વરસે ૬૦ કરોડ ઘન મીટર પેદા થાય છે તે ૨૦૩૦ સુધીમાં વધારીને એક અબજ દસ લાખ ઘન મીટર થશે. જોકે દુનિયાના કુલ ઉત્પાદનમાં ઇઝરાયલનું પ્રમાણ માત્ર બે ટકા જ છે, કારણ કે તે ઘણો નાનો દેશ છે. સાઉદી અરેબિયા સાડા પંદર ટકા, યુએઈ દસ ટકાનું ઉત્પાદન કરે છે. આ પ્રક્રિયા વડે એક ઘન મીટર પાણી ભારતીય રૃપિયા પાંત્રીસમાં પડે. અગાઉ આ કિંમત ઊંચી આવતી, પણ ઇઝરાયલે વધુ સારા મેમ્બ્રેન (ફિલ્ટરો) શોધી કાઢ્યાં પછી પડતર કિંમતમાં ઘણો ઘટાડો થયો. ઇઝરાયલ પોતાના વપરાયેલા પાણીને રિસાઇકલ કરી ખેતીવાડી માટે વાપરે છે, પણ માત્ર એક શહેરનો બનેલો સિંગાપુર દેશ પોતાની ગટરોના પાણીને શુદ્ધ કરીને પીવા માટે ફરીથી વપરાશમાં લે છે. તેના ચાર રિસાઇકલ પ્લાન્ટો સિંગાપુરની પાણીની ૩૦ ટકા જરૃરિયાતને પહોંચી વળે છે.\nખારા જળને મીઠું બનાવવાનું મોંઘું પડે છે. માટે સૌથી સારો ઉપાય પાણી બચાવવાનો છે. સૌથી વધુ પાણી ખેતીવાડીમાં વપરાય છે તેથી વધુ બચતનો સ્કોપ પણ ત્યાં જ છે. ઇઝરાયલે અગાઉ સ્પ્રિન્કલર (ફુવારા) પદ્ધતિની શોધ કરી હતી, પણ તેમાંય હવામાં પાણી ઊડી જાય, વેડફાય. માટે ડ્રિપ ઇરિગેશન પદ્ધતિ વિકસાવી. હવે તેને ડિજિટલ ઉપકરણો અને ઍપ્લિકેશનો સાથે જોડવામાં આવી છે જેથી જે છોડને જેટલાની જરૃર હોય એટલું જ પાણી નિયત સમયે મળે. આ પદ્ધતિ ખૂબ કરકસરવાળી પુરવાર થઈ છે. આ અને બીજી પદ્ધતિઓ દ્વારા ખેતીમાં પાણીનો બુદ્ધિપૂર્વકનો ઉપયોગ થાય તો ઘણુ પાણી બચાવી શકાય.\nકેનાલો અને પાઇપલાઇનોમાંથી મોટા પાયે પાણીની ચોરી થાય છે તે અટકાવવી જોઈએ. ગરીબ દેશોમાં આ સમસ્યા મોટી છે. સરકારો પણ મફતમાં કે સાવ સસ્તા ભાવમાં પાણી પૂરું પાડે છે તેથી વધુ વેડફાય છે. ૨૦૧૧માં દિલ્હી જલ બોર્ડ દ્વારા જે પાણી પૂરું પડાયું તેમાંનું ૫૩ ટકા સાવ મફતમાં અપાયું હતું. લીક થતી પાઇપલાઇનો સમયસર દુરસ્ત કરાતી નથી. શ્રીમંત રાષ્ટ્રોને પણ આ સમસ્યા નડે છે. લંડનમાં ૨૮ ટકા અને મોન્ટ્રીઅલમાં ૪૦ ટકા પાણી જૂની અને સડી ગયેલી પાઇપ-લાઇનોના કારણે વેડફાય છે. ઘણી જાણીતી કંપનીઓએ પ્રોડક્ટના નિર્માણ વખતે પાણીનો વપરાશ ઘટે તે માટે પગલાં લીધાં છે. નેસલે કંપની ઝીરો-વૉટર ફેક્ટરીઓમાં બેબી મિલ્કનું નિર્માણ કરે છે. ઉત્પાદન પ્રક્રિયા દરમિયાન ઊડી ગયેલી ગાયના દૂધની વરાળને પાછી મેળવી તેને પાણીની અવેજીમાં વાપરવામાં આવે છે. પાણીની બોટલો વેચતી અમુક કંપનીઓ કુદરતને એટલું પાણી પાછું મળે તે માટેની વ્યવસ્થા કરે છે.\nમાણસ પાણી બચાવશે તો જ પાણી માણસને બચાવી શકશે. માણસજાત એમ કંઈ મરી જવા તૈયાર થવાની નથી, પણ જો સમયસર પાણી ના બતાવ્યું તો પાણી વગર અનેક મુસીબતોનો જરૃર સામનો કરવો પડશે.\nકવર સ્ટોરીજળ સમસ્યાવિનોદ પંડ્યા


ગર્લફ્રેન્ડ મને ઓરલ સેક્સ માટે મજબૂર કરે છે મને તે જરાં પણ પસંદ નથી, હું શું કરું? GF used to make lick me her and an drink her orgasm i dont like that what to do – News18 Gujarati\nગર્લફ્રેન્ડ મને ઓરલ સેક્સ માટે મજબૂર કરે છે મને તે જરાં પણ પસંદ નથી, હું શું કરું?\nઆપ આપની ગર્લફ્રેન્ડની સાથે વાતચીતને મધુર બનાવો તેને કંઇ ગળ્યું ખવડાવો. તેને કહો. હું તને પ્રેમ કરુ છુ પણ હું તને આ જણાવવાં ઇચ્છુ છુ કે... 'તે કહો કે તેને ખુશ કરવાં માટે તે અન્ય ઘણું બધુ કરી શકે છે..'\nLast Updated : February 18, 2021, 18:28 IST\nસવાલ: મારી ગર્લફ્રેન્ડ મને ઓરલ સેક્સ આપવા કેહ છે અને હું તેમ કરતો પણ હતો. પણ હવે મુશ્કેલ ત્યારે શરૂ થઇ છે જ્યારથી તે મને કહે છે કે મારે તેનું ઓર્ગેઝમ પીવું પડશે.. હું શું કરું?\nપોતાની ઇચ્છાઓ અને સનક અંગે સ્વાર્તી હોવું પણ સેક્સની દ્રષ્ટિએ સ્વસ્થ આદત નથી. બેડ પર કોઇને પણ પાર્ટનરને અસહજ સ્થિતિમાં મુકવા ન જોઇએ. કે એવી કોઇ માંગણી ન કરવી જોઇએ જેને પાર્ટનર પૂર્ણ ન કરી શકે. ઓરલ સેક્સ સાથે જોડાયેલી કોઇપણ પ્રકારની માંગણી આપસી સહમતિથી જ થવી જોઇએ. આપણે આ ન ભુલવું જોઇએ કે આ પ્રકારનાં કાર્ય બંને પાર્ટનરને આનંદ આપે છે.આપનાં પાર્ટનરને કંઇપણ કરવા માટે ફક્ત એ માટે દબાણ ન કરવું કારણ કે તે આપને પસંદ છે પણ બીજાને તેનાંથી સૂગ ચડતી હોય એવું પણ બને. તે જે તે વ્યક્તિનો અને તેની સાથેનાં રિલેશનશિપનો અનાદર છે.\nજો તેની યોનિથી નીકળેલું દ્રવ્ય (Fluid)ને ગળવામાં તમને પરેશાની છે તો આપે તેમ ન કરવું. આપ આપની ગર્લફ્રેન્ડની સાથે બેસી તેને આ અંગે વાત કરો. આ જરૂરી છે કે, જ્યારે આપ આપનાં પાર્ટનરની સાથે કંઇ અલગ પ્રકારનું કરવાં ઇચ્છો છો તો તે અંગે થોડા નિયમ બનાવો જેનું બનેએ પાલન કરવું. આપ બંનેમાંઆ અંગે વાત અને સંવાદ થતો રહેવો જોઇએ. એકબીજાને આ માલૂમ હોવું જોઇએ કે, આપ શું શું કરવાં માંગો છો. અને શું નહીં. જે પ્રકારે આપ આપની ગર્લફ્રેન્ડને આવું કંઇ કરવાં નહી કહો ત્યા સુધી તે તમને તેનાં મનનું કરવાં કહેશે. હું સુઝાવ આપીશ કે આપ વાત કરો અને તેને જણાવો કે આપને અંતરગ થવામાં શું ગમે છે અને શું નથી ગમતું. કેટલીક એવી વાતો છે જે આપને અસહજ લાગે છે.\nતે સાથે આપ આપની વાતચીતને મધુર બનાવો તેને કંઇ ગળ્યું ખવડાવો. તેને કહો. હું તને પ્રેમ કરુ છુ પણ હું તને આ જણાવવાં ઇચ્છુ છુ કે... 'તે કહો કે તેને ખુશ કરવાં માટે તે અન્ય ઘણું બધુ કરી શકે છે..'\nCouplelifestylerelationshipSexual DesiresSexual Welness\nMahant Narendra Giri Death: ઉત્તરાધિકારીથી લઇને મોત માટે કોણ જવાબદાર, મહંત નરેન્દ્ર ગિરીએ સુસાઇડ નોટમાં બધી વાત જણાવી